
CAPITOLUL | 


Mă numesc James Morgan şi am treizeci şi opt de ani. De 
profesie - negociator de contracte; de înclinaţie - 
aventurier. Glumesc, fireşte, dar e adevărat. Sunt un galez 
bine făcut. Am toţi dinţii în gură şi tot părul care a început 
să incárunteascá pe la tâmple. După faţă, unii ar zice sunt 
marinar sau docher. Din motive care îmi scapă, sexul 
frumos este încă foarte interesat de mine. 


* 
XX 


După ce mi-am terminat serviciul militar de pilot de 
vânătoare, am fost convins că poate să existe şi o viaţă mai 
liniştită. Mi-am încercat mai întâi şansa la New York, la 
publiciştii de pe Madison Avenue. Muncă originală, tonică, 
bine plătită, deşi uneori sezonieră. Întâlneşti acolo fetele 
cele mai senzaţionale şi mai provocatoare din oraş. Dar 
vicepresedintii care păreau să ia totul în serios şi clienţii 
capricioşi m-au descurajat să-mi fac din asta o carieră. 


* 
XX 


Într-o zi, am subînchiriat apartamentul meu de la New 
York şi am plecat în Arizona, unde urma să fac pe pilotul de 

încercare. Când am împlinit treizeci şi cinci de ani, mi s-a 
dat de înţeles că aş servi mai bine interesele companiei ca 
negociator de contracte. Şi aşa am intrat în contact cu 
personalităţi politice americane şi şefi de tinere state 
cuprinse de febra creşterii economice. 

Pentru una dintre „negocierile mele”, în urmă cu doi ani, 
mi s-a oferit drept primă o vilă pe malul mării - mică dar 
confortabilă - pe insula Hydra, în Grecia. Mai târziu, am 
cumpărat la Beirut o garsonieră la mansardă, cu faţa spre 
mare. Am un Jaguar 318 şi un Mercedes cu care am 
câştigat vreo şase trofee la diferite raliuri. Pe scurt, chiar 
dacă nu-mi iau la fiecare cincisprezece zile salariul de pilot, 
am totuşi cu ce să duc o viaţă corectă. 

Luam micul dejun în sala de mese a hotelului când a 
apărut Clavel. 

— Bună, Jack! Cum mai merge treaba? 

Nu arăta foarte bine la faţă. Era palid şi avea ochii roşii. 
Se aşeză pe scaun oftând. Mi s-a părut mai epuizat ca altă 
dată, după şaisprezece raiduri consecutive în Coreea. 

Totuşi, totul în el trăda imensa avere strânsă de-a lungul 
atâtor generaţii. Costumul avea o croială impecabilă. Pe 
inelarul de la mâna stângă avea un inel cu sigiliul familiei 
Clavel, care luase locul verighetei pe care o mai purta încă 
la ultima noastră întâlnire. 

— Merge bine, pretinse el. 

Nu puteam să nu-l compar pe omul din faţa mea cu 
locotenentul Clavel pe care îl cunoscusem la puscasii 
marini, îmi aminteam cât de mult îmi displăcuse la sosirea 
lui la Seul, după ce terminase şcoala de aviaţie. Poate că şi 
acum ar fi fost tot acolo dacă n-ar fi existat názbátiile cu 
nevasta comandantului. Bătrânul Clavel ar fi putut să 
aranjeze si chestia asta, cerând şi obţinând mutarea 
comandantului. Dar Jack, care se plictisea, ceruse să plece 
în Coreea şi, astfel, avusesem de-a face cu el. 


Jack a participat la toate misiunile mele. Era docil, dar 
prudent, ceea ce mi s-a părut cam suspect. Intr-o zi, avionul 
lui a fost lovit şi a reuşit să sară, dar paraşuta i s-a agăţat 
într-un copac. Am făcut în aşa fel încât să aterizeze în 
apropiere şi am ajuns la el. N-a ştiut niciodată că mă 
temeam să-l las să fie capturat de unul singur de coreeni. 
Credeam că o să vorbească prea mult. În realitate, după ce 
am fost amândoi făcuţi prizonieri si am fost interogaţi, Jack 
a dat dovadă de o forţă de caracter nemaipomenită. 

Trei luni mai târziu, în cursul evadării noastre, eram 
serios handicapat din cauza unei răni la genunchi, dar el m- 
a pansat şi m-a cărat atâta cât a trebuit, practic până la 
bază. 

De atunci, am fost ca doi fraţi. După Coreea, am fost 
deseori împreună în călătoriile de afaceri unde el 
reprezenta interesele tatălui său. În afara puturilor de petrol 
din Texas, bătrânul Clavel avea concesiuni petroliere în 
Arabia şi, în timpul liber, se ocupă si de plantatia din 
Hawaii, unde lucrează vreo opt sute de autohtoni. 

Deşi chestia asta mă jena, l-am întrebat: 

— Ce mai face soţia ta, Jack? 

— Am divorţat. 

— Îmi pare rău, bătrâne... 

— Oh, n-au fost victime! 

Şi-a împreunat mâinile şi m-a privit drept în ochi. Am 
presimţit că se pregătea să discute despre afaceri. 

— Îți amintesti de ultimul contract pe care l-am negociat 
împreună la Beirut? 

Am dat din cap şi am continuat să mestec. 

— Cât te-a plătit tata atunci? 

— Cincizeci de mii, am răspuns între două înghiţituri. 

— Azi îţi propun dublu. O sută de mii de dolari dacă 
reuşeşti. A 

Se referea numai la mine, nu la amândoi. li incredintase 


6 


tatăl său mai multe responsabilităţi sau acţiona de unul 
singur? Nu era momentul să pun întrebări, dar aveam să 
aflu până la urmă. De altfel, nu avea importanţă, dolarii 
fiului făceau tot atât cât şi ai tatălui. 

— Te interesează? 

— S-auzim. 

— Ai citit ziarele din ultima vreme? 

— Da. De ce? 

— Probabil că ai constatat că s-au înmulţit deturnările de 
avioane cu destinaţia Orientul Mijlociu. 

— Ştiu, mă obligă meseria. 

Clavel se foi pe scaun şi parcurse cu privirea terasa 
scăldată de soare. Continuă cu o voce ezitantá: 

— Ei bine... unul dintre aceste avioane, cel al companiei 
Swissair, transportă... adică transporta... bani aparţinând 
familiei Clavel. Îi transferam din contul nostru dintr-o bancă 
elveţiană la New York. 

— Neplăcut, zic eu. Dar de asta trebuie să-şi facă griji 
compania de asigurări, nu tu. 

— Nu există nici o asigurare. 

— Glumeşti! 

Nu glumea. Între două imbucáturi, l-am întrebat: 

— Cât? 

— Un milion de dolari. 

— Jack, nici o bancă din lume nu autorizează transportul 
unei astfel de sume fără asigurare. x 

— Ştiu, zise el jenat... Eu am făcut-o. In mod oficial, acei 
bani nu erau acolo. N-ar fi trebuit să existe. 

— M-am prins. 

În timp ce-mi sorbeam cafeaua, creierul îmi funcționa cu 
mare repeziciune. Prin minte îmi treceau nume şi feţe de 
cunoştinţe, ca şi de prieteni. 

— Jim, continuă el, aceşti bani ne erau aduşi de unul 
dintre  curierii noştri într-o simplă servietá-diplomat. 

Procedeul poate să pară stupid, dar îl mai folosisem... Te 
interesează? adăugă el după ce aruncă o privire în jur. 

Mi-am zis că o astfel de afacere cerea multă abilitate, ca 
să nu se transforme într-un dezastru. 

— Ştii cumva dacă banii mai sunt în avion, alături de acei 
tipi care se topesc sub soarele deşertului? 

— Nu. Furierul nostru, Fritz Kasper, care este de 
naţionalitate germană, este prizonierul fedainilor!, probabil 
la bordul avionului. Dar, după informaţiile primite alaltăieri, 
Fritz a reuşit să transmită valijoara dincolo de liniile 
fedainilor, în lordania. Acum ar fi la adăpost la Sadek, acel 
om de afaceri, prieten al familiei noastre şi asociat cu tatăl 
meu. Putem avea încredere în el. Mai rămâne de pătruns în 
lordania, de recuperat banii şi de a-i repatria discret în 
Europa. 

— Pare destul de simplu, dacă e vorba de Sadek. 

— Nu chiar, Jim, nici chiar cu sprijinul relaţiilor tale de- 
acolo nu e simplu. Fedainii şi armata regală iordaniană sunt 
gata să se încaiere. În acest caz, vor urma un război civil şi 
o situaţie haotică. Dacă accepti propunerea mea, va trebui 
să faci în aşa fel, încât să scoţi clandestin acest milion de 
dolari din lordania şi să-l depui pe numele meu la o bancă 
din Zurich. Atunci vei avea dreptul să-ţi primeşti partea, 
adică zece la sută net. 

Era tentant. Foarte tentant. Jack ghici că muşcasem din 
momeală şi vru s-o facă mai atrăgătoare. 

— Mai sunt şi cheltuielile, Jim. O treabă de felul ăsta te 
poate pune în situaţii fără ieşire şi, în astfel de cazuri, 
numai banii te pot salva, ştii asta la fel de bine ca mine. 
Am, deci, de gând să-ţi dau imediat două mii de dolari. 


1 Fedain - (arabă „om care se sacrifică în numele unei idei”). s. m. 1. (În 
Ev. med., sec. 11-13, în Persia, Siria, Liban) Membru al unei organizaţii 
religioase secrete a ismailitilor-asasini. 2. (În epoca modernă, în Imp. 
Otoman și în Persia) Membru al grupărilor politico-religioase de opoziţie. 
3. Luptător al gherilelor palestiniene. 

Ástia vor fi banii tăi de buzunar pe care îi vei cheltui după 
cum crezi de cuviinţă, fără să dai socoteală despre ei. 

Jack scoase discret un plic din buzunarul interior al hainei 
şi îl împinse uşor spre ceaşca mea de cafea. 

L-am lăsat să-mi aştepte răspunsul. Treaba era grea, dar 
trebuia să accept. Jack era prietenul meu cel mai bun, 
aveam încredere în el. Afacerea asta avea să-mi procure 
banii de care aveam nevoie şi emoţiile pe care le doream. 

De o săptămână, deturnările de avioane ocupau prima 
pagină a ziarelor. În faţa pretențiilor fedainilor, guvernele 
europene erau nedecise, iar Israelul era împotriva oricărui 
compromis. Situaţia părea cel puţin precară. Fără a mai 
pune la socoteală tensiunea între iordanieni şi fedaini, care 
risca să facă explozie ca un butoi cu pulbere. Trebuia să 
actionez repede. Ametit puţin de perspectiva care mă 
astepta, am bágat ín buzunar cei douá mii de dolari. 

— De acord, Jack. Má voi duce sá vorbesc cu tatál táu. 

— Nu! 

Vorbise foarte tare. Se uită în jurul lui, temându-se ca nu 
cumva să atragă atenţia, dar nimeni nu îi acordase vreo 
privire. 

— Povestea asta i-a provocat multe griji. Mi-a dat mână 
liberă. 

Se destinse şi zâmbi. Acceptarea îi aducea o uşurare 
vizibilă. Se uită la ceasul de la mână: 

— E ora prânzului. Ce-ar fi să bem ceva? Te duc să 
vizitezi insula. 

Maşina lui, un Ferrari, demară în trombă şi, în afara 
câtorva puncte întrezărite la viraje, n-am văzut mare lucru 
din insulă, până în momentul în care Jack a parcat 
automobilul în faţa unui bar cu terasa spre malul mării. 

Am comandat băuturile. Jack zâmbea. l-am urmărit 
privirea şi am zărit două indigene cu sânii goi şi mers 
legánat. 


— După câte văd, Clavel, eşti la zi cu apetitul amoros! 

— Da. Probabil din cauza climei din această insulă. 

Nici nu putea să spună altceva. Totdeauna simţise nevoia 
să atribuie isprăvile lui amoroase unei influenţe exterioare, 
mai mult sau mai puţin misterioasă. In Coreea, de vină erau 
peştele şi orezul. La Beirut, vinul de smochine. In Texas, 
ardeiul iute. La New York, metroul... să înţeleagă cine 
poate! Femeilor le plăceau la nebunie aceste copilării. lar 
eu, lângă el, mă simţeam întinerind. 

CAPITOLUL II 


Era cald la bordul bimotorului Cessna, dar nu era decât o 
vagă idee faţă de temperatura care mă aştepta pe solul 
iordanian, unde acum era perioada cea mai fierbinte a 
anului. Avionul fusese închiriat la Beirut, zborurile 
comerciale spre lordania fiind mai sigure. 

Era ora douăzeci şi trei şi treizeci de minute. Zburam la o 
altitudine de aproape patru mii de metri, înconjurați de un 
întuneric aproape total. Nu străluceau decât luminile 
roşiatice ale tabloului de bord din cockpit. Un vânt destul de 
puternic ne dădea impresia că ne deplasăm într-o maşină 
veche, pe un drum plin de hârtoape. 

În momentul în care, după calculele mele, ar fi trebuit să 
ajungem fără întârziere, pilotul păru că-mi ghiceşte 
gândurile şi mă anunţă: 

— În curând aterizăm, domnule Morgan. 

Într-adevăr, avionul atinse în curând solul, condus cu o 
mână de maestru. Asta constituia un adevărat compliment, 
fiind spusă de mine care făcusem nenumărate misiuni ca 
pilot. 

Sadek se afla acolo ca să mă primească la coborârea din 
avion. După ce-mi strânse mâna după moda occidentală, 
má îmbrăţişă cu căldură, după cea mai bună tradiţie a 
Orientului Mijlociu. În spatele lui, ne aştepta o maşină lungă 
şi neagră, ultimul tip de vehicul imperial, cu şoferul la bord. 
Sadek m-a invitat să urc şi am pornit spre proprietatea lui. 

Drumul era jalonat de carcasele calcinate ale unor maşini 
americane şi alte epave care dovedeau realitatea 
conflictelor şi a luptelor, a căror ştire se lăfăise pe prima 
pagină a ziarelor din ultimele zile. În oraş nu era aprinsă 
nici o lumină; abia dacă zăreai lucirea unei lumânări în 
câteva case împrăştiate pe drumul de ţară. 

Zgomotul celor trei jeep-uri blindate din faţa noastră şi a 
celorlalte trei care veneau în urmă se amesteca cu şuieratul 
vântului cald, dând naştere unui acompaniament sinistru. 

Sadek, a cărui influenţă contribuise puternic, în cursul 
ultimilor douăzeci de ani, la orientarea politică a Orientului 
Mijlociu, trecea acum printr-o criză gravă, şi eram uimit că 
totuşi găsea timp şi mijloace să se ocupe de afacerile lui 
Clavel. 

Asezatá lángá portierá, gazda mea urmárea cu privirea 
peisajul. Nu deschisese gura de când părăsisem aeroportul 
şi am considerat că era bine să-i respect tăcerea. 

Am ajuns curând pe domeniul lui Sadek, care se întindea 
pe vreo şase sute de hectare la marginea capitalei. Era în 
întregime înconjurat de un gard electrificat, înalt de patru 
metri. 

Maşina ajunse în faţa unei porţi enorme de fier forjat, 
într-un stil vag baroc, care se deschise automat ca să ne 
lase să intrăm. De fiecare parte a portalului, se aflau şase 
oameni înarmaţi cu pistoale-mitralieră. 

Intrarea resedintei şi aleea care ducea la ea erau 
scăldate în lumină. Clădirea principală era flancată de altele 
două mai puţin importante, în spatele cărora, la 
aproximativ cinci sute de metri, se întindeau la nesfârşit 
grajdurile faimoşilor cai arabi ai lui Sadek. 

Am fost salutati la sosire de multi servitori, ale căror feţe 
îmi erau familiare, în majoritate, de la ultima mea vizită. 
Am remarcat şi un bărbat cu părul cărunt şi buclat, 
îmbrăcat elegant, şi m-am aşteptat să-mi fie prezentat, dar 


12 


Sadek a trecut prin faţa lui fără să se oprească. Bărbatul m- 
a urmărit cu o privire atentă, ca şi cum ar fi încercat să-şi 
amintească unde ne mai văzusem. 

— Fiul meu Karim se află în valea lordanului, la vreo 
patruzeci de kilometri de-aici. Acolo există o altă 
crescătorie reputată pentru caii pur-sânge. L-am trimis 
acolo pe Karim ca să vadă dacă proprietarul n-ar dori s-o 
vândă. O mare parte a exploatării a fost distrusă în urmă cu 
o lună de un incendiu, după un raid al aviaţiei israeliene. Se 
pare că a servit ca bază de operaţiuni aeriene împotriva 
Israelului. Karim ar trebui să fie înapoi mâine dimineaţă. L- 
am anunţat că vii. 

— Cred că fedainii au dat piept cu armata regală foarte 
aproape de-aici, cu foarte puţin timp în urmă. Crezi că pot 
să-ţi facă necazuri? 

— Posibil. Dar ferma e bine păzită. Când ai venit, n-ai 
văzut decât doisprezece dintre oamenii mei. La fiecare o 
mie cinci sute de metri, pe toată lungimea gardului 
electrificat, există un post de gardă, legat prin telefon de 
armurăria generală. E imposibil să ajungă cineva până la 
casă. Vrei să bei ceva, domnule Morgan? 

— Bucuros. 

— Am un lichior turcesc numit „Jahilla”. E făcut pe bază 
de curmale, de nuci de cocos, de rachiu şi de o varietate de 
struguri care e cultivată doar în această regiune a lumii. 
Vrei să gusti? 

— Cum aş putea să refuz, după o astfel de prezentare? 

Clavel îmi spusese că Sadek era cunoscător în multe alte 
domenii, pricepându-se şi la femei. N-aş fi fost, deci, 
surprins să aflu că în acel moment, în locuinţa lui cu treizeci 
de camere, găzduia în secret câteva dintre cele mai 
voluptuoase frumuseți din Orientul Mijlociu. 

— Ce mai face Karim? Când am fost ultima oară, încă mai 
mergea la şcoală. 

— Fiul meu a devenit un adevărat bărbat, Morgan. În 
plus, are capul plin de idei naţionaliste şi socialiste... Karim 
e tânăr, clocotitor, emotiv, puţin cam extremist. Ar vrea ca 
totul să se schimbe într-o zi şi, dacă în acel moment va 
ocupa locul meu, după cum doreşte, vom avea aici doar 
dezordine şi haos. 

„Dar ce altceva aveţi?” mi-am zis în gând. Sigur, îl 
cunoşteam pe Karim ca pe un adolescent inteligent, foarte 
sensibil, cu o educaţie strălucită. În perioada ultimei mele 
călătorii, era foarte întristat de moartea recentă a mamei 
sale, moarte pe care tatăl său o serbase prin orgii, în loc să 
poarte doliu. 

— Nu i-am spus lui Karim motivul vizitei tale. Nu vreau să 
spun că nu-l cunoaşte, căci am constatat că, chiar şi în 
afacerile mele cele mai discrete, au răsuflat unele lucruri, 
iar fiul meu este unul dintre primii beneficiari ai acestor 
indiscretii. 

— Ar exista vreun inconvenient sá stie pentru ce má aflu 
aici? 

— Poate. 

Nu má aşteptam la atâta distanţă si neîncredere între 
tată şi fiu. Ba chiar mă gândisem să contez pe Karim la 
greu. De ce nu-mi spusese Jack nimic despre asta? Am 
schimbat înadins subiectul: 

— Să vorbim despre bani. Ştii că obiectivul meu este să-i 
duc în Elveţia în cel mai scurt timp. Presupun că îi ai aici, în 
casă? 

— Oh, nu! Dar sunt într-un loc sigur, şi vor fi aduşi aici 
mâine dimineaţă. Banii lichizi nu pot fi transportaţi decât cu 
cea mai mare discreţie şi sub supravegherea constantă a 
unui om sigur şi competent ca tine. Ţi-a făcut vreo sugestie 
Jack? 

— Nimic valabil. 

— Chiar eşti gata să-ţi asumi un risc atât de mare? 

— Accept riscuri proporţionale cu onorariul, şi în cazul de 
faţă merită să risc. 

— Te admir, Morgan. Ar fi mai bine să reluăm această 
discuţie mâine dimineaţă. 

— OK. 

Somnul m-a luat abia la prima geană de lumină, după ce 
am întors situaţia pe toate feţele. Simţeam că mi se 
ascunde ceva. 

CAPITOLUL III 


Aş fi zis că cineva m-a lovit cu ciocanul în cap. M-am 
trezit tresărind. Cineva bătea cu putere în uşa pe care, 
contrar obiceiului, o încuiasem. Soarele invadă încăperea, 
puternic, prea violent pentru ochii mei obosiţi de un somn 
destul de prost. Am tras în grabă draperiile şi, cu un pas 
ezitant, m-am dus să deschid uşa. Karim zâmbea cu toată 
gura şi îmi aducea o tavă enormă pe care se afla dejunul. 

— Gata de masă? întrebă el vesel. 

— Imediat! Auzi, de unde ştii regimul meu personal? 

Pe tavă se aflau un pahar mare cu suc de portocale, 
patru ouă ochiuri, opt felii de bacon, două felii de pâine cu 
unt şi o cafetieră. 

— Vorbeşte-mi despre tine, Karim, am zis, îndreptându- 
mă spre sala de baie ca să mă spăl pe dinţi. 

— O duc foarte bine şi sunt foarte ocupat. 

— De studiile de inginer? 

— Nu. Nu ştii că ne aflăm în plin război? 

Ai fi zis că-mi anunţa o petrecere a cărei perspectivă Íl 
exalta. 

Sadek avusese dreptate, nu mai era un adolescent. Era 
mai puţin corpolent decât mine, dar mai înalt; acum avea 
pieptul şi umerii mai lati. 

Când m-am întors în cameră, turnase cafea şi bea şi el. 
Mirosul dejunului mi-a stârnit apetitul. Totul era pe gustul 
meu. 

— Ce te aduce în lordania, James? întrebă de data asta 
serios. 

— Sunt în vacanţă. 

Minteam fără convingere. 

— Haide, nu mă trata ca pe un copil. Nimeni nu-şi 
petrece vacanţa într-o ţară sfâşiată de revoluţie. 

— Eu nu sunt ca toată lumea. Am nevoie de aventură şi 
de senzaţii, aşa cum ceilalţi au nevoie de mâncare şi de 
somn. Dar sunt flatat că ţi-ai amintit de meniul meu favorit. 
Mulţumesc. 

— Imi amintesc de tine ca de un prieten, James. N-am 
uitat cât de bun ai fost cu mine cu ocazia ultimei tale vizite. 

— Să nu vorbim de prietenie la trecut, Karim. Sper că 
încă mai suntem buni prieteni. 

— Asta speram şi eu. Dar trebuie să ştiu adevărul, James. 
Te afli aici pentru ostatici? Să ştii că tot voi afla, chiar dacă 
nu-mi spui. 

— N-am nici o legătură nici cu ostaticii şi nici cu politica 
internaţională. Mă aflu în misiune confidențială şi 
deocamdată nu pot să spun nimic mai mult. Am promis 
celor care m-au angajat că nu vor şti motivul decât 
persoanele direct implicate. Înţelegi? 

Speram că va înţelege. 

— James, nu va mai dura mult. Orice se poate întâmpla 
de la o zi la alta. Am încercat cu disperare, de luni de zile, 
să-l fac pe tata să se întâlnească cu unii dintre prietenii mei 
care ar putea să intervină ca intermediari, dar a refuzat. 
Trăim în aceeaşi casă, dar suntem străini unul pentru altul. 

— Cine e bărbatul acela cu părul cenuşiu, elegant, 
îmbrăcat în costum de mătase neagră? 

— A sosit acum o săptămână. Oricât de ciudat poate să 
pară, nu ne-am vorbit niciodată. Mă evită. Dar l-am văzut 
deja şi prezenţa lui nu mi se pare de bun augur. 

— Ai vorbit cu tatăl tău despre el? 

— Da, dar n-am obţinut un adevărat răspuns. Putin după 
aceea, tata m-a trimis de-aci pentru trei zile, sub pretextul 
de a mă ocupa de una dintre afacerile lui, dar sunt convins 
că a vrut sá mă îndepărteze. Să ştii, James, că nu vreau săi 
se întâmple ceva rău tatălui meu. Deşi departe de a fi 
perfect, este atât de devotat familiei regale, încât şi-ar 
sacrifica şi viaţa pentru ea. Dacă măcar ar fi de acord cu un 
compromis... 

— Eu nu m-aş îngrijora, Karim. Tatăl tău are multă 
influenţă şi a câştigat respectul ţărilor occidentale, mai ales 
a ţării mele. 

— Ne revedem jos, James, ne aşteaptă tata. 

Karim părea descurajat. Era clar că explicaţiile pe care i 
le dădusem - de altfel, nu prea clare - despre motivul venirii 
mele nu-l satisfăceau. 

Dar de ce era atât de doritor să cunoască motivele 
prezenţei mele în lordania? Cum ar fi fost în măsură să 
organizeze o întâlnire între tatăl său şi reprezentanţii 
Rezistenței palestiniene? Era doar un intermediar... sau mai 
mult decât atât? Ce voia să spună când mă asigurase că, 
oricum, va descoperi adevărul, şi cum avea să procedeze? 

Toate aceste întrebări şi impresia că mi se ascundea 
ceva mă făceau nervos şi încordat. Aveam mâinile asudate. 
Am făcut un duş şi m-am îmbrăcat. Pistolul meu se afla sub 
cheie în valijoara-diplomat. La început, aveam intenţia să-l 
port abia după ce părăseam domeniul lui Sadek, dar, 
răzgândindu-mă, mi-am scos haina, mi-am fixat tocul de 
piele şi am pus în el pistolul, a cărui prezenţă la subsuoară 
mi-a redat puţină încredere.. 

Obişnuit să adulmec primejdia, ştiam că evenimentele se 
vor precipita foarte curând. Am simţit nevoia să plec 
imediat spre Zurich, fără să aştept explozia iordaniană, 
anunţată cu titluri enorme şi sinistre în Herald Tribune de 
acum două zile, care stătea mototolit pe tava adusă de 

Karim. 

CAPITOLUL IV 


Părăsind camera, am observat o umbră pe culoar. Mi-am 
spus că, în mod sigur, eram agitat şi suspicios: era vorba, 
fără îndoială, de o servitoare care se ocupa de treburile ei 
cotidiene. Cu toate acestea, ajuns la mijlocul scărilor, am 
ezitat - am aşteptat aproape un minut - şi apoi m-am întors 
încet; am ajuns la timp ca să-l văd pe omul cu părul cenuşiu 
ieşind din camera mea. Lăsând uşa deschisă, a străbătut 
rapid culoarul şi a dispărut în altă încăpere. Dintr-o singură 
privire, am observat că nimic nu fusese deplasat sau 
deranjat. Am coborât din nou scările după ce, de data asta, 
am închis uşa cu cheia. 

Din bibliotecă se auzeau exclamatii. Crezând că este 
nepoliticos să intru acolo în acel moment, am aşteptat. 
Părea să fie o ceartă între Sadek şi Karim, dar vroiam foarte 
mult să ascult. Tăcură brusc şi am auzit trântindu-se o uşă. 
Am ciocănit. Sadek mi-a spus să intru. După expresia feţei 
sale am putut să văd că se înfruntaseră încă o dată. Simtind 
că îl observam, Sadek simulă veselia. 

— Ai dormit bine, Morgan? 

— Da, i-am răspuns eu politicos. 

— Lui Karim îi pare rău că n-a putut să-şi ia la revedere. A 
trebuit să plece foarte repede. 

Auzindu-l pe Sadek, era puţin probabil să am ocazia să-i 
revăd fiul înainte de plecare. Am constatat, de asemenea, 
că nu părea mai dispus ca ieri să fie sincer cu mine, lucru 

ce era regretabil, căci aveam foarte multe întrebări... şi 
suspiciuni. 

— Ai luat masa de dimineaţă? continuă el pe un ton 
cordial. 

— Karim a fost amabil şi mi-a adus tava în cameră. 

— Te iubeşte mult, Morgan, şi sunt sigur că ştii asta. 

— Karim doreşte foarte mult să te ajute. 

Sadek, care urmărise pe fereastră pe unul dintre 
antrenorii săi ocupat cu dresajul unui cal, se întoarse brusc, 
roşu la faţă de mânie: 

— Morgan, azi aveam de gând să-şi arat ferma, dar ceva 
neprevăzut mă obligă să lipsesc. Sper că n-ai să te 
plictiseşti în acest timp, şi regret că fiul meu nu mai este 
să-ţi ţină companie. 

„Şi eu regret”, gândii eu. 

— Poate îţi mai amintesti de Rahman, continuă Sadek. Va 
avea grijă să nu-ţi lipsească nimic. Dacă vrei să te plimbi pe 
domeniu, va pune seaua pe un cal. Ti-as cere numai sá nu 
ieşi de pe proprietate şi să nu te apropii de gardul 
împrejmuitor. Scuză-mă, dar trebuie să plec. Mă voi 
întoarce înainte de căderea nopţii. 

— Speram să plec astăzi. Cu cât întârzii mai mult, cu atât 
mai mult risc să fiu recunoscut. 

— Înţeleg. Dar, presupunând chiar că nu aş avea această 
afacere urgentă de aranjat, tot n-ai putea pleca astăzi. 
Banii nu sunt aici. Nu pot fi retraşi decât în mod discret, 
astfel încât să nu fie trezită nici o suspiciune. Iti promit că, 
imediat ce-i voi primi, vei putea pleca. Înţelege-mă, 
Morgan, securitatea ta personală ne interesează la fel de 
mult. Acum, scuză-mă, trebuie să plec: sunt deja în 
întârziere. 

— Încă o singură întrebare. Cine e acel bărbat cu părul 
cenuşiu pe care l-am văzut la venire? 

— Nu ştiu la cine faci aluzie. Face parte din personal? 

— N-are alura unui servitor. Purta un costum de mătase 
neagră cu mâneci brodate. Ar trebui să ştii despre cine 
vorbesc. L-am surprins scotocind în camera mea azi de 
dimineaţă, dar nu ştie că l-am văzut. 

— Serios? Nu voi tolera nici unuia dintre servitorii mei un 
asemenea comportament. Îţi dau cuvântul meu că, imediat 
ce mă voi întoarce, mă voi ocupa de acest lucru, iar 
bărbatul va fi concediat dacă e vinovat. Acum trebuie să 
plec. 

Sadek mintea din nou, dar ce puteam sá fac? Eram în 
această casă un invitat sau un prizonier? Oricum, nici cu 
toate autorizatiile din lume nu puteam părăsi proprietatea, 
înainte de a intra în posesia banilor. 

Aproape de ora cinei, Karin apăru la volanul jeep-ului său, 
urmat îndeaproape de tatăl său. Toată lumea se adună în 
somptuoasa sală de masă, uimitoare atât prin mobilă, cât şi 
prin argintărie. 

— A fost o zi dificilă la palat. Guvernele britanic, german, 
elveţian şi american ne cer insistent să fim atenţi la 
securitatea ostaticilor şi să le obţinem imediat eliberarea. 
Or, deşi tancurile noastre au înconjurat avioanele, avem 
mâinile legate: gherilele palestiniene au montat bombe la 
bordul aparatelor şi ne ameninţă că le vor arunca în aer, cu 
tot cu pasageri, dacă trupele noastre nu se vor retrage. 

Sadek îşi şterse fruntea şi oftă. 

— Toate aceste lucruri ne dezonoreazá tara si ne 
discrediteazá cauza în faţa Israelului, duşmanul nostru 
adevărat. 

— Iti închipui că nu sunt de acord, tată, interveni Karim. 

Făcu o mică pauză, după care continuă: 

— Timp de douăzeci şi doi de ani, sute de milioane de 
palestinieni au trăit în suferinţă şi lipsiţi de toate, simpli 
pioni pe eşichierul politic. Mai multe milioane dintre ei au 
murit de foame şi de boală. Nimeni n-a vorbit de ei, nici 

măcar un ziar nu s-a străduit să vorbească despre ei. La 
strigătul lor de dreptate, lumea s-a făcut că nu aude. Or, 
iată că astăzi, pentru că o mână de europeni au căzut în 
cursă, lumea întreagă se ridică, se interesează şi strigă 
răzbunare. Este foarte bine. Era timpul ca cineva să ne 
cunoască existenţa. 

Karim se opri gâfâind. În tot timpul acestei tirade, tatăl 
său se mulţumi să-l privească cu un zâmbet abia schiţat. 

— Dumneata, domnule Morgan, înţelegi ce vreau să 
spun, adăugă Karim. 

Era prima oară când asistam la începutul unei discuţii 
între ei. Dar, deşi erau şi unul, şi celălalt extrem de 
tensionati, Sadek nu era omul care să accepte o discuţie 
deschisă în prezenţa unui străin. 

Deodată izbucni un foc de artilerie, umplând camera cu 
un ecou zgomotos. 

— Toţi sub masă! am strigat eu. 

Înainte ca vreunul dintre noi să se poată mişca, o 
explozie bubui ca un tunet, şi sala a fost cufundată într-un 
întuneric total. La mai puţin de un minut după aceea, 
zgomotul unui schimb de focuri susţinut răsună în faţa 
casei. Servitorii intrau, ţinând în mână torţe electrice, care, 
în teroarea care-i înconjura, aruncau pe feţele lor umbre 
fantastice. Aerul din sală, invadat de praf, devenea 
irespirabil şi ne făcea să tuşim. Mi-am scos pistolul automat 
de calibru 38 şi am luat lampa unui servitor. 

— Karim, ia şi tu o lanternă şi să ieşim să vedem ce se 
întâmplă. 

Afară, focurile de armă încetaseră. Limuzina lui Sadek 
explodase. Carcasa răsturnată, distrusă, arsese aproape în 
întregime. Am alergat către poarta cea mare de la intrare. 
Karim, care mă urma, se opri brusc cu ochii fixati în 
pământ. Apoi îndreptă către mine o faţă îngrozită, se înclină 
şi începu sá vomite. M-am apropiat de el ea să văd ce îl 


23 


tulburase atât de mult. Era un adevărat masacru: doi dintre 
gardieni erau în întregime măcelăriți, alţi şase se scăldau în 
propriul sânge, răpuşi de gloantele mitralierei. 

— N-ai cunoscut niciodată războiul, Karim, nu-i aşa? 

Încă agitat din cauza gretei, Karim scutură din cap cu un 
aer uluit. 

Am auzit zgomotul porţii mari care se deschidea în 
întuneric. Cum dispozitivul electric nu mai funcţiona, 
probabil că cineva încerca să o împingă cu mâna. M-am 
repezit în acea direcţie, la timp ca să văd fugind o siluetă în 
negru. Am îndreptat lanterna în acea direcţie şi am tras trei 
focuri de armă. În noapte, nu am putut vedea dacă l-am 
atins, dar mi s-a părut că am auzit un geamăt înăbuşit. Cum 
era exclus să-l urmăresc în afara proprietăţii, a trebuit să-l 
las să scape, fără să-l pot identifica. 

L-am găsit pe Sadek care număra morţii. Dădea ordine 
unei patrule. 

— Luaţi câinii şi scotociti în cele mai mici colţuri. 


24 


CAPITOLUL V 


Somnul mi-a fost întrerupt de coşmare şi dimineaţă m- 
am trezit lac de sudoare rece. 

Am luat micul dejun împreună cu Karim. Tatăl său se 
trezise mai devreme şi era deja în bibliotecă. Şi Karim 
părea obosit, pentru că nu dormise nici el bine. 

— Atacul de noaptea trecută este, fără îndoială, un 
avertisment, dar nu am nici un amestec, iar ei nu m-au 
lăsat să bănuiesc nimic asemănător. 

— Eşti dispus să-ţi ajuţi tatăl, Karim? 

— Bineînţeles. Dar ştii ca şi mine că, dacă nu se 
hotărăşte repede să coopereze, un număr mare dintre 
compatrioţii noştri vor muri într-un război inutil. De fapt, 
cred că tatăl meu nu-şi va salva viaţa decât părăsind ţara; 
are destui bani ca să trăiască confortabil oriunde. 

Această conversaţie îl întrista pe Karim, căci ştia că nu va 
putea să-şi convingă tatăl să acţioneze în propriul său 
interes. Karim plecă imediat după micul dejun, iar eu l-am 
condus până la jeep, pentru a-mi lua rămas bun. 

— Sper să plec în curând, i-am spus eu. Poate astăzi. În 
cazul în care nu te voi mai revedea, te salut. Să fii sănătos, 
şi sper să mă vizitezi cât mai curând în Statele Unite. 

— Voi veni, James, imediat ce situaţia de aici se va 
restabili. 

M-am întors spre casă, fără grabă, puţin cam trist. L-am 
găsit pe Sadek în bibliotecă, aşezat la biroul său mare din 

lemn de mahon, scriind în grabă câteva instrucţiuni. Se 
ridică să mă întâmpine. În spatele lui era... prietenul meu, 
cu părul cărunt. Individul făcu câţiva paşi spre fereastră, şi 
am remarcat, pentru prima dată, că şchiopăta. În mod 
sigur, atmosfera de secret şi de intrigă care domnea în 
această casă începea să mă calce pe nervi. 

— Karim a părăsit proprietatea? întrebă Sadek. 

— Da. Aş putea şti cine este domnul? am întrebat eu 
direct. 

— E Majied. 

Am constatat că şi Sadek ştia să fie „concis”. Numitul 
Majied înclină capul, fără să spună nimic. 

— Nu ştiu dacă trebuie să iei contact cu Clavel sau cu fiul 
său după plecarea ta din lordania - asta e treaba ta. Dar 
dacă dai ochii cu el, ti-as fi recunoscător dacă i-ai relata tot 
ceea ce ai văzut şi ai auzit în timpul şederii tale aici. După 
cum ţi-am mai spus, îi sunt dator lui Clavel, şi aş vrea să fiu 
sigur că va afla felul în care i-am protejat interesele în 
lordania. 

În acel moment, nimic nu-mi era mai indiferent decât 
soarta lui Sadek şi a lordaniei. 

— Ce-ai căutat în camera mea ieri-dimineaţă, Majied? 

— Eu sunt cel care l-am rugat să caute prin cameră, 
Morgan. Sunt uimit dacă acest lucru te surprinde. Trebuia 
să fiu sigur de tine. Un milion de dolari nu e chiar nimic. 
Pentru o asemenea sumă, şi chiar pentru mai puţin, mulţi 
oameni ar face orice; unii n-ar ezita să-şi trădeze prietenii şi 
părinţii... În locul meu, tu nu ţi-ai fi luat aceleaşi măsuri de 
precauţie? 

— OK. Nu sunt susceptibil. Ai banii? Vreau să mă car de 
aici. 

Simteam cum îmi dispar ultimele rămăşiţe ale răbdării si 
ale sângelui-rece. Imi venea să-i trag una în mutra lui 
Majied. 


26 


— Acum că sunteţi siguri de integritatea mea, am putea 
să terminăm cu misterele, de vreme ce lucrăm pentru 
aceeaşi cauză, cel puţin aşa presupun. Am dreptate? 

Amândoi au răspuns afirmativ cu o mişcare a capului. 

— Care sunt exact îndatoririle tale, Majied? am continuat 
eu. 

Majied nu-mi răspunse, şi nu reactioná decât printr-o 
expresie de uimire, fiindcă îi pronuntasem numele. 

— Nu vorbeşte engleza? Nu l-am auzit să scoată vreun 
cuvânt. 

— Nu. Vorbeşte foarte puţin engleza, dar este capabil să 
extragă esentialul din discuţia noastră. 

Eforturile prea străvezii ale lui Sadek pentru a mă 
convinge de loialitatea sa faţă de Clavel m-au lăsat perplex. 
Nu aveam decât un singur gând: să plec. 

În acel moment, aş fi dat mult ca să-mi îngrijesc nisipul 
de pe plaja mea din insula Hydra... Dar, brusc, apărură 
banii. Majied deschise pe birou valijoara-diplomat, pe care o 
ţinea în mână încă de când intrasem. Spectacolul unui 
milion de dolari, în bancnote noi şi netede de o sută de 
dolari, are ceva stimulant, ca şi cum, pentru prima oară, o 
femeie s-ar dezbrăca pentru tine. 

— Te-ai gândit, întrebă Sadek, la modul în care vei trece 
aceşti bani de frontieră şi de vamă? 

— Valijoara mea are un fund dublu, unde pot pune o 
armă automată de calibru 38 şi patru cutii de cartuşe. Cum 
pistolul îl port la mine, îmi este uşor sá pun cartusele în altă 
valiză: va fi destul loc pentru bancnote. 

Evident nu credeam nici o vorbulitá din ceea ce 
spusesem. Era un test. 

— Această idee nu-mi place deloc, Morgan. Cei de la 
vamă au destulă experienţă şi, când controlează o valiză, 
încep prin a se uita la fund. Or, ştii foarte bine că, de la 
acele deturnări de avioane, toţi pasagerii, de pe oricare 

rută, sunt acum supuşi unui control sever. Eu am o altă 
idee. 

Traversă camera, deschise un dulap de haine şi se 
întoarse cu un impermeabil bleumarin ce părea nou. 

— Încearcă-l! 

Îmi venea perfect. 

— Este măsura mea, am spus eu, ghicind deja ce urma. 

— Vei observa că acest impermeabil este căptuşit cu o 
lână groasă. Bancnotele pot să fie cusute în interiorul 
acestei căptuşeli, fără să se observe, chiar şi la atingere. 
Acest lucru prezintă avantajul că vei avea permanent banii 
la tine. Ce părere ai? 

Trebuie să recunosc că ideea îmi plăcea. l-am cerut să se 
ocupe imediat de acest lucru. 

Sadek dădu un ordin în limba arabă lui Majied, care 
aranjă din nou bancnotele în valijoara-diplomat, în mici 
teancuri frumos ordonate. Pe urmă, închise valijoara şi, 
tinánd-o în mâna stângă, mi-a întins mâna dreaptă, pe care 
am strâns-o: părea fără viaţă. Când ieşi cu impermeabilul şi 
cu banii, aş fi spus că el era cel care pleca în misiune şi nu 
eu. 

Dar mă simţeam deja mai bine; promisiunea plecării, 
vederea atâtor bani - un milion net - m-au făcut să-mi 
recapăt toată energia. 

Sadek mi-a propus să mă ducă la aeroport cu limuzina. 

— Dar, i-am răspuns eu, nu a fost distrusă ¡eri-seará? 

— Am şi alte limuzine, spuse el. 

— Îţi mulţumesc, dar pentru a atrage mai puţin atenţia, 
aş prefera să împrumut una dintre maşinile Land Rover. O 
voi lăsa la aeroport şi voi depune cheia într-un plic, la biroul 
de informaţii, de unde unul dintre oamenii tăi va putea pe 
urmă să o recupereze. 

CAPITOLUL VI 


Aş fi putut să pun prinsoare că Sadek va pune pe cineva 
să mă urmărească. Un mic Renault parcurgea în spatele 
meu cei aproape patruzeci de kilometri ce separau 
domeniul de aeroport, iar praful ce se ridica de la Land 
Rover pe acele străzi - am evitat în mod deliberat arterele 
principale - trebuia să-i facă drumul foarte neconfortabil 
îngerului meu păzitor. 

Ajuns la aeroport, am dus Land Rover-ul în parcarea 
principală şi mi-am luat bagajele. Aveam impermeabilul pe 
mine. Să porţi un impermeabil în lordania pe căldura din 
luna septembrie... Sunt nebuni americanii ăştia! Asta 
doream sá se creadă despre mine. Simţeam banii în 
căptuşeală, dar nu era nici jenant, nici vizibil. Făcuseră 
treabă bună. 

In uşile mari de sticlă ale sălii, am văzut cum se reflectă 
imaginea bărbatului care mă urmărea. Mă urmărea, într- 
adevăr, de aproape. Imbrácat în negru din cap până în 
picioare, individul şchiopăta! Purta ochelari cu ramă neagră 
şi, sub pălăria sa de stofă, am putut chiar să disting câteva 
suvite de păr cárunt. Era, într-adevăr, grotesc. Dar simţul 
umorului fiind mai tare, mă gândeam să mă înscriu pentru 
zborul spre Beirut, după care voi putea să mă îndrept spre 
spionul meu pentru a-i da cheile Land Rover-ului. Imediat 
ce mi-am procurat biletul, am auzit un mesaj pe numele 
meu la difuzorul aeroportului. Eram rugat să mă prezint la 

biroul de informaţii. 

O frumoasă ghidá cu un ten arámiu, cu frumoşi ochi negri 
şi gene incredibil de lungi, îmi spuse că sunt aşteptat la 
telefon în birou. Acolo, un bărbat între două vârste se 
ridică, îmi arătă un telefon şi ieşi. Era vocea lui Karim: 

— Alo, Morgan? Totul merge bine? 

— Da. De ce nu? 

— Esti urmárit. 

— Stiu. 

— Este Majied. 

— Ştiu şi asta. Dar tu de unde ştii? 

— Nu-mi pune întrebări acum. Nici tu şi nici eu nu avem 
timp de asta. Avionul tău pleacă în cinci minute. Ascultă, 
Majied lucrează pentru palestinieni, dar nici ei nu au 
încredere în el. E un om fără scrupule, James. Este 
amestecat în traficul de heroină şi arme. 

— Tatăl tău ştie că Majied lucrează pentru ei? 

— Da, sigur, şi ştiu acum că îl cunoaşte mai bine decât 
îmi închipuiam. Apropo, Majied era acolo în seara atacului. 

— Acasă la tatăl tău? 

— Nu. Cu trupele de gherilă. El e cel care i-a masacrat pe 
paznici. Ar fi trebuit să fi fost rănit, lucru ce ar explica 
schiopátatul. 

— Îmi închipuiam eu. 

— Trebuie să plec, spuse brusc Karim, şi închise. 

Simţul umorului mi-a scăzut la fel de repede pe cum 
venise. Am cerut un plic frumoasei ghide, ai cărei ochi şi 
zâmbet exercitau asupra mea o atracţie irezistibilă. Am pus 
cheia maşinii în plic pe care, după ce l-am închis, am scris 
cuvântul Rover. 

— Cineva va veni astăzi să ceară acest plic. În el se află 
cheia maşinii pe care am împrumutat-o ca să vin până la 
aeroport. Puteţi s-o păstraţi până atunci? 

— Da, domnule Morgan, cu plăcere. 

Remarcase, deci, numele meu de pe biletul pe care-l 
tineam în mână. 

Am urcat la bordul avionului şi m-am aşezat aproape de 
ieşirea de serviciu. O stewardesă, nu prea frumoasă de data 
asta, dar dotată cu nişte sâni superbi, mergea de la un 
pasager la altul, ca să verifice dacă centura era bine fixată. 
Când ajunse în dreptul meu, tânăra femeie îmi zâmbi, apoi 
se înclină şi, în timp ce mâna ei exercita o presiune uşoară 
asupra centurii pentru a se asigura că era destul de 
strânsă, i-am simţit căldura pe piele de-a lungul cămăşii. 
Tot corpul meu se înfioră de o senzaţie care îmi amintească 
nu am mai avut un contact cu o femeie de la frumoasa 
hawaiană de la barul de pe plajă. 

Mi-a trecut imediat prin minte că la Beirut va fi Mona. 
Numai să fie acolo. Mă voi duce la ea imediat ce voi ajunge, 
căci Mona este o fiinţă rară, şi era destul să mă gândesc la 
ea ca să mă destind. Cu ochii căprui şi părul cenuşiu, cu 
farmecul ei de iugoslavă şi talia înaltă - întotdeauna mi-au 
plăcut femeile înalte Mona avea ingenuitatea unui copil. 
Pielea ei era deosebit de fină şi de albă. 

Am cunoscut-o în ziua când, descoperind că bogatul şi 
neputinciosul ei soţ, pe nume Parpoulis, nu era altul decât 
un mare traficant de heroină şi că risca să fie chiar şi ea 
implicată, Mona a apelat la ajutorul meu. 

Am adus-o pe insula mea, Hydra, unde am petrecut 
împreună zile încântătoare. Dar am făcut greşeala să plec şi 
s-o las singură câteva zile. Parpoulis, care o urmărea, a 
făcut în aşa fel, încât să fie arestată şi învinuită de trafic de 
droguri de către poliţia greacă, chiar în momentul în care 
ea se ducea să ia avionul spre Paris. Mona a petrecut luni 
întregi în închisoare şi nu a ieşit decât după ce a suportat 
cele mai teribile tratamente. Nu am mai văzut-o de atunci. 

Am ajuns la Beirut. 

În tot timpul zborului, impermeabilul a rămas lângă mine, 

îndoit pe un scaun liber. Când se anunţă aterizarea, am 
strâns centura şi am pus impermeabilul pe genunchi. 
Stewardesa se aşeză atunci pe scaunul liber şi, în timp ce-şi 
punea centura, mă întrebă: 

— Locuiti la Beirut, domnule Morgan? 

— Da. Am un apartament pe strada Rauche. 

— Formidabil! Şi eu locuiesc tot în Beirut, dar între două 
zboruri! 

Avea un accent, dar care nu era libanez. 

— Voi petrece această noapte la Beirut... E frumos 
apartamentul dumneavoastră? 

Asta suna a invitaţie! 

— Cum te cheamă? am întrebat-o, în timp ce o voce 
interioară îmi striga: „Dumnezeule, Morgan, fii prudent, mai 
aşteaptă o zi şi pe urmă gândeşte-te la dragoste!” 

— Nina Farber, răspunse ea zâmbind. 

Apoi îmi întinse o carte de vizită, pe care erau imprimate 
numele şi numărul ei de telefon. Mă întrebam dacă aceleaşi 
lucruri îi se întâmplă şi altor călători... 

În orice caz, cum era prea târziu pentru a spera să mai 
găsesc în seara aceea un alt avion cu destinaţia Europa, nu 
aveam de ce să fiu îngrijorat în privinţa felului în care îmi 
voi petece timpul dacă, întâmplător, Mona era absentă. 

CAPITOLUL VII 


Mi-am regăsit apartamentul cu o mare uşurare. Pentru 
prima oară de la începutul acestei călătorii mă puteam 
destinde în acea ambiantá de securitate familială si 
complice pe care o transmit obiectele cunoscute. Mi-am pus 
valiza pe pat şi valijoara-diplomat pe birou. Mi-au fost 
suficiente cinci minute ca să-mi desfac bagajele, căci am 
obiceiul să nu mă încarc cu prea multe. Am deschis 
şifonierul, ca să-mi pun impermeabilul, şi nu am putut să 
má abtin sá nu râd privindu-l agăţat acolo, la locul lui, între 
costumul meu de vară, de culoarea sacázului, cumpărat de 
la Brooks Brothers, şi smokingul de la Pinna. 

Am deschis apoi toate ferestrele şi două mari uşi-ferestre 
care dădeau în balcon: trebuia aerisit acest apartament! 
Oraşul vibra. Noaptea era la început. Pe bulevard, cei care 
se plimbau purtau haine subţiri, dar femeile de la braţul lor 
aveau aruncat un şal peste umeri. Mă simţeam bine. 
Intotdeauna m-am simţit bine şi deconectat în acest oraş 
frumos. Cred că, dacă ar trebui într-o zi să mă instalez 
definitiv undeva, aş alege Beirutul. 

Prăvăliile şi magazinele erau încă deschise, iar cafenelele 
erau pline de clienţi care îşi luaseră cina. Vederea tinerelor 
cupluri de pe bulevard m-a făcut să mă gândesc la Mona. 
M-am întors la bar şi am format numărul ei. Telefonul sună 
de cel puţin douăsprezece ori înainte să-mi răspundă. Mi- 
am aşezat receptorul între ureche şi umăr, folosindu-mi 

mâinile pentru a-mi turna un whisky cu apă. 

La celălalt capăt al firului auzeam multe voci, râsete şi 
muzică. Părea o petrecere în toi. 

— Mona, la telefon, spuse o voce de bărbat. 

— Intreabá cine e, Bill, te rog, se auzi vocea Monei. 

Am insistat, fără să-mi spun numele, şi ea veni îndată. 

— Alo, cine e la telefon? i 

Avea vocea unei femei care báuse. In privinţa mea, 
simţeam cum whisky-ul îşi face efectul. Emotionat la un 
singur cuvânt al Monei, m-am întrebat cum de am putut trăi 
atâta timp fără ea. Fără acele buze catifelate, fără acea 
respiraţie senzuală, fără acel corp al cărui parfum aveam 
impresia că l-am regăsit deja. 

— Ce mai faci, dragă Mona? 

— Jim! Unde eşti? 

Părea, într-adevăr, fericită că mă aude. 

— A trecut atât de mult timp de când nu ne-am mai văzut 
Dau o mică petrecere în seara asta. Vii? 

In ciuda tentatiei de a mă destinde la în mijlocul unei 
societăţi normale şi fără probleme, mă gândeam că ar fi 
mai bine să evit riscurile inutile atât timp cât misiunea mea 
nu era terminată. 

— Nu, Mona, nu cred. Trebuie să plec mâine dimineaţă şi, 
deci, trebuie să mă odihnesc. Nu voi lipsi mult de data asta. 
Până acum se pare că am făcut înadins ca să dispărem pe 
rând. Te voi suna săptămâna viitoare. Putem, deci, să ne 
vedem dacă eşti la Beirut. 

— Nu, Jim, nu. Ascultă-mă. Rămâi unde eşti şi te sun într- 
o oră. OK? 

Eram flatat. Dorinţa mea pentru ea creştea în aceeaşi 
proporţie cu evidenta ei dorinţă pentru mine, şi când 
telefonul sună, m-am precipitat ca un puştan la prima lui 
întâlnire. 

— Jim? Au plecat toţi, spuse ea cu veselie. 

— Ce, aşa repede? Cum ai făcut? 

— Îl cunoşti pe Sam Bow Ling, negustorul de ceai? 

— Da, cu vederi comuniste, dacă nu mă înşel? 

— Nu-i cunosc vederile politice, Jim. l-am cerut să mă 
scape de invitaţi şi, cum tocmai şi-a cumpărat o mare 
proprietate, a invitat pe toată lumea să sărbătorească acest 
eveniment. Eram, oricum, cam înghesuiți aici; şi toţi au 
crezut că e o idee bună. 

Nu ar fi trebuit să vorbesc astfel despre Sam Bow Ling. 
Mona avea numeroase relaţii în toate cercurile sociale şi 
politice, dar, după cunoştinţele mele, ea însăşi era lipsită de 
şovinism si spirit partizan. Viaţa şi călătoriile o invátaserá 
un lucru important: toleranța. 

Îmi era puţin ruşine de întrebarea mea, dar, din fericire, 
ştiam că Mona, pentru că era indulgentă, nu se supărase. 

— Poţi să vii repede? mă întrebă ea, ca şi cum m-ar fi 
rugat. 

— Voi fi acolo în mai puţin de o oră. 

M-am dus până la garderobă şi am reîmbrăcat 
impermeabilul. Era puţin cam greu, dar era confortabil 
pentru acea noapte răcoroasă. 

Am luat liftul până la subsol, unde se afla parcarea. 
Gardianul, Malkum, nu era acolo, dar cheile Jaguarului meu 
erau agátate pe tabloul din cabina lui. Am strecurat o 
bancnotă de douăzeci şi cinci de lire libaneze într-un plic pe 
numele lui Malkum şi l-am pus sub ceasul deşteptător de pe 
masa mică din lemn de mahon. Malkum era un armean 
jovial, un prieten fidel şi un excelent mecanic, care îmi 
întreținea foarte bine maşinile în absenţa mea. 

Imediat ce am pus cheia în contact, am auzit declicul 
familiar, şi Jaguarul 318 porni. După felul în care mergea 
motorul, mi-am dat seama că Malkum tocmai se ocupase 
de el. Am ajuns la uşa garajului, care se deschidea 
automat, fiind acționată de celula fotoelectricá, şi 

cincisprezece minute mai târziu mă aflam în faţa imobilului 
Monei. 

Ştiam unde să găsesc cheia apartamentului, dar am 
preferat să nu fac uz de acest avantaj. Poate că încă mai 
erau la ea câţiva întârziaţi. Nu ştiam vreo seară în care un 
invitat să nu fi venit să-şi caute vreun obiect uitat. 

Am sunat, deci, şi am auzit imediat vocea Monei care îmi 
spunea să intru. Starea în care se afla apartamentul 
demonstra că petrecerea atinsese punctul culminant. Erau 
pahare de cocteil peste tot: pe mese, pe pervazurile 
ferestrelor, pe lintoul şemineului, în toate colţurile şi pe jos, 
în apropiere de scaune. Erau chiar şi pe rafturile bibliotecii. 
Platouri cu aperitive, salate şi alte alimente erau 
răspândite, pe trei sferturi unele; peste altele, pe jos sau pe 
bufet. În aer domnea un iz de pălăvrăgeală, de dragoste 
furişă şi de îngâmfare mondenă. 

Mona ieşi din camera sa îmbrăcată într-un neglijeu de 
muselină roşie, care îi scotea în evidenţă strălucirea pielii şi 
a părului blond. Cerceii lungi străluceau în lumină. Era mai 
frumoasă ca niciodată şi, totuşi, diferită. 

Într-o clipă, a fost în braţele mele. Buzele mele i-au 
sărutat îndelung sânii, mâinile mele i-au regăsit corpul, 
talia, soldurile şi acea blándete caldă, care mă invada în 
valuri prin stofa uşoară. 

— Lasă-mă să te privesc, Jim, spuse, împingându-mă 
încet la câţiva paşi de ea. Nu te-ai schimbat mult... doar ai 
mai încărunţit puţin. 

— lar tu eşti chiar mai frumoasă. Nu credeam că ar fi 
posibil. 

l-am privit mult timp mâinile care m-au fascinat 
întotdeauna. Unghiile erau perfect îngrijite, dar nici urmă de 
lac. 

— Haide să mergem în dormitor, Jim. E atâta dezordine 
aici, încât nu mai am curajul să fac curat în seara asta. 

Cum am intrat în dormitor, ne-am îmbrăţişat din nou. 

— Mi-ai lipsit, Jim. De ce n-ai dat nici un semn de viaţă 
mai devreme? 

— Te-am sunat de fiecare dată când am fost aici, Mona. 
Dar am călătorit aproape mereu: şase luni în America 
Latină, patru luni în Anglia, trei luni în Africa. Şi, de fiecare 
dată când reveneam la Beirut, tu te aflai la capătul celălalt 
al lumii. 

Mona făcu câţiva paşi până la noptierá, ca sá ia nişte 
ţigări, şi lumina lămpii căzu pe umerii ei. Aveau nişte 
cicatrice fine, pe care eram sigur că nu le mai văzusem. M- 
am îndreptat către ea, în timp ce, aşezată pe pat, îşi 
aprindea ţigara, şi am atins uşor cu vârful degetelor 
cicatricele: Mona tresări, brusc ca si cum i-aş fi zgándárit o 
rană. 

— De unde ai cicatricele astea? am întrebat eu cu voce 
joasă. 

— Din puşcăriile greceşti, răspunse ea. Mulţumesc lui 
Dumnezeu că nu mi-au făcut nimic la faţă. 

— Mi s-a spus că ai fost eliberată după patru luni cu o 
hotărâre de neîncepere a urmăririi penale. Soţul tău a 
intervenit în favoarea ta? 

— Deloc, spuse ea surprinsă. Sam Bow Ling şi alţi 
prieteni m-au eliberat. 

Era rândul meu să fiu surprins de interesul lui Ling pentru 
Mona, dar ea nu-mi lasă timp să i-o spun. 

— Singură, continuă ea, am petrecut patru luni de 
coşmar, în timpul cărora am fost bătută, înfometată, 
insultată... Atunci îmi ziceam că voi muri. Vor să mă omoare 
şi nu am nici o şansă, nici să scap de moarte şi nici să fiu 
pusă în libertate. Cum ei se străduiau să mă facă să 
recunosc, privându-mă de somn şi de mâncare, eu îmi 
repetam întruna: „Sunt deja moartă şi morţii nu vorbesc!” 
În loc să mărturisesc, ceea ce ei aşteptau de la mine, îi 

imploram să mă omoare. 

— Soţul tău a încercat să te întâlnească de când ai ieşit 
din închisoare? 

— E mort, răspunse ea cu indiferentă. 

— Ce? 

— Mort. L-au găsit înecat pe plajă. A fost o sinucidere, o 
crimă sau un accident? Nimeni nu ştie. Poliţia a închis 
ancheta din cauza lipsei de probe. 

Surprins, la început, că nu auzisem de această crimă, mi- 
am amintit apoi că în acea perioadă mă aflam în America 
Latină, în fundul junglei amazoniene, unde pierdusem 
contactul cu civilizaţia. 

Mona se ridică şi îmi aruncă o privire liniştită, puţin 
obosită. 

— Să vorbim despre tine, Jim. Ce faci în acest moment? 
Săptămâna trecută am încercat să iau legătura cu tine prin 
intermediul lui Jack Clavel, care mi-a spus că erai în 
Orientul Mijlociu, probabil în lordania, iar acest lucru m-a 
neliniştit mult de tot! 

In mod sigur, Jack nu i-a spus prea multe, dar eu 
credeam că deja era prea mult. 

— Asa este, i-am răspuns eu. A trebuit să plec sá 
anchetez câteva imperfectiuni la bordul a douăsprezece 
avioane de luptă, a căror vânzare am negociat-o acum 
câţiva ani, prin intermediul lui Sadek. O simplă muncă de 
rutină. 

Această minciună nu îmi plăcea, căci aveam încredere în 
Mona. Dar mai bine o minteam decât s-o „înzestrez” cu un 
adevăr periculos pentru ea. 

— În aceste vremuri e riscant să mergi în lordania, nu? 

— Te gândeşti la deturnarea de avioane? Da, e riscant. 

— In ziare se spune că nu e vorba decât de un conflict 
între palestinieni şi armată. După tine, ce repercusiuni ar 
putea avea criza din Orientul Mijlociu asupra intereselor 

petroliere ale bătrânului Clavel? 

— Nu ştiu. E o problemă care mă depăşeşte. 

Mă întrebam din ce în ce mai mult ce putea să-i mai fi 
povestit Clavel. Ar fi putut să-şi ţină gura lui mare. 

— Se speculează mult asupra ipotezei unei ofensive a 
Israelului în cazul în care palestinienii ar prelua controlul 
lordaniei, continuă Mona. În acest caz, nu vom scăpa de un 
conflict internaţional. Sam e convins că ne îndreptăm direct 
spre asta şi m-a sfătuit chiar să părăsesc regiunea. 

— Sam? 

— Da... Sam Bow Ling. Mi-a mai spus că părerea lui e că 
Sadek nu va ieşi câştigător decât în caz de pace negociată 
cu Israelul. Or, monarhia şi clasa de la putere din lordania 
sunt actualmente pe punctul de a se scufunda. 

Nu îmi dădusem încă jos impermeabilul după mine. Mona 
uitase să-mi ceară acest lucru. M-am ridicat ca să-l scot. Ea 
vru să-l ia ca să-l agate. 

— Nu, Mona, lasă. Nu pot sá mai întârzii prea mult. Vreau 
doar să-l pun pe acest scaun. 

Se întunecă la faţă. 

— Nu ne-am mai văzut de foarte mult timp, Jim! Chiar 
eşti grăbit? 

Agátatá de braţul meu, Mona îşi puse capul pe umărul 
meu. Nu îmi trebuia mult să mă conving, căci, în fond, chiar 
dacă eram grăbit, puteam să simt din nou mirosul dulce al 
Monei şi apăsarea sânilor ei pe corpul meu. Mi-am simţit 
sângele clocotind în vene. În momentul următor, am dus-o 
în pat şi m-am prăbuşit împreună cu ea. 


* 
x * 


M-am ridicat tresárind: impermeabilul! Trebuie sá fi 
dormit o orá sau douá. Fusesem trezit de vántul rece care 

intra pe ferestrele larg deschise. Am dat fuga la scaun. Am 
oftat uşurat. 

Am închis ferestrele şi am tras cearşaful pe Mona care 
dormea. M-am îmbrăcat foarte repede şi am sărutat-o pe 
obraz. 

Ea a întredeschis ochii şi a murmurat cu o voce adormită: 

— Nu pleca încă. Aşteaptă până dimineaţă. Te voi duce 
cu maşina până la aeroport, dacă acolo vrei să ajungi. 

— Imposibil, Mona. Mai am încă de rezolvat unele treburi 
înainte de plecare. 

— Cel puţin să-ţi fac o cafea. 

— Nu, mulţumesc. Vreau să te culci. Te voi suna imediat 
ce mă voi întoarce. 

Am învelit-o în cuverturi până la bărbie si am sárutat-o 
din nou pe obraz. Mona a închis ochii, zâmbind. 

Mi-am pus impermeabilul şi am ieşit încuind uşa în urma 
mea. Pe culoarul liber, am aşteptat mult timp ascensorul 
înainte de a mă resemna şi de a cobori cele şapte etaje pe 
scări. 

Toate magazinele care erau deschise la sosirea mea erau 
acum închise. M-am îndreptat către Jaguarul meu parcat la 
vedere, sub un felinar. Am scos cheile din buzunarul 
impermeabilului şi, în momentul în care mă pregăteam să 
deschid portiera, am remarcat că tabla fusese de curând 
zgâriată în jurul ventilatorului. Totuşi, portiera era încuiată. 
Ciudat. Totul părea ca şi cum cineva s-ar fi folosit de un 
şperaclu pentru a intra în maşină şi o reîncuia. Am 
examinat atent interiorul pe care Malkum îl curátase în cele 
mai mici colţuri, în absenţa mea. Or, în faţă, lângă capotă, 
am văzut amprente ale unor degete murdare de unsoare. 
Punându-mi propriile mâini în poziţia normală pe care ar fi 
avut-o ca să deschidă capota, am tras concluzia, după 
locurile amprentelor, că a fost deschisă. De ce? Examinând 
capota şi motorul, nu am remarcat nimic anormal. 

Am închis capota şi am intrat în maşină, hotărât să mă 
întorc la mine acasă ca să dorm câteva ore. Dar, după ce 
am introdus cheia, am aşteptat zadarnic declicul obişnuit, 
caracteristic pentru un Jaguar. Mi-am pus cheia în buzunar, 
am ajuns la o cabină telefonică, situată la câţiva paşi, şi l- 
am sunat pe Malkum. Era trei dimineaţa. 

— Alo, Malkum? Îmi pare rău că a trebuit să te trezesc. 

— O, nu, şefule. Sunt de pază la garaje în noaptea asta! 
Voiam să vă mulţumesc pentru bani, dar sunt prea mulţi. 

— Să nu mai vorbim despre asta. Íti propun să câştigi 
imediat tot atâta, şi chiar cincizeci în plus. Te interesează? 

— Cum să nu? Ce vreţi să fac? spuse el râzând. 

— E posibil să salvezi o viaţă, i-am răspuns. 

El rămase perplex. Eu însumi, nici măcar eu nu eram 
sigur de ipoteza mea. l-am indicat locul unde mă aflam. 

— Poţi să vii repede? 

— Bineînţeles. 

— Auzi, Malkum..., vino cu Mercedesul. E cel mai rapid 
dintre maşinile mele din garaj. 

Aşteptându-l pe  Malkum, am examinat din nou 
amprentele de pe capotă. Fuseseră făcute de nişte mâini 
enorme, căci ale mele, deşi peste medie, semănau cu 
mâinile unui copil în comparaţie cu ale lui. 

Şapte minute mai târziu, Malkum parca Mercedesul în 
spatele Jaguarului. Mic de statură, părea si mai mic în 
salopeta lui de lucru, pătată de grăsime. Avea o bască, care 
ar fi trebuit să fie roşie, iar pe faţa lui cădea o cascadă de 
păr negru. Mi-a zâmbit cu toată gura. l-am dat o palmă 
uşoară pe spate. 

— Malkum! Să-mi aduci aminte sá te iau la raliu anul 
viitor. Cum ai ajuns aşa repede? 

— Ştiu o scurtátura, şefu'. i 

l-am explicat situația. A ridicat capota. In mai puțin de un 
minut, Malkum a descoperit un fir negru, foarte subțire, 

care pleca de la ambreiaj şi mergea până sub planseul din 
spate al maşinii. Am îngenuncheat eu însumi şi i-am privit 
mâinile cum trăgeau uşor o cutie mică blocată între ţeava 
de eşapament şi planşeu. Am deschis cutia: conţinea şase 
bucăţi de dinamită. 

— Ştiţi ce s-ar fi întâmplat, şefu', dacă aţi fi apăsat pe 
accelerator? 

l-am făcut semn că da. 

— Nu mai aveam şef! Atâta tot. 

l-am strecurat al doilea plic de cincizeci de dolari în 
buzunarul salopetei şi i-am dat o altă palmă pe spate. 

— Mersi, sefu'. Mai am ceva de făcut pentru 
dumneavoastră în noaptea asta? 

— Nu, Malkum. Ne vedem la garaj. Mâine, după plecarea 
mea, vei duce această cutie cu dinamită la poliţie, dar să fii 
prudent. Mă întorc cu Jaguarul. 

A sărit în Mercedes şi a plecat ca şi cum, chemat pentru o 
simplă depanare, doar schimbase un pneu. 

CAPITOLUL VIII 


Am ajuns în apartament complet epuizat. După o zi atât 
de agitată, m-am grăbit să mă urc în pat ca să recuperez 
câteva ore de somn înainte de a pleca spre Zurich. 

Acum, mă gândeam eu, sunt pe drumul de întoarcere: în 
mai puţin de douăsprezece ore voi fi în Elveţia, şi mai bogat 
cu o sută de mii de dolari. În fond, afacerea va fi fost mai 
uşoară decât îmi închipuiam. 

Am deschis uşa şi m-am oprit brusc. Nu-mi aminteam să 
fi lăsat lumina aprinsă, or camera mea era luminată. 

Instinctiv, intrând în camera de zi, am dus mâna la arma 
automată de calibru 38. Un spectacol incredibil! Pernele 
canapelei erau în dezordine, sertarele birourilor erau 
smulse, comodele răsturnate, cele două dulapuri deschise, 
iar conţinutul lor era împrăştiat pe jos. Chiar şi covoarele 
erau întoarse. 

Uşile balconului, şi ele deschise, lăsau să intre un aer 
rece. Am înaintat încet către balcon şi am aruncat o privire 
spre exterior. 

Fiindcă apartamentul era exact sub acoperiş, m-am 
gândit că poate un intrus a plecat pe balcon, sărind la etajul 
inferior, ca să se ducă după aceea la terasă şi apoi să 
coboare pe scări până în stradă. 

Şi dormitorul era în dezordine: salteaua era spintecată 
sertarele comodelor şi noptierelor erau smulse, garderoba 
era goală, conţinutul ei aflându-se pe jos. Am rămas un 

moment în picioare, surprins în faţa şifonierului gol, apoi, 
întorcându-mă am văzut strălucind la picioarele mele acul 
cravatei pe care îl căutasem timp de o oră acum câteva 
luni. Câtă bătaie de joc! Fusese nevoie de acest incredibil 
deranj ca să găsesc un ac de cravată! 

În momentul în care m-am aplecat să-l ridic, am încasat 
în umărul stâng o lovitură atât de puternică, încât era să 
mi-l disloce. Dacă vesta şi impermeabilul, pe care le aveam 
pe mine, nu ar fi fost groase, îmi rupea gâtul. Şi dacă nu m- 
aş fi aplecat să ridic acul, probabil că aş fi primit lovitura la 
baza capului. Agresorul meu şi-a luat elan ca să mă 
lovească în cap: nu a ajuns la umăr decât involuntar. 

Înainte să mă pot întoarce, mi-a acoperit faţa cu o mână 
atât de mare, încât m-ar fi sufocat cu uşurinţă. 

Pentru moment, agresorul încerca să-mi răsucească 
capul. Dintr-o lovitură de cot foarte puternică plasată în 
abdomen, l-am făcut să-mi dea drumul şi m-am întors spre 
el. Era aplecat în faţă şi îşi ţinea burta cu amândouă 
mâinile. 

l-am aplicat o lovitură de picior drept în figură. Osul si 
cartilajul au trosnit. Sângele i-a tásnit abundent din nas şi, 
cu ochii îndreptaţi spre tavan, a căzut pe spate leşinat. 

Cu ajutorul cravatelor cu care agresorul se distrase 
răspândindu-le pe jos cu puţin timp înainte de sosirea mea, 
i-am pus căluş şi i-am legat mâinile şi picioarele. Frumos 
pachet! Un moment, mi-am zis că acel căluş şi sângele care 
încă îi curgea din nasul spart ar fi putut să-l sufoce. La urma 
urmelor, voinicule, astea sunt riscurile meseriei! 

Acest mic episod m-a readus la realitate; începusem să 
iau totul în joacă. Or, în cazul acesta aveam avantajul de a 
vedea mai bine pe unde calc. 

Am privit apoi mai de aproape faţa adversarului meu, dar 
nu-l cunoşteam. l-am scotocit buzunarele, în care am găsit 
bani italieni, libieni, un paşaport şi un permis de conducere 

internaţional pe numele Giuseppe Marconi, 1,83 metri 
înălţime, născut la 5 septembrie 1930 la Palermo. l-am pus 
actele în buzunar şi l-am tras de picioare. Am deschis uşa şi 
m-am uitat în antreu: nu era nimeni. L-am târât în celălalt 
capăt, am deschis debaraua, care servea ca instalaţie 
pentru gunoi, şi l-am lăsat acolo, lângă o grămadă de sticle 
goale şi un ziar vechi. 

Revenit în apartament, m-am dus spre bar, singura parte 
a camerei rămasă intactă, şi mi-am turnat un whisky cu 
gheaţă. 

Întins pe ruinele divanului, am încercat să reconstitui 
evenimentele. Cine era Giuseppe Marconi şi ce căuta el? Mă 
căuta pe mine sau căuta nişte obiecte din această cameră, 
sau pe amândouă? Fusese un trimis al lui Majied? 

Este posibil să-mi fi dat frâu liber imaginaţiei. Şi dacă nu 
era decât o simplă spargere? Mulţi oameni din Beirut ştiau 
că lipseam de luni întregi. 

Dar dacă cineva se interesa de milionul de dolari? Poate 
că afacerea a fost descoperită... 

Am hotărât să plec imediat, cu orice preţ, spre aeroport, 
şi să iau un avion în orice direcţie. Dar nu puteam folosi nici 
una dintre maşinile mele, pentru că aş fi fost uşor de 
reperat. Am apelat deci la Malkum, care era în mod clar 
salvatorul meu în privinţa asta. El îmi va găsi o maşină cu 
care să ajung la aeroport, şi poate mă va duce chiar el. 

Am sunat la garaj. Telefonul sună de zece ori, dar 
degeaba. Nu aveam de ales, în ciuda orei târzii, decât să o 
sun pe Mona. 

— Jim, unde eşti? 

— Sunt acasă. Ascultă, Mona, eşti trează? Mi s-a 
întâmplat ceva foarte neplăcut. Am fost lovit şi am nevoie 
de tine. 

— Ce s-a întâmplat? 

Vocea îi era cuprinsă de teamă: acum chiar că o 

trezisem. 

— Nu-ţi pot explica totul acum. Trebuie să părăsesc acest 
apartament şi să ajung la aeroport în cel mai scurt timp. 
Poţi să mă duci cu maşina ta? 

— Plec imediat. Vrei să te aştept în faţa imobilului? 

— Nu, în spate. Vino lângă intrarea de serviciu, te voi 
aştepta 

A închis. Am îngrămădit rapid câteva lucruri personale îi 
valiză, gândindu-mă că puţini bărbaţi puteau conta pe o 
prietenă ca Mona, mereu gata să-şi rişte viaţa ca să ajute la 
nevoie. 

Într-o zi, o să-i mulţumesc aşa cum merită. Mi-am 
încheiat impermeabilul şi mi-am legat centura, nu înainte 
de a pipăi căptuşeala unde se aflau banii, care rămăseseră 
acolo în timpul încăierării. 

Mi-am luat valiza, am evitat înadins liftul şi am năvălit pe 
scări, după ce am aruncat o ultimă privire spre Marconi. 
Încă mai făcea pe frumoasa din pădurea adormită şi, în 
orice caz, i-ar fi trebuit ceva timp ca să se dezlege. 

Lancia albă a Monei a oprit la colţul străzii. In timp ce mă 
îndreptam spre ea, am auzit un fluierat provenit dintr-un 
Bentley negru parcat la doi paşi. Am auzit un al doilea 
fluierat şi am simţit o durere puternică la piciorul stâng. 
Arma cu care se trăgea avea surdină. Dar eram deja în 
maşina Monei. 

— Tine capul jos! Fă la dreapta, apoi la stânga! Trebuie 
să scăpăm de ei! 

Mona îmi respectă indicaţiile, fără să spună un cuvânt. 
Brusc, se auzi un zgomot ca de ruptură şi apoi o lovitură 
metalică. 

— Jim! Ce se întâmplă? 

— O să-ţi dau o capotă nouă: un glonţ a sfâşiat-o şi a 
atins bara transversală, acolo sus. 

— N-am auzit nici o împuşcătură. 

— Au arme cu amortizor. 

Nu erau decât la o sută cincizeci de metri în spatele 
nostru şi se apropiau. Şoferul lor era priceput. Chiar dacă 
era greu să conducă un Bentley, maşina lui era aproape de 
noi. Trebuia să scăpăm de ei cu orice preţ. Sărind în partea 
din spate a Lanciei, am găsit un colţ al capotei prin care am 
introdus ţeava armei mele automate. Am tras în plin în 
parbrizul lor: degeaba, era un geam blindat. 

După un al doilea foc nereuşit, le-am atins radiatorul, dar 
fără să le micşorez din viteză. 

Unul dintre gloantele lor a lovit spatele Lanciei. 

— Nu mai trebuie să-ţi dau o capotă nouă, Mona, ci o 
maşină nouă. 

Mă rugam la Dumnezeu să nu atingă rezervorul. 

— Să ne îndreptăm spre drumul care duce spre munţi: e 
şerpuitor, nu vor putea să ne urmărească. Rămâi în viteza a 
treia. Să nu intri în a patra! 

De data asta, am început să ne distantám de ei. Praful 
drumului îi orbea, iar farurile nu îi ajutau, dimpotrivă! 

— Accelerează, Mona! Trebuie să ne depărtăm cât se 
poate de mult înainte de a ajunge la prima intersecţie. 

Mona tocmai trecea prin intersecţii cu o sută treizeci de 
kilometri pe oră. Noroc că erau puţin circulate! 

— Ascultă bine, Mona. La prima intersecţie, vei vedea o 
stâncă mare la dreapta ta. La mai puţin de douăzeci de 
metri mai în faţă, vei merge pe un drum care este abrupt, 
formând aproape un unghi drept cu cel pe care ne aflăm 
noi. Mergi fără grijă. Acum stinge farurile! 

Speram că încă mai exista acel drum... ll descoperisem în 
urmă cu doi ani, fiind în compania unei mici roşcate din 
Lancaster, Pennsylvania, care era nerăbdătoare să facă 
dragoste pentru a avea, spunea ea, o ultimă amintire a 
vacanței. 

Planul meu mergea de minune. Ascunşi în frunziş, la trei 

sute de metri în josul străzii, am aşteptat Bentley-ul să 
treacă urmat de nori de praf. 

— Şi acum, Jim? 

— Aşteptăm câteva minute pentru mai multă siguranţă. 
Apoi ne vom duce la aeroport. Oh! Piciorul meu! 

— Dar sângerezi! 

— E ceva superficial. Muschiul e doar anchilozat din 
cauza poziţiei din maşină. 

Lancia nu avea decât două locuri, şi am fost înghesuit în 
spate, în micul spaţiu rezervat bagajelor. 

Am vrut să conduc eu, dar, după o scurtă tentativă, am 
fost nevoit să renunţ. 

— Degeaba. Am junghiuri în picior. Nu sunt în stare să 
apăs ambreiajul până la fund. Va trebui să conduci tot tu. 

— Să mergem la mine, Jim. Mă voi ocupa de piciorul tău 
şi îţi voi spăla pantalonii; sunt plini de sânge. 

— Nu arată prea grozav, într-adevăr, dar orele trec si 
timpul meu este măsurat. 

Mona urcă la volan şi pornirăm către aeroport. 

— Jim... M-am abținut să te întreb până acum. Nu vrei să- 
mi spui ce înseamnă toată întâmplarea asta? Poate te-aş 
putea ajuta. Am mulţi prieteni în Beirut... 

— Îți voi da o explicaţie, Mona, fără îndoială. Dar nu 
acum. Acest lucru ti-ar putea pune viaţa în pericol. Cu cât 
vei şti mai puţin, cu atât va fi mai bine. 

A încercat să-mi pună şi alte întrebări pe care le-am 
evitat intenţionat, râzând. Apoi i-am spus: 

— Mona, am ajuns la aeroport. Poţi să întrebi care este 
ora următorului zbor către Zurich? Mă vei înscrie sub 
numele de Reginald Butler. Nu trebuie să fiu văzut în starea 
asta şi aş vrea, pe cât se poate, să-mi menajez piciorul. 

Mona opri maşina în faţa clădirii principale a aeroportului. 
Tocmai ieşea când eu am văzut alergând spre noi un bărbat 
îmbrăcat în negru, apoi alţi doi... L-am recunoscut pe 

Marconi, cu nasul bandajat şi cu nişte vânătăi imense la 
ochi. 

— Mona! Urcă în maşină şi hai s-o ştergem! 

leşind din aeroport, am remarcat în parcare marele 
Bentley plin de praf. 

CAPITOLUL IX 


Am reuşit să ajungem la Mona acasă, fără să fim urmăriţi, 
căci imediat ce Marconi şi oamenii lui au reuşit să intre în 
maşina lor şi să se încadreze în circulaţia intensă de la 
aeroport, noi dispăruserăm deja din raza lor vizuală. 

Piciorul nu mai sângera, dar mă durea mai mult, şi în 
jurul rănii începea sá se umfle. Pentru câteva momente, am 
avut o senzaţie de ametealá şi de greață. 

— Nici nu se mai pune problema să mă mai gândesc la 
aeroport, i-am spus eu Monei. Trebuie să găsesc altă soluţie 
ca să ajung la Zurich. 

— Chiar trebuie să pleci astăzi, Jim? Rămâi aici cu mine: 
câteva zile, până ce piciorul va fi mai bine. 

— Imposibil, Mona. Marconi a văzut numărul de la 
maşină. Îl va căuta şi va reuşi să mă găsească. Trebuie 
neapărat să plec în dimineaţa asta. De altfel, şi tu va trebui 
să pleci din Beirut câteva săptămâni, până ce problema va 
fi rezolvată. 

— Ce te face să gândeşti aşa? 

— Fără îndoială că te vor interoga în privinţa mea. 

— Dar nu mi-ai spus nimic! N-am, deci, ce să le spun. 

— Nu te vor crede. Promite-mi că vei pleca din Beirut 
chiar astăzi. 

— Nu-mi cere nici o promisiune atâta timp cât nu vei 
chema un doctor să-ţi vadă piciorul. 

— Nici nu se pune problema. Orice doctor va recunoaşte 

o rană făcută de glonţ şi va trebui să-şi întocmească 
raportul către poliţie. Mă voi îngriji în drum spre Zurich. 

— E o nebunie. Rişti să faci o infecţie care te va împiedica 
să ajungi vreodată la Zúrich. Îl cunoşti pe doctorul Ching? 

— Nu, cine e? 

— Un prieten care m-a îngrijit când am ieşit din puşcărie. 
Se va ocupa şi de tine, fără să-ţi punnă vreo întrebare. 

— Eşti sigur că putem conta pe el? 

— Absolut sigură. 

— Bine, frumoaso. Cheamă-l pe Ching. Va veni el aici, 
sau va trebui să mergem noi până la cabinetul său? 

— Dacă pot să-l aduc aici, va veni. 

Se duse în camera ei ca să-l sune. De ce în camera ei, 
atâta timp cât avea un alt telefon, chiar la îndemână? 

În mai puţin de un minut, Mona s-a întors foarte agitată. 

— Va fi aici cam într-o oră. 

Se aşeză lângă mine pe canapea. 

— Nu te îngrijora, te vom ajuta să ajungi la Zurich, dacă 
aşa vrei... Jim! Uită-te la cămaşa ta, e plină de sânge! Te-a 
atins un alt glonţ? 

— Nu. E tot de la picior. Probabil că m-am murdárit. 

— Dă jos impermeabilul şi hainele. Voi încerca să spăl 
sângele. 

— Nu! 

Nu ar fi trebuit sá strig atát de tare, dar simteam febrá si 
voiam sá pástrez impermeabilul cát mai aproape de mine. 

— Scuzá-má, Mona. Sunt foarte nervos... Nu cred cá ar fi 
bine sá-mi speli hainele chiar acum, cáci va trebui poate sá 
plec ín grabá. N-ai putea sá-mi gásesti altele? 

— În apartamentul tău? 

— Nu. Nu te duce acolo. Ar fi prea riscant. Există 
magazine în apropiere unde poţi să-mi găseşti un pantalon 
şi o cămaşă? 

— Da. Odihneşte-te. 

Mona a revenit peste mai puţin de o jumătate de oră. 

— Iti plac astea? 

A deschis pachetul şi mi-a arătat nişte pantaloni negri şi 
o cămaşă albă. 

— Da, dar de unde ai ştiut ce măsură să ceri? 

Ea zâmbi ştrengăreşte şi răspunse: 

— N-am făcut cunoştinţă în momentul ăsta, nu? 

Se auzi soneria de la uşă. Mona fugi să deschidă. Era 
Ching. 

Doctorul schimbă cu ea câteva cuvinte cu glas scăzut 
lângă uşă, apoi intrară în camera în care eram întins pe 
canapea, încă îmbrăcat cu impermeabilul. Doctorul Ching 
nu arăta deloc cum mi-l imaginam eu. Era înalt, mai 
degrabă bine făcut, cu un păr negru, foarte bogat, cu foarte 
puţine fire albe. Mustaţa deasă îl făcea să semene cu 
actorul japonez Toshiro Mifune, ceea ce, adăugat la aerul 
său serios şi eficace, ar fi trebuit să aibă o numeroasă 
clientelă feminină. 

Doctorul examină rana, o curăţă cu un antiseptic şi apăsă 
uşor în jurul ei. 

— Rana e infectată. Suportati penicilina? 

— Poftim? 

— Sunteţi alergic la penicilină? Ati mai făcut? 

— Da. Nu cred că sunt alergic. 

— Foarte bine. Dezbrácati-vá si întindeţi-vă pe burtă. Vă 
voi face o injecție. 

Puse apoi seringa în sacoşă, din care luă un tub mic cu 
pastile albe. 

— Veţi lua din aceste pastile din două în două ore; sunt 
capsule de penicilină. Nu va fi cazul să luaţi înainte de 
această după-amiază, fiindcă veţi fi încă sub efectul 
injectiei. E o rană uşoară, dar, dacă veţi avea cea mai mică 
complicatie, să-i spuneţi Monei sá mă cheme. 

— Cât vă datorez? 

El nu răspunse, făcu un semn de rămas bun şi ieşi. 

— Ei bine, Jim? 

— ÎI voi suna pe colonelul Shweiri. 

Faţa stupefiată a Monei mă făcu să râd. 

— Nu-ţi fie teamă, nu vreau sá mă predau. Shweiri este 
un prieten vechi, căruia i-am făcut un serviciu în urmă cu 
doi ani, şi vreau să-i cer şi eu unul la rândul meu. El singur 
este destul de influent ca să mă scoată într-un mod cât mai 
discret din Beirut. 

— Nu cred că e bine să-l suni. 

— Cum! Nici măcar nu-l cunoşti. 

— Am auzit de el. Face parte din Serviciul de Securitate 
al Libanului. Scuză-mă, nu am încredere în poliţie! Lasă-mă 
mai degrabă să te ajut să ajungi la Zurich. 

— Nu, Mona. Apreciez ajutorul, dar am abuzat deja de 
tine. 

Ştiind de ce îi detestă pe poliţişti, m-am abținut să 
comentez şi l-am sunat pe Shweiri la cartierul său general. 

Nu ne mai văzusem de şase luni. Îmi vorbea totuşi ca şi 
cum am fi discutat împreună toată dimineaţa. Am hotărât 
să ne întâlnim într-o oră la hotelul „Saint-Georges”. 

— Poţi să mă duci la hotelul „Saint-Georges”, Mona? 

Ea mă privi descumpănită, ezită un moment şi apoi 
acceptă. 

După mine, cred că nu am fost urmăriţi. De altfel, era 
plină zi şi circulaţia era foarte intensă pe străzile Beirutului. 

Marconi şi oamenii lui nu ar fi putut face nimic în faţa 
atâtor martori. 

Pentru acelaşi motiv îmi dădusem întâlnire cu Ramez 
Shweiri în marea sală de mese a hotelului „Saint-Georges”. 

Ajunsese acolo înaintea noastră. Îmbrăcat într-un costum 
civil, colonelul era aşezat la o masă din colţul sălii, de unde 
putea observa toate persoanele care intrau şi ieşeau. Ştiam 
că acest om mic şi îndesat, în vârstă de cincizeci de ani, cu 

părul cărunt, era şi un fel de filozof, dar îşi masca la 
perfectie sentimentele. Pentru că meseria mea mă obliga la 
o atitudine asemănătoare, îl intelegeam şi îl apreciam. 

Cu un anumit timp în urmă, fusesem în măsură să-i 
semnalez un important trafic cu bani falşi, a cărui 
descoperire îl făcuse să treacă de la gradul de sergent la 
cel de locotenent, după care fusese făcut colonel. Nu îmi 
multumise niciodată, dar eram convins că nu putea să uite 
asta atât de uşor. 

Se ridică încet şi îmi întinse mâna. 

— Bună ziua, colonele. Dă-mi voie să ţi-o prezint pe 
domnişoara Mona Ambrose. 

— Încântat, domnişoară Ambrose. 

In timp ce ne aşezam, el făcu semn unui chelner care 
veni să ia comanda: Martini pentru noi, apă minerală pentru 
el. 

După câteva amabilitáti pe care Mona le urmări cu 
suspiciune, Shweiri mă întrebă: 

— Spune-mi, Morgan, de ce şchiopătezi? 

Cu preţul unui efort nemaipomenit, avusesem impresia 
că am mers normal; dar Shweiri era genul de om căruia nu-i 
scăpa nimic. 

— Un muşchi rănit, i-am răspuns eu. 

Era un mod de a spune adevărul. 

— Mai doriţi un Martini, domnişoară Ambrose? 

Colonelul încerca într-un mod amabil să o introducă şi pe 
Mona în discuţia noastră, dar, contrar obiceiurilor ei, tânăra 
femeie rămânea tăcută. 

— Sunt sigur că Jim vrea un altul. 

Aştepta un răspuns. l-am făcut semn că da. Îl chemă pe 
chelner. 

— Îţi e frig, Jim? 

— Nu, deloc, de ce? 

— Eşti singura persoană din acest restaurant care poartă 

impermeabil. De ce nu l-ai lăsat la garderobă? 

— Te rog, Ramez, i-am răspuns eu cu un zâmbet forţat. 
Am impresia că sunt supus unui interogatoriu. 

— Scuzá-má, e o deformatie profesională pe care şi soţia 
mea mi-o reproşează când vreau să ştiu meniul pentru cină. 

— Complimente, oricum, Ramez! Timpul nu ţi-a atenuat 
simţul de observaţie. Eşti un adevărat profesionist. 

— In munca mea, ca şi în a ta, Jim, trebuie să fii 
profesionist ca sá supravietuiesti. Pot să vă demonstrez 
chiar acum. 

Cu un talent neaşteptat de comedian şi aerul unui 
scamator care scoate iepurele din pălărie, colonelul spuse: 

— Ştiaţi că ati fost urmăriţi şi că sunteţi supravegheați în 
acest moment chiar de unul dintre şefii cei mai cunoscuţi ai 
Mâinii Negre? 

Mona începu să tremure. 

— Ramez, glumeşti nu? 

— Mă cunoşti destul de bine, Jim, ca să ştii când glumesc 
şi când sunt serios. La patru mese de noi, la dreapta 
voastră, lângă un stâlp central, se află Emilio Perrone, un 
fost membru al Cosei Nostra. 

— Ce vrea? 

— Asta voiam să vă întreb şi eu. 

Păstrând ochii fixati asupra lui Shweiri, m-am adresat 
Monei: 

— Nu te uita spre acea masă. Lasá-ti mantoul pe 
speteaza scaunului şi îndreaptă-te spre toaletă. Dă-mi 
poşeta ta. Voi comanda un alt pahar pentru tine. In acest 
timp, întoarce-te la tine acasă şi nu lăsa pe nimeni să intre 
până nu mă întorc eu. 

Mona ieşi. Am ridicat tonul pentru a comanda în mod 
făţiş: 

— Un alt pahar pentru doamna. 

— De ce atâtea ocolişuri, Jim? 

— Sunt foarte ataşat de ea. Cum această afacere mă 
priveşte numai pe mine, vreau să nu i se întâmple nimic şi 
să nu fie amestecată. 

— De unde ştii că nu este deja? 

— Poftim? 

— Deja amestecată. Pe cine crezi că tocmai urmărea 
Perrone? 

— În mod sigur pe mine. 

— Nu cred, Jim. Părerea mea este că-l interesează mai 
mult Mona Ambrose. 

— Ramez, esti un detectiv bun, dar de data asta te înşeli. 
Noaptea trecută, în apartamentul meu... 

— Ştiu, Jim. Ştiu şi că i-ai spart nasul lui Marconi, ceea ce 
este un motiv în plus ca să te caute şi pe tine. 

— Am nevoie de ajutorul tău ca să părăsesc Beirutul. Nu 
pot să iau avionul pentru că Marconi şi Perrone şi-au postat 
oameni la aeroport. 

— Chiar trebuie să părăseşti Beirutul în grabă? 

— Nu-ţi pot spune totul, Shweiri, dar, crede-má, nu am 
făcut nimic rău. 

— Atunci cere protecţia poliţiei. 

— Nu aveţi destui oameni care să mă protejeze de mafie, 
dacă ea mă urmăreşte. De altfel, trebuie să plec imediat la 
Zurich. 

Indiferenta lui Shweiri începea sá mă îngrijoreze. 

— Haide, Jim, haide! Ce-ar fi sá ne ajutăm unul pe 
celălalt? Interpolul îi caută pe Marconi şi pe Perrone pentru 
trafic de droguri, iar Serviciul de Securitate libanez vrea să 
le elibereze teritoriul. 

— Nu eşti de acord cu părerea lor? 

— Nu-i atât de simplu. Vrem să-i închidem şi să-i punem 
la răcoare pentru o perioadă. Avem, deci, nevoie de probe 
şi tu poţi să ne ajuţi să le găsim. _ 

— Ramez, nu prea ştii despre ce vorbeşti. Inainte de 

noaptea trecută, nu-i cunoşteam nici pe Marconi şi nici pe 
Perrone. Nu vă pot spune chiar nimic despre ei. 

Începuse să mă mănânce mâinile. Era din cauza 
nervozitátii. 

— Tipul a venit chiar pentru prietena ta, Mona Ambrose. 

— Nu ştii ce spui, Ramez. 

— Deloc, Jim. O urmárim pe prietena ta de un timp. 
Domnisoara Ambrose a fost închisă în Grecia pentru o 
afacere cu stupefiante. 

— A fost o înscenare. 

— Ştiu că a fost victima unei înscenări. Dar a fost 
judecată, inculpată, încarcerată, torturată şi eliberată. Or, 
ştii cine i-a obţinut eliberarea? 

— Dacă tot eşti atât de bine informat, spune-mi tu. 

Ramez îşi îndreptă ochii brusc spre mâinile mele. 

— Ce ai la mâini? 

— Nu ştiu. Au început sá mă mănânce de curând; acum, 
după cum vezi, sunt roşii şi inflamate. Cred că o să-mi 
treacă repede. 

— Poate ar trebui să te duci la un doctor. 

Am zâmbit. În mod sigur, unii se înverşunau sá má 
îngrijească şi alţii să mă omoare. Dar m-am grăbit să 
revenim la subiectul nostru, ca să ştiu ce avea Shweiri de 
spus despre Mona. 

— Nu e nimic. Spui că oamenii tăi o urmăresc de un 
anumit timp. Dar de ce o suspectaţi? ` 

— Am primit un telefon anonim. Ca de obicei! Intr-o bună 
zi, distrugi proiectele unei persoane şi acea persoană se 
răzbună dându-te pe mâna poliției. 

— Eşti atât de enigmatic, Ramez, încât nu te mai 
recunosc. 

— Nu mă urmăreşti pentru că nu vrei. Poate că şi eu aş fi 
făcut la fel în locul tău... dar să revenim puţin în trecut. 
Prietena ta, Mona Ambrose, era în închisoare. Sam Bow 

Ling a eliberat-o cumpărând foarte scump un număr 
important de complici. El şi-a făcut atât de bine treaba, 
încât rapoartele arestării şi ale declaraţiilor pe care le-a 
putut face în închisoare au dispărut. Ştii că afacerile de 
import-export ale lui Ling servesc ca acoperire activităţilor 
sale de tip comunist? Dacă el se interesa de Mona 
Ambrose, asta se datora faptului că era prietenă cu Clavel. 

— Ce legătură este între Clavel si Ling? 

— Mă deceptionezi, Jim! Călătoreşti atât de mult, încât nu 
mai eşti la curent cu ultimele evenimente. 

— E unul dintre motive, Ramez. Altul e că sunt sătul de 
încăierările dintre Est şi Vest. 

— Din păcate, prietene, în acest mod joc eu partida, şi nu 
suntem decât nişte pioni. Pentru a-ţi răspunde la întrebare, 
Ling se interesează de Clavel pentru că comuniştii se 
interesează de petrolul din ţările arabe. Nimic mai simplu. 
Organizând eliberarea Monei Ambrose, au sperat că ea le 
va fi recunoscătoare şi le va transmite informaţii despre 
afacerile lui Clavel, cu ajutorul cărora ei ar fi putut, în mod 
progresiv, să ia controlul resurselor petroliere. Mulţi cred că 
ei sprijină, pentru acelaşi motiv, unul dintre grupurile 
Rezistenței palestiniene din lordania. În orice caz, 
convingerea mea este că fata nu avea de ales: dacă refuza, 
o omorau. 

În lordania, nu era în mod sigur petrol. Dar ei se puteau 
folosi de mişcarea de rezistenţă pentru a crea o situaţie de 
haos, încurcând transporturile de petrol ce mergeau spre 
occident şi îndeplinindu-şi astfel scopul. 

Această poveste incredibilă îmi rămăsese pur şi simplu în 
gât. Am înghiţit-o brusc, când am observat că Perrone nu 
mai era în sală. Acest lucru însemna că individul chiar o 
voia pe Mona şi nu pe mine? Sau că mă aştepta afară, 
ştiind că nu putea să facă mare lucru atâta timp cât mă 
aflam la masă într-o mulţime de clienţi şi discutam cu un 

membru al Serviciului de Securitate libanez? 

— După tot ce mi-ai spus, Ramez, presupun că şi voi 
ştiaţi că vin din lordania. 

— Ştiam. Dar, în privinţa călătoriei, nu pot decât să încerc 
să ghicesc... Dar, crede-má, sunt capabil de deducţii foarte 
abile. 

Cum nu mă îndoiam de acest lucru, m-am ferit să insist. 

— Nu mi-ai spus despre Marconi si Perrone. 

— Ah! „Asta este altă mâncare de peşte”. Vrei alt pahar 
ca să-ţi dea forţa sá asculti urmarea? 

— Nu, mulţumesc. Am băut destul. Povesteşte-mi totul, şi 
repede, altfel nu vei mai avea timp să mă expediezi la 
Zurich. 

— N-am spus că te voi trimite... 

Era adevărat, nu promisese nimic, dar o va face. 

— Domnişoara Ambrose ţi-a spus în mod sigur că soţul ei, 
Parpoulis, se droga şi chiar că era unul dintre cei mai mari 
traficanţi de droguri din lume. 

— Nu mi-a spus că era atât de important. 

— Crede-mă, era un mare ştab. A recurs la mafie ca să-şi 
vândă marfa. Imediat ce domnişoara Ambrose a revenit la 
Beirut, Mona a fost contactată de unul dintre oamenii lui 
Parpoulis, care o credea încă asociată cu acesta şi care i-a 
propus o afacere. Şi a câştigat astfel o sumă frumuşică într- 
o singură tranzacţie. Nu s-a oprit aici. Împinsă fie de 
interes, fie de dorinţa de a deveni bogată, pentru a se 
putea debarasa de Ling şi de comunişti, ea şi-a dezvoltat 
operaţiunile şi a reuşit să formeze un imperiu egal cu acela 
al soţului ei în momentul morţii sale. 

— De ce a fost omorât Parpoulis? 

— Când Mona Ambrose a ieşit din închisoare, el a 
încercat să o prindă. Dar Ling, care plătise atât de scump 
eliberarea ei şi care vroia s-o facă să muncească pentru el, 
n-a aşteptat să se distrugă o asemenea investiţie. Deşi nu 

există nici o dovadă, putem să credem că el e cel care a 
comandat uciderea lui Parpoulis... Unde rămăsesem? 

— Spuneai că Mona a reconstituit... 

— Exact. A ajuns într-un stadiu în care a crezut că poate 
să iasă din mafie, ale cărei servicii ilegale o costau scump. 
A fost o mare greşeală, căci nu te poţi despărţi de mafie 
aşa cum ai rezilia un contract. Cu ea te aliezi până la 
moarte, iar despártirile se soldează cu sânge. Şi iată care e 
problema ta. Marconi a considerat intimitatea ta cu 
domnişoara Ambrose ca pe o relaţie de afaceri şi pe tine ca 
pe un concurent ce trebuie eliminat. 

— Dacă ştii atât de multe, de ce nu l-ai arestat? 

— Tot n-ai înţeles? L-am fi putut aresta, căci, în ciuda 
precautiilor, noi avem dovezi ale culpabilitátii lui. Dar la ce 
folos să arestezi un individ dacă toată reţeaua continuă să 
funcţioneze sub o altă conducere? Îi vrem pe toţi adjunctii. 

— Apreciez această încredere, Ramez, dar ce aşteptaţi 
de la mine? 

— Să-ţi convingi prietena să se predea şi să ne ofere 
numele tuturor celorlalţi: sunt în măsură să-i garantez un 
tratament indulgent. 

— O s-o declaraţi vinovată şi o veţi condamna chiar mai 
înainte de a fi judecată! 

— Este vinovată, Jim, spuse el cu un accent de simpatie. 
Fă-i serviciul de a se salva înainte să fie omorâtă. 

— Fă în aşa fel încât să ajung la Zurich şi voi reveni să te 
ajut. Am să-i spun. 

— Nu, Jim. Vei vorbi înainte cu ea. Pe urmă, te voi ajuta 
sá părăseşti Beirutul. 

Avea dreptate: fiecare întârziere putea da Mâinii Negre 
timpul să ajungă la Mona înaintea noastră. 

CAPITOLUL X 


Am sunat la uşa Monei. Nici un răspuns. Am sunat din 
nou şi am strigat: 

— Mona, deschide, sunt eu, Jim. 

Tot nici un răspuns. Am apăsat pe clantá... era deschis! 
Am înţeles imediat că se întâmplase ceva anormal şi am 
intrat în apartament cu mâinile tremurânde şi jilave. 

În camera de zi, unde pick-up-ul difuza muzică, am 
strigat-o pe Mona din nou, de mai multe ori, dar degeaba. 

Tocmai opream pick-up-ul, când Shweiri má atentioná: 

— Nu-l atinge! Să ne uităm în dormitor. 

îmbrăcată numai cu un sutien si cu un slip, Mona era 
acolo, întinsă pe spate, cu ochii fixati în tavan. In piept avea 
înfipt un pumnal cu un mâner lat, frumos lucrat. 

Shweiri se aplecă asupra ei ca să descopere o răsuflare 
cât de slabă sau bătăile inimii. 

— E moartă, Jim. E moartă de o jumătate de oră. 

As fi vrut să simt mânie sau ură, sau o altă emoție 
violentă, dar nimic: mă simţeam slăbit, gol pe dinăuntru, 
scârbit. 

— Nu atinge nimic, Jim. Mai târziu va trebui să luăm 
amprentele. Vin imediat. Vreau să mă uit şi în celelalte 
camere. 

După ce Shweiri a ieşit din dormitor, m-am străduit să 
privesc din nou cadavrul. Îmi amintea de o poveste citită 
mai de mult în care se spunea: ea rămase frumoasă, chiar 

şi moartă. Pielea albă, care întotdeauna m-a sedus, era 
acum mai albă ca niciodată. 

Vene fine albastre se záreau sub piele. Simţind că îmi 
dau lacrimile, am încetat să o mai privesc. 

Am observat urme de sânge pe jos, între uşa camerei şi 
locul unde se afla cadavrul. Probabil că tocmai se schimba 
în baie sau în dormitor când ceva, poate un zgomot 
provocat de asasin, a făcut-o să vină în camera de zi. 

Am urmărit urmele de sânge de la uşă până la cadavru. 
Mâinile ei... nu puteam să nu mă abtin să le privesc, ca şi 
cum ar fi fost vii, mâinile ei admirabile, cu forma perfectă a 
unghiilor. 

Brusc, am crezut că visez. Un cuvânt era scris pe 
mochetă, foarte aproape de mâna ei. Un cuvânt, mai exact 
trei litere: MAJ. Am ciufulit repede covorul, ştergând totul! 
Mă temeam de întrebările lui Shweiri care tocmai intra, dar 
care nu văzuse nimic. 

— Ce se întâmplă? Ce faci? 

— Nimic. 

Eram în picioare, lângă cadavrul Monei. 

— Am privit-o pentru ultima dată. Ai găsit ceva în 
celelalte camere? 

— Nu, nimic n-a fost deranjat, în afară de broasca de la 
uşă pe care asasinul a scos-o ca să intre. Dar tu, Jim, ai 
găsit ceva aici? 

— Nici măcar nu m-am uitat. Presupun că ar fi trebuit să 
fiu cuprins de furie şi să alerg să mă răzbun, dar mă simt 
foarte slăbit. 

— Îmi pare rău pentru tine, Jim. 

Shweiri era sincer. 

— Dacă am fi ajuns aici mai devreme... Dacă măcar am fi 
oprit-o cu noi la restaurant... 

— Eu cred, Jim, că a suferit destul de mult în viaţa ei. 
Detesta munca pe care era obligată să o facă pentru Ling, 

şi probabil că se detesta pe ea însăşi pentru că se limita să 
conducă afacerile soţului ei. Din două rele, încerca să 
scoată un lucru bun, ca şi cum asta ar fi fost posibil. 
Moartea a pus cel puţin capăt angoasei şi ororii faţă de ea 
însăşi. 

— Dar să mori aşa, fără sá te pregátesti... 

— Suntem vreodată pregătiţi să murim, Jim? De altfel, îţi 
spun foarte sincer, şi în ciuda optimismului meu afişat puţin 
mai înainte, nu cred că am fi putut-o salva, căci probabil ar 
fi refuzat să ne dezvăluie identitatea celorlalţi. 

— Fără îndoială că ai dreptate, Ramez. De la experienţa 
cu închisorile greceşti, Mona se temea de poliţişti şi nu avea 
încredere în ei. 

Am luat o cuvertură de pe pat şi am acoperit cadavrul. 

— Ramez, trebuie să părăsesc Beirutul cât mai repede. 
Poţi să mă ajuţi? 

— Nu imediat, Morgan. Moartea domnisoarei Ambrose 
aruncă acum o altă lumină asupra lucrurilor. Trebuie să-mi 
fac raportul şi să chem o brigadă de anchetă, ca să 
inspecteze apartamentul. Vreau să se cerceteze şi în cel 
mai mic ungher; în plus, o autopsie va fi absolut necesară. 

— Dar asta ar dura zile întregi! am strigat eu. 

— Îmi pare rău, Morgan. Poate că ar fi trebuit să te mai 
gândeşti înainte să mă suni. Nu uita că sunt poliţist. 

— Da, eşti poliţist, dar eşti şi prietenul meu, căruia i-am 
făcut un serviciu. Aşa îmi multumesti? 

— Nu te încăpăţâna, Jim. Dacă n-ai nimic de ascuns, 
câteva întrebări nu te-ar putea deranja. 

— Nu am nici o legătură cu moartea Monei, dar în acest 
moment minutele mele sunt numărate. Poţi înţelege acest 
lucru, nu? ` 

Shweiri era un om încăpățânat si rece. Incepu să mă 
interogheze în acel loc, la doi paşi de cadavrul Monei. 

— Care e ce mai apropiată rudă a ei? 

— N-are. Nici o rudă nu mai e în viaţă. 

— Avea prieteni intimi la Beirut? 

— Nu chiar prieteni. Avea unele relaţii, dar nimeni pe 
care să-l poată numi „prieten”. 

Asta era problema numerosilor străini aflaţi în Liban: în 
această regiune a lumii, adevăratele prietenii se leagă greu 
de tot. 

— Bine. Aşteaptă în camera de alături. Trebuie să sun la 
postul de poliţie. 

Acum, Shweiri a comis o greşeală. Nu trebuia să mă 
piardă din ochi. Imediat ce s-a întors să formeze numărul, 
m-am strecurat fără zgomot în afara apartamentului. Când 
am coborât în stradă, inima îmi bătea cu putere şi nu-mi 
mai rămăsese decât o singură persoană în care mai puteam 
avea încredere: Malkum. 

Am intrat într-o băcănie şi am cerut să folosesc telefonul 
ca să sun la garaj. Am avut o şansă nemaiîntâlnită: Malkum 
era la capătul celălalt al firului. 

— Am din nou probleme, Malkum. Trebuie să părăsesc 
imediat Beirutul, prin orice mijloc, mai puţin avionul. Poţi să 
mă ajuţi? 

— Aşteptaţi un minut să mă gândesc. 

L-am aşteptat, fredonând uşor. 

— Vreti să plecaţi cu vaporul? 

— N-are importanţă, Malkum, numai să fie imediat. 

— Foarte bine. Vă voi îmbarca pe un vapor grecesc, 
Veronica. Pleacă în seara asta spre Atena. Escala următoare 
e Veneţia. Vă convine? 

— Perfect. 

Făceam eu apoi într-un fel ca să ajung de la Veneţia la 
Zurich. 

— Incă un lucru, patroane. Dacă părăsiţi vasul la Atena, 
să vă duceti să-l vedeţi şi pe prietenul meu Alex Florius, 
Omnia Square, numărul 28. Aţi notat? El vá va ajuta. 

— Da. 

Am scris la repezeală numele şi adresa pe o bucată de 
hârtie pe care am pus-o în buzunar. 

— Dar îmi trebuie bilete ca să fiu primit la bordul vasului, 
nu? 

— Da. Mergeţi la „Koroba Tabacco Shop”, la Bab Idriss. 
Asteptati acolo. Má voi ocupa imediat si voi da un telefon. 
Mult noroc, patroane. 

A închis telefonul înainte să apuc să-i mulţumesc. 

Mă îndreptam spre „Koroba Tabacco Shop”, care nu era 
decât la vreo zece minute de apartamentul Monei, astfel 
încât am ajuns acolo înaintea biletelor. 

Proprietarul, un bărbat mic, slab, suferind de paralizie, 
îmi spuse să aştept în încăperea din spatele magazinului 
sosirea, celui cu biletele. Incăperea respectivă, puţin mai 
mare decât o debara, avea pereţii tapisati cu cutii de ţigări 
şi tutun de prizat, aşezate pe etajere înguste. Imi spuse să 
trec în spatele unei draperii din perle, care ascundea 
depozitul mare cât un sfert din prăvălie, burduşit de alte 
stocuri de ţigări, pe alte etajere. Pe jos, două cutii de carton 
purtau menţiunea Turkish Water Pipes. M-am aşezat pe o 
cutie, cu o batistă la nas, căci, deşi totdeauna mi-a plăcut 
aroma de tutun, mirosul acela foarte concentrat mă ametea 
şi îmi făcea greață. 

M-am gândit din nou la moartea Monei. Shweiri părea să 
creadă că a fost asasinată de Mâna Neagră. Eu nu eram 
atât de sigur. Ce reprezentau literele MAJ de pe covor? 
Urmele de sânge mergeau de la uşă, unde ea ar fi trebuit 
să fie atacată, până la noptieră, unde era aşezat un telefon: 
voia Mona să telefoneze cuiva? Poliţiei? Posibil. Mie? Foarte 
posibil. Mi s-a strâns inima la gândul că Mona, lovită mortal, 
încerca sá mă caute, poate ca sá má atentioneze. Si literele 
acelea, MAJ... Dar, bineînţeles! Majied! Asta ar însemna că 
Majied a venit la Mona? Primise ea vreun telefon de la el 

sau în legătură cu el? Majied o omorâse pe Mona? După 
câte ştiam, ei doi nu se întâlniseră niciodată. Multe întrebări 
se aflau în capul meu, încât acest lucru îmi făcea foarte rău. 

Acea inexplicabilă boală de piele, ale cărei prime semne 
le văzusem pe mâinile mele, se întindea acum pe şolduri şi 
pe coapse. Scărpinând zonele care mă mâncau, am simţit 
că se formau băşici mari. Mâinile erau din ce în ce mai 
umflate, şi durerea de la baza coloanei vertebrale mă 
împiedica să mă aşez pe scaun. 

Veni şi omul cu biletele. Am rămas în spatele draperiei 
până când a plecat. 

— Cât vă datorez? l-am întrebat pe proprietar. 

— Două sute douăzeci de dolari, vă rog. 

l-am dat trei sute, rugându-l să păstreze restul. Speram 
că generozitatea mea va garanta tăcerea acestuia în cazul 
în care ar fi fost interogat. Omul păru foarte recunoscător 
şi, după un nou acces de tuse, îmi oferi două pachete de 
Camel. Le-am luat şi le-am pus în valiză. 

— Puteţi să-mi chemaţi un taxi? 

Nu vroiam să-mi risc pielea aşteptând în faţa 
magazinului. Nu mai eram expus numai urmăririlor Mâinii 
Negre. De acum erau şi poliţia, şi Majied. Voia milionul de 
dolari? Era posibil. 

Am arătat biletele şi paşaportul meu comisarului vasului 
Veronica şi am chemat pe cineva să mă conducă la cabină. 
El mi-a explicat că aceasta se află la câţiva paşi de 
infirmerie şi pe aceeaşi punte cu marea sală de mese: 
excelent, cum nu se poate mai practic. Comisarul vasului 
păru surprins că nu am ca bagaje decât valiza, dar l-am 
liniştit spunându-i că celelalte urmau să vină. 

Un băiat mă conduse. 

— Nu doriţi nimic altceva, domnule? 

Cum începuse să mi se facă foame, i-am comandat un 
meniu pe care mi-l aduse imediat. 

— Nu cinati la restaurant în seara asta, domnule Morgan? 

— Nu. Aş vrea să mă odihnesc în cabina mea. 

Mă simţeam obosit. Vroiam să-mi odihnesc piciorul, care 
mă neliniştea mai puţin decât acea ciudată iritare a pielii de 
pe tot corpul. Oricare ar fi fost cauza, pofta de mâncare nu 
fusese afectată. 

Am început prin a comanda o sticlă din acel delicios 
aperitiv pe bază de anason ce se numeşte uzo. Virtutile sale 
tonifiante şi relaxante ar reprezenta pentru mine un 
excelent însoțitor pe timpul călătoriei. Am cerut apoi mai 
multe feluri de mâncare, după care, obişnuitul desert. 

În mod sincer, cred că dintre o sută de condamnaţi la 
moarte, aş fi singurul ce ar putea mânca „ultima masă” cu 
o totală relaxare. 

Din cabina mea strategic situată spre mijlocul vasului, 
vedeam perfect debarcaderul. Sosit cu cinci ceasuri 
înaintea orei prevăzute pentru plecare, am avut ocazia să 
observ fiecare pasager care urca la bord. 

Aceştia erau adesea însoţiţi de părinţi şi prieteni, care 
veneau să viziteze vasul Veronica sau să bea la bordul 
acestuia un pahar de rămas bun. 

Interesul pentru ei nu era o simplă curiozitate: numele 
meu era marcat pe bilet şi, deci, şi pe lista cu pasageri pe 
care oricine o putea vedea afişată. Cum existau cel puţin 
trei persoane în Beirut care ştiau de prezenţa mea la bord, 
poate că fusesem urmărit: voiam să fiu sigur. Intr-adevár, 
cel mai bun mijloc de a te debarasa de un om pe un mare 
pachebot este de a aştepta să ieşi în larg şi să vină noaptea 
ca să arunci cadavrul de pe vas. Nevăzut, necunoscut! 
Deocamdată, nimeni nu mi s-a părut suspect. Am constatat 
numai că probabil era penurie de hamali, căci unii pasageri 
îşi duceau singuri bagajele. 

O femeie blondă, de aproximativ douăzeci şi opt de ani, 
urcă la bord. Avea picioare extraordinare, foarte sexy şi în 

acelaşi timp musculoase. Dacă n-ar fi fost vârsta şi rochia, 
ar fi putut fi luată drept o atletă olimpică scandinavă sau 
germană. Avea umeri lati, sâni mici, o talie foarte fină şi un 
fund foarte frumos. Era însoţită de două persoane mai în 
vârstă, probabil părinţii ei. 

Am deschis hubloul pentru a o vedea mai bine. A trecut 
la mai puţin de un metru de mine şi m-a văzut. M-a privit cu 
o expresie foarte agreabilă şi amabilă şi - să fi fost posibil? 
Mi-a făcut cu ochiul? Da! lată un lucru rar... Am stat jos ca 
să râd. Totuşi, avea ceva care... Este adevărat că, de 
fiecare dată când văd o femeie frumoasă, am impresia că 
am mai văzut-o, dar de data asta nu era o simplă 
închipuire. Chiar o mai întâlnisem undeva, dar unde? Poate 
că, dacă as fi citit lista pasagerilor, numele ei mi-ar fi 
reîmprospătat memoria. Nu... Mai bine să cer informaţii 
personalului. Am sunat. A venit un tânăr subţire şi bronzat 
de aproximativ optsprezece ani. 

— O femeie blondă tocmai a urcat la bord în compania a 
două persoane mai în vârstă care sunt, fără îndoială, 
părinţii ei. Ştii cum o cheamă? 

El a ezitat să-mi răspundă. Am înţeles imediat că tăcerea 
lui însemna: „La cât evaluezi o asemenea informaţie?” 
Imediat ce am scos din portofel o bancnotă de cinci dolari, 
mi-a si furnizat informaţia. 

— Numele tinerei doamne este Ingrid Hoffman. După 
cum aţi spus, cei care o însoțesc sunt părinţii ei, dar nu vor 
călători împreună. Cabina ei este pe această punte la 
numai trei uşi de a dumneavoastră. 

Băiatul zâmbi. Fără îndoială că fusese martorul multor 
idile marine la bordul vasului. 

— Altceva, domnule Morgan? 

— Nu, mulţumesc mult. Cum te cheamă? 

— Pericles Chalkis. Dar mi se spune Peter, numai mama 
mă strigă Pericles. 

Era un băiat simpatic şi foarte cooperant. Gândindu-mă 
că poate o să mai am nevoie de el în cursul călătoriei, am 
luat înapoi bancnota de cinci dolari şi i-am dat una de zece. 

— Mulţumesc, Peter. Încă un lucru. Ştii cumva dacă 
doctorul a urcat la bord? 

— Da, domnule. Este la dispensar. 

Peter părăsi cabina. Nu reuşeam să-mi scot din cap 
imaginea lui Ingrid Hoffman. Eram sigur că o mai văzusem 
undeva, şi mi-am pus în gând să profit de următoarea 
ocazie ca s-o cunosc mai bine. La urma urmelor, nimic nu 
face cât prezenţa unei frumoase şi misterioase tinere femei 
ca să dea farmec unei croaziere. Eram sigur că avea să-mi 
facă foarte bine îmbinarea plăcutului cu utilul. Deja aveam 
impresia că am făcut jumătate din călătorie. O dată ajuns la 
Veneţia, voi trimite o telegramă lui Clavel. 

Tocmai se ridică pasarela. Toţi pasagerii vasului erau la 
bord. Prietenii lor, coboráti pe chei, le făceau semne de 
rămas bun. Nu remarcasem pe nimeni suspect, dar era de 
preferat sá fiu foarte atent, căci aparențele sunt 
înşelătoare. Cei care o vedeau pe Mona, de exemplu, 
puteau să ghicească că era un agent al Chinei populare, 
sau cel mai mare traficant de heroină din Orientul Mijlociu? 

Se făceau două zile de când purtam impermeabilul. L-am 
scos şi l-am aranjat în dulap. 

Îmi era atât de somn, încât nu am avut forţa să mă 
dezbrac. M-am întins îmbrăcat în pat. În momentul următor, 
dormeam. Am avut un somn neliniştit, plin de vise. O 
vedeam pe blonda Ingrid Hoffman într-un costum de baie 
cu insigna jocurilor olimpice pe sânii ei mici. Intr-un birou 
mare, acoperit cu mochetă, tânăra se afla aşezată pe un 
scaun de dactilografă, în faţa unei maşini de scris. Eu 
însumi eram aşezat pe o canapea în acelaşi birou şi o 
priveam fără ca ea să-şi dea seama. Avea spatele drept ca 
al unui cadet din West Point, genunchii lipiti şi călcâiele 

supraînălţate. Numai extremitatea picioarelor goale atingea 
solul. Degetele erau puse pe claviatură. Ochii ei priveau 
drept înainte. M-am ridicat ca să-i privesc mâinile, care erau 
mari şi puternice, cu unghii de bărbat. 

Dar cineva a intrat atunci în cameră, un bărbat trecut de 
prima tinereţe, şi nu am avut timp decât să mă sui din nou 
pe divan. Bărbatul în vârstă o certa. Ea ieşea nepăsătoare, 
apoi întorcea către mine faţa plină de lacrimi. M-am trezit 
transpirat, respirând cu greutate. Mâinile mi se umflaseră în 
aşa hal, încât nici nu mai puteam să strâng pumnul. 

Am ridicat receptorul şi, cu o voce tremurândă, întreruptă 
de dificultăţile mele de respiraţie, am cerut un doctor. O 
voce de femeie mi-a răspuns că era ocupat pentru moment. 

— Trebuie să mă consulte un doctor! E ceva urgent! 

Mi s-a părut că am aşteptat o eternitate, dar care nu a 
fost decât o jumătate de minut, şi am auzit vocea 
medicului. M-a întrebat dacă voi putea să merg până la 
dispensar. 

— Da, sunt doar la două cabine de dumneavoastră. 


* 
XX 


Doctorul William Carter era englez. 

— Aţi făcut o erupție de toată frumuseţea, domnule 
Morgan. Aveţi cumva alergie la ceva? 

— Vreti să spuneţi o alergie la căpşuni, creveţi sau la 
mâncare exotică? 

— Nu neapărat exotică. E de ajuns să fie ceva la care să 
reactionati. 

— Nu, doctore. Nu sunt alergic la nici un fel de aliment. 

— Sunteti alergic la vreun medicament, la antibiotice, de 
exemplu? 

— Nu, nu sunt alergic la nimic. 

Brusc, mi-am adus aminte de penicilină. 

— Da, mi s-a făcut o injecție de penicilină, în această 
dimineaţă, după care am luat câte o capsulă la patru ore, i- 
am explicat, întinzându-i cutia. Dar nu cred că asta ar putea 
să fie cauza unei asemenea reacţii. 

— De ce nu? întrebă doctorul. 

— Pentru că mi s-a injectat deja de două ori în Coreea, 
fără să am cea mică reacţie. 

— Este evident că de atunci aţi devenit alergic, domnule 
Morgan. 

Asta-mi mai lipsea! 

— vă sfătuiesc să aveţi la dumneavoastră o fişă cu 
menţiunea „alergic la penicilină şi derivatele ei”. Este 
important, pentru că reacţiile la penicilină se agravează cu 
timpul şi, fără să vă sperii, trebuie să vă spun că sunt 
uneori mortale. 

Poate nu vroia să mă sperie, dar a reuşit din plin. 

— De ce respir greu? 

— Pentru că muşchii gâtului sunt umflati şi vă acoperă 
traheea. Vă voi face o injecție cu cortizon, şi veţi lua după 
aceea pastile. Vom mai încerca şi câteva antihistaminice, 
ca să dezumfle membranele. 

— Să nu mă consideraţi ipohondru, dar aş vrea să ştiu 
dacă nu risc să fiu alergic şi la cortizon. 

— Nu este nici un pericol, numai dacă nu suferiti de 
hipertensiune, de ulcer sau de diabet. 

— Nu, nu am nimic de acest gen. 

— Perfect. Veţi lua, deci, aceste tablete, urmând 
prescriptiile indicate. Umflătura poate să dispară înainte ca 
antihistaminicul şi cortizonul să-şi facă efectul. Odihniti-vá. 
Şi nu faceţi eforturi fizice excesive. Treceti să vă văd şi 
mâine şi, dacă respiraţia devine mai dificilă, nu ezitaţi să 
mă chemaţi imediat. 

Am dormit buştean paisprezece ore. Era deja amiază 
când m-am trezit. Remarcând cu satisfacţie că respiram 
mai bine, am pus apă într-un pahar şi am înghiţit două 
pastile de  cortizon urmate de două capsule de 
antihistaminic, cu dorinţa de însănătoşire rapidă. 

Băşicile de pe picioare nu dispăruseră, dar încetaseră să 
mă mai mănânce. 

Am avut un şoc când mi-am văzut faţa în oglinda băii. 
Eram atât de umflat, încât eram aproape de nerecunoscut. 
Ochii erau mici fante sub sprâncene. Nasul meu care, nu 
ştiu de ce, nu se umflase, dispăruse între obraji şi buzele 
devenite enorme. lar pentru a completa această mască 
hidoasă, o barbă... Dumnezeule, când mă bărbierisem 
ultima dată? Alaltăieri. Eram sigur de asta. Or, aveam o 
barbă de cel puţin o săptămână. Ce senzaţie ciudată! Fără 
îndoială, cea a unui lepros care se priveşte pentru prima 
dată în oglindă. 

Din fericire, era timpul să mă întorc în cabinetul 
medicului. Am fost întâmpinat de o infirmieră mai în vârstă, 
dar foarte bine făcută. M-am întrebat dacă din cauza ei 
doctorul strigase „ocupat” la primul meu apel telefonic. 
Dacă da, nu era cazul să i-o reproşez. 

— Ei bine, domnule Morgan, cum vá simtiti? 

— Aşa şi-aşa, doctore. După cum puteţi să vedeţi, am un 
cap grotesc, dar mâncărimea începe să dispară şi respiraţia 
se ameliorează. 

— Bine! Bine! V-am spus că umflátura putea sá continue 
sau chiar să se agraveze puţin până ce cortizonul îşi făcea 
efectul. 

— Încă un lucru, doctore. Spuneti-mi, visez sau barba 
mea creşte prea repede? 

— Nu visati. Cortizonul produce anumitor persoane acest 
efect secundar: barba şi părul cresc într-un ritm accelerat. 
De ce nu profitati de acest lucru ca sá vă lăsaţi barbă? 

Doctorul zâmbi. Începea să-mi fie simpatic. Avea simţul 
umorului şi un mod foarte sigur de a-şi îngriji bolnavii. 

— Ce poate să fie mai nimerit decât să-ţi laşi barbă în 
timpul unei călătorii? adăugă el. 

Ideea ne-a făcut pe amândoi să râdem. 

— In orice caz, observ că ati respectat indicaţiile 
tratamentului pe care vi le-am dat. Stati întins şi evitati 
oboseala fizică timp de cel puţin trei zile. Totul va merge 
bine. 

Mă simţeam mult mai bine, în ciuda acestei umflări a 
feţei. 

Intorcându-mă în cabina mea, m-am gândit la sugestia 
doctorului de a-mi lăsa barbă. În fond, ar fi fost o deghizare 
totală. 

Incă obsedat de o masă copioasă, am comandat un alt 
meniu. 

Când Peter a intrat în cabină, a rămas stupefiat. Eu 
continuam să iau pastile de cortizon la fiecare patru ore, 
deşi barba creştea foarte repede: mi se părea că aş fi putut 
observa cum tásneste părul pe acest balon care îmi servea 
drept cap. 

— Nu-ti fie fiică, Peter! Îmi las barbă, asta e tot. 

Cu ochii gata să iasă din orbite, el mă privea ca şi cum s- 
ar fi uitat la un mutant. 

— Am nevoie de ajutorul tău. Bagajele mele n-au fost 
aduse la bordul vasului... 

— Îi voi transmite căpitanului. 

Întinse mâna spre uşă. 

— Nu, Peter, aşteaptă. Asta nu m-ar ajuta prea mult. 

Băiatul era speriat. Aş fi vrut să iau o oglindă şi să văd ce 
îl speria aşa de tare. 

— Bagajele mele vor apărea în mod sigur pe vas la Atena 
sau Veneţia. Dar, de aici şi până acolo, îmi trebuie ceva de 
îmbrăcat. Cel puţin un costum şi un pardesiu larg. Port 
mărimea 44. Poţi să-mi cumperi aceste lucruri? 

— Nu cred, domnule Morgan. Nu ştiu unde.... 

Am luat portofelul şi am scos patru bancnote de cincizeci 
de dolari (aproape jumătate din cei două mii de dolari pe 
care mi-i dăduse Clavel erau deja cheltuiţi): La vederea 
bancnotelor, băiatul îşi reveni imediat, fără îndoială că nu 
avusese niciodată ocazia să câştige atâţia bani. l-am întins 
cele două sute de dolari şi, din reflex, am mai adăugat 
cincizeci. 

A zâmbit. 

— Vă voi găsi ceva de îmbrăcat, domnule Morgan. 

— Bine. Mulţumesc, Peter. Şi, dacă nu-ţi cer prea multe, 
aş vrea şi o mică valiză. Un model obişnuit, mare cât să 
încapă lucrurile pe care mi le vei aduce. Dacă îţi mai 
trebuie bani, o să ne socotim când te vei întoarce. 

CAPITOLUL XI 


Am petrecut trei zile pe mare şi trebuia să ajungem la 
Pireu a doua zi dimineaţă. 

În afara câtorva mici ieşiri nocturne şi solitare pe punte, 
am rămas practic închis în cabina mea. Continuam să iau 
cortizon. Umflătura şi băşicile de pe mâini şi picioare 
dispăruseră în totalitate, mâncărimile încetaseră, dar faţa 
rămăsese umflatá şi, în ciuda unei uşoare ameliorări, 
trăsăturile mele semănau încă cu cele ale lui Quasimodo. 

Nu mă bărbierisem de cinci zile, dar aveam o barbă de 
trei săptămâni şi păream cu cel puţin zece ani mai bătrân. 

Peter reuşise să-mi cumpere hainele şi mica valiză pe 
care i-o comandasem. Găsise un costum din lână neagră şi 
un pardesiu maro, amândouă puţin cam mari, lucru ce îmi 
dădea încă cinci ani în plus. 

În acest echipament - barbă cenuşie, faţă de lună plină, 
îmbrăcăminte largă - nu mă mai recunoşteam nici măcar 
eu! În cazul în care trebuia să mă deghizez, era totul 
aranjat, şi era chiar dificil să-mi imaginez o deghizare mai 
perfectă. Îmi lipsea o pălărie, dar Peter va şti să-mi facă 
rost. 

În toate croazierele mele, bucuria cea mai mare a fost de 
a descoperi pământul la orizont. Cum am fost pustnic în cea 
mai mare parte a acestei călătorii, meritam şi eu o 
satisfacţie discretă. 

Am urcat, deci, pe punte şi m-am instalat într-un şezlong 

confortabil, îmbrăcat cu impermeabilul, sub care aveam 
arma mea automată de calibru 38. 

Soarele Mediteranei făcea minuni asupra corpului meu 
obosit, şi legănarea mării m-a făcut imediat să adorm. M- 
am trezit peste aproape o oră, încet, cu senzaţia că cineva 
se uită la mine. Imediat ce am deschis pleoapele, am văzut- 
o pe Ingrid Hoffman întinsă pe scaunul vecin. 

Era îmbrăcată într-un costum de tenis: sosete şi încălțări 
albe şi fustă foarte scurtă. Vederea corpului ei atletic şi 
musculos provocá în mine o emoție cu atât mai puternică 
cu cât era neaşteptată. Această fată era frumuseţea în 
persoană. Ochii mei au fost imediat atraşi de picioarele sale 
frumoase şi bronzate şi eforturile de a uita că aş fi putut 
muşca uşor acele coapse mă făceau să salivez. 

O vorbă obişnuită de-a lui Clavel îmi veni în minte: „Dacă 
nu încerci, nu vei şti niciodată. Încearcă cu toate şi, în urma 
unei legi verificate, jumătate dintre ele îţi vor cădea în 
braţe”. Ce aveam de pierdut? Aminteşte-ţi numai, Morgan, 
că ai un milion de dolari la tine. Mi-am promis că o voi 
cunoaşte pe această superbă creatură cât mai repede şi cât 
mai în întregime posibil. 

— Sunteţi domnisoara Hoffman, nu-i asa? 

— Suntem aproape vecini. Cabina dumneavoastră e la 
trei uşi de cabina mea. 

O expresie de neîncredere îi apăru pe faţă. Schimbarea 
mea o deruta. 

— Sunteţi domnul Morgan? 

În ciuda tonului de politeţe forţată, am observat îndoiala 
în vocea ei. Dar eram flatat că îmi cunoştea numele: era 
ceva încurajator. 

Tânăra femeie nu ştia dacă trebuie să zâmbească sau nu. 

— Am făcut o reacţie alergică la un antibiotic şi m-am 
umflat ca un balon. Văzându-mi mâinile, ai fi putut spune 
că purtam mánusi de box. Acum umflátura a dispărut de 

peste tot, în afară de faţă. 

— De peste tot? Ce păcat! 

Râse de propria ei glumă. Eu am înţeles-o după câteva 
secunde. Mă aşteptam atât de puţin la această insinuare 
picantă, ca la semnul cu ochiul de acum trei zile. In mod 
sigur, domnisoara Hoffman era glumeatá. 

— Nu am remarcat aceastá barbá. 

— E o fantezie pe care mi-o permit la fiecare doi ani. 

Era mai bine să nu-i spun motivele. 

— Vă va surprinde, domnule Morgan, dar noi ne 
cunoaştem. Mai exact, eu vă cunosc. 

Strălucirea zâmbetului ei şi a dinţilor albi mă umplu de 
bucurie. 

— Sunteţi american. A trebuit, deci, să vă cunosc undeva 
în Statele Unite. E bine până aici? 

— Pe jumătate, căci nu ne-am întâlnit niciodată. Vreau să 
spun că n-am fost niciodată prezentaţi unul altuia. Mai 
încercaţi... 

— Am fost de curând în Hawaii. Oare acolo să se fi 
intersectat drumurile noastre? 

Scutură din cap. 

— Îmi petrec cea mai mare parte a anului la New York. 
Oare acolo... 

Ea scutură iar din cap. 

— Avem vreun prieten comun? 

— Vă apropiaţi. 

— Aţi găsit pista cea bună: urmati-o! 

Imaginaţia mea bătea câmpii sau era efectul 
cortizonului? Mi se părea că ea continua să-mi vorbească cu 
cuvinte cu dublu sens. Mintea mea se străduia să 
îndepărteze gândurile cele mai libidinoase. Mi-am spus că îi 
interpretam în mod abuziv cuvintele. 

Apoi, îngerul meu păzitor îmi sugeră să fiu atent. 
Spusesem deja prea multe. Ştia acum că fusesem în Hawaii 

şi că locuiam la New York. Acest lucru nu putea să fie decât 
un mic joc de a afla totul despre mine... iar eu mă duceam 
la fund! Incă un pic şi îi spuneam toate relaţiile mele, amici 
şi asociaţi, pentru plăcerea de a şti ceea ce aveam în 
comun. Nu eşti decât un neghiob, Morgan! Un neghiob şi un 
satir. Slăbiciunea ta cea mai mare este că nu ştii să rezişti 
în faţa unei tinere cu un fundulet original şi picioare 
frumoase. Ştii tu, oare, dacă nu cumva această seducătoare 
tânără nu este un emisar al mafiei sau al lui Majied? 

— Ar fi mai bine să-mi daţi un indiciu. Aş putea să înşir 
astfel la nesfârşit numele relaţiilor mele. 

— Şi Clavel? întrebă ea. 

Inima mea începu sá o ia razna. La orice mă aşteptam, 
mai puţin la acest lucru. 

— Vreti un alt indiciu? 

— Da. 

— Texas? 

— Lucrati pentru Clavel? 

Má stráduiam sá pástrez vocii mele acelasi ton amuzat, 
dar începeam sá mă întreb dacă nu cumva Clavel o 
trimisese pentru a-şi supraveghea ,investitia”, pentru că 
încrederea lui în mine era mult mai mică. 

— Să vorbim despre trecut, Jim. Jocul s-a terminat, ai 
câştigat. Am fost secretara particulară a tatălui lui Jack. Eu 
sunt cea care am bătut la maşină toată corespondenţa pe 
care ai primit-o de la el, şi astfel te cunosc. 

— Când ai încetat sá mai lucrezi pentru Clavel? 

Trebuia să ştiu dacă avea cunoştinţă de afacerile din 
lordania. 

— Acum mai bine de doi ani. A fost o întâmplare mai 
degrabă tristă, care nu te interesează. 

— Poate că mă interesează, dacă vrei să mi-o povestesti. 

— Accept, spuse ea dezinvoltă. Lucram deja de patru ani 
pentru bătrânul Clavel când Jack s-a întors din armată. 

La insistenţele tatălui său şi ca să nu-l supere, Jack a 
acceptat să intre în afacerea familiei. Primea un salariu 
foarte mare. Dar nu-i era mintea la treabă şi îşi petrecea 
cea mai mare parte a timpului în călătorii de afaceri, fără 
nici un folos în care voia să-l însoțesc. Tatăl său a fost de 
acord: nu-i refuza nimic micului său Jack. 

In vocea ei se simţea ranchiuna. 

— Dar se ocupa foarte puţin de afaceri în călătoriile sale. 

— Era deja căsătorit la acea vreme? 

— Bineînţeles. Soţia lui îi reproşa vehement absentele de 
acasă şi îi spunea să ceară să fie înlocuit de altcineva. El îi 
răspundea că e vorba de tranzacţii ultraconfidentiale, care 
nu puteau fi încredințate nimănui altcuiva. Ea s-a hotărât 
atunci să-şi joace ultima carte. Tatăl ei era senator. După 
ce a refuzat mult timp, din mândrie, să i se plângă, i-a 
povestit ce se întâmpla între Jack şi mine. Tatăl ei avea 
puterea de a favoriza sau de a face să eşueze un anumit 
număr de acţiuni întreprinse de bătrânul Clavel, şi chiar 
asta a şi făcut. Fără măcar să discute asta cu Jack, m-a 
concediat, plătindu-mi salariul pe un an, ca primă de 
plecare - sau de consolare, cum vrei. 

— Cum te-ai simţit după aceea? 

— Eram îndrăgostită de Jack. Ştiam bine că nu eram 
pentru el decât o fată printre multe altele, dar nu mă 
interesa acest lucru. 

— Îmi pare rău pentru tine. 

— Oh! Acum este o poveste veche. Dar recunosc că nu 
mi-am revenit repede. 

— Ce ai făcut de când l-ai părăsit pe Clavel? 

— Nu mare lucru. Câteva călătorii şi tenis. 

Tot întinsă pe şezlongul ei, tânăra femeie schiţă un 
serviciu cu o rachetă imaginară. 

— Tocmai mi-am petrecut vacanţa cu părinţii mei. La 
Beirut, s-au hotărât să se întoarcă acasă. li înţeleg. 

Călătoriile cu avionul nu mai sunt deloc sigure. Nu am 
planuri pentru viitorul imediat. Mi-ar plăcea doar să revăd 
puţin Europa, înainte de a mă întoarce la New York. Tu 
călătoreşti de plăcere sau pentru afaceri? 

lar începea! Modul ei de a spune „plăcere” stârnea în 
mine o mulţime de vise erotice. 

— Putin din amândouă, am răspuns eu prudent. 

— Cobori la Pireu sau la Veneţia? 

Credeam că, după tot ce mi-a mărturisit, puteam să-i 
spun adevărul, fără să mă tem că ar lucra pentru mafie sau 
Majied. Spusele ei păreau plauzibile şi era puţin probabil ca 
Clavel să fi trimis-o la mine ca să-i supravegheze banii. 

— Cobor la Veneţia. 

— la-mă şi pe mine. 

Cuvintele ei mă loviră ca un glonţ de care nu ai timp să 
te fereşti. Era total imprevizibilă. 

— Poftim? 

— Am spus să mă iei şi pe mine. Călătoriile în doi sunt 
mai agreabile. Te şochez? Suntem în secolul douăzeci, ştii 
prea bine. 

Era prea hotărâtă, prea directă ca să se prefacă. 

— Nu e vorba de asta. 

— Să nu-mi spui că nu poţi să mă iei fiindcă eşti într-o 
misiune periculoasă şi ultrasecretă, pentru că nu te voi 
crede. 

— Sunt în misiune periculoasă şi ultrasecretă. 

Răspunsul meu îi păru comic şi începu să râdă. Am evitat 
să-i dau pentru moment detalii mai ample, pentru că un 
membru al echipajului distribuia ziarul vasului. Titlurile îmi 
săriră în ochi: RAZBOI CIVIL în lordania. Palestinienii au 
aruncat în aer avioanele deturnate. Atentat eşuat împotriva 
regelui. A fost decretată legea marțială. A fost instaurat un 
guvern militar. 

— Ceva nu e în regulă? mă întrebă ea. 

— Nu, i-am răspuns eu cu o indiferenţă prefăcută. 

— Nu? S-ar spune că tocmai ţi-ai găsit numele la rubrica 
necrologică. 

Era foarte directă, dar mă pasiona. Trebuia totuşi să scap 
de vorbăria ei, ce nu mai înceta, ca să reflectez asupra 
acestor evenimente. 

— Sunt puţin obosit. E prima mea ieşire de când sunt 
bolnav. Îşi cer permisiunea să dorm puţin până la cină... 
Trec să te iau pe la cinci şi jumătate. De acord? 

— De acord. Dar nu mi-ai răspuns la întrebare. Mă vei lua 
cu tine? 

— Vom vorbi la masă despre asta. 

Tânăra femeie ştia foarte bine ce voia. 

— Bine. Pe curând... 

Avea aerul liniştit al oamenilor care reuşeau ceea ce îşi 
propuneau. Mi-am aruncat o ultimă privire spre corpul ei 
superb şi apetisant, întins de parcă s-ar fi oferit pe acel 
şezlong. În mod sigur, locul pe care îl părăseam nu va 
rămâne pentru mult timp gol. 


Mă gândeam cu tristeţe la războiul civil din lordania. Era 
tara arabă pe care o iubeam cel mai mult. Ce i s-ar fi putut 
întâmpla lui Sadek? El în mod sigur nu era, cum credea 
Mona, un colaborator al rebelilor. Sau poate... Articolul din 
ziar era succint. Toate contactele cu ţara fuseseră 
întrerupte. Mai multi jurnalişti au fost sechestrati într-un 
hotel şi nimeni nu cunoştea starea ostaticilor. 

Întrebările se înghesuiau zadarnic în capul meu. Nu-mi 
folosea la nimic să mă gândesc la toate aceste probleme. 
Obiectivul meu, singurul rezonabil, rămânea neschimbat. 
Trebuia să depun banii la Zurich, cât mai repede posibil. 

Dorinţa lui Ingrid de a mă însoţi era pentru mine o 
enormă tentatie şi căutam în mod insidios motive plauzibile 
ca să cedez. 

Dacă eram filat în momentul îmbarcării, urmăritorii mei 
ar fi căutat, fără îndoială, un bărbat singur. Călătorind ca 
soţ şi soţie, aveam toate şansele de a scăpa atenţiei lor. Sot 
şi soţie? Impopotonat cum eram, ar fi mai bine spus unchi şi 
nepoată. Amuzant, nu? Rămânea să aflu câtă încredere 
puteam avea în discretia lui Ingrid. Corpul ei punea în alertă 
toţi bărbaţii pe o rază de cincizeci de metri. Şi, apoi, ea nu 
avea nici un amestec în această poveste. Mă gândeam la 
moartea Monei, care mi-a lăsat un fel de culpabilitate, în 
ciuda certitudinii mele că nu eram vinovat de moartea ei. 

La cinci şi jumătate, mi-am aşezat frumos impermeabilul 
în dulap şi m-am dus să o caut pe Ingrid. Nu a fost nevoie 
să bat decât o singură dată, şi uşa s-a deschis! Am rămas 
cu gura căscată, cu mâna în aer: era încântătoare. Se 
ghiceau frumuseţea şi parfumul pielii sale sub rochia de 
seară albă, fără mâneci, aproape transparentă. Decolteul în 
formă de V cobora până la talia subţire, iar goliciunea 
spatelui cobora şi mai jos. Era imposibil să ascunzi un 
sutien sub o asemenea rochie: nu purta. 

La sosirea în sala de mese, privirile s-au îndreptat spre 
noi. Am cerut discret şefului chelnerilor un loc într-un colţ. 
Omul mi-a zâmbit înţelegător şi ne-a condus către o 
canapea de velur mov, a cărei spetează înaltă ne punea la 
adăpostul privirilor indiscrete. Aşezat în faţa lui Ingrid, eram 
ca un rege pe tronul său. 

— Nişte cocteiluri înainte de masă, domnule? 

Am uitat complet de şeful chelnerilor care aştepta 
comanda. Sunetul vocii sale m-a făcut să tresar: Ingrid 
izbucni în râs. 

— Da. Ce cocteil, Ingrid? 

— Aş vrea un soul kiss. 

Am crezut că glumea, Soul kiss înseamnă „sărutul 
sufletului”. Putea exista un cocteil cu acest nume? Ingrid m- 
a asigurat că da. 

— Whisky cu apă pentru mine. 

După ce chelnerul plecă, am întrebat-o ce era „sărutul 
sufletului”. 

— Te referi la cocteil? 

În mod sigur, nu existau două ca ea. Găsea de fiecare 
dată metoda de a mă lua peste picior, şi totul din ea mă 
excita, de la acea mică strungăreaţă dintre doi dinţi din faţă 
până la cărarea din părul ei. Începeam să cred că această 
fată mă va ajuta să fac lucruri fără precedent. Nu, nu va fi o 
idee rea să o iau cu mine la Zurich. 

— Da, la cocteil. 

— Se face din suc de portocale, Dubonnet, vermut, 
whisky şi gheaţă. Ti se pare bun? 

— Numai numele lui e un întreg program. 

— Jim, te-ai hotărât dacă mă iei cu tine? 

— În urmă cu câteva ore nu voiam. 

Ingrid se strâmbă, bosumflată. Acest joc al buzelor îmi 
încălzea sângele. 

— Dar acum, că mă aflu în faţa ta şi te privesc, mi-e din 
ce în ce mai greu să-mi respect hotărârea. 

— Vrei să ştii la ce mă gândesc, când sunt aici în faţa ta? 

— Mi-e frică sá te întreb, dar, hai, spune-mi. 

— Cred că eşti un domn deghizat. Acum patru zile erai 
ras aproape perfect. Cum se face că acum eşti bărbos ca 
Moise? 

— Foarte bine. Trage de barbă! 

Ea ezită. 

— Hai, trage, nu-ţi fie frică! 

Ingrid mă apucă de barbă şi trase. 

— Te-ai convins? 

— Deloc. Să zicem, barba este reală. Dar acest lucru nu 

dovedeşte nimic. Dacă n-ai, într-adevăr, nimic de ascuns, 
ia-mă cu tine la Veneţia. De acolo, vom merge unde vrei tu. 
Dacă unul dintre noi se plictiseşte de celălalt, vom pleca 
fiecare unde vrea. Fără ataşament, fără complicaţii. Iți 
convine? 

Era imposibil să rezişti la atâta farmec. De altfel, dacă aş 
fi putut avea încredere în ea, ar fi fost pentru mine un 
partener ideal. 

— Îmi convine, am răspuns eu. 

Ingrid s-a luminat la faţă. Am făcut un toast pentru noi 
doi şi pentru aventura noastră. Ea mi-a cerut să comand 
meniul. 

Am cerut musaca, un fel de tocătură de vinete în sos alb. 
Am cerut apoi un alt pahar cu băutură, după care Ingrid a 
vrut să danseze. Avea nenumărate aptitudini, dar nu ţinea 
la băutură. După două pahare de „sărutul sufletului”, 
tânăra femeie dansa jumătate atipitá, cu capul pe umărul 
meu. 

— Eşti obosită? am întrebat-o eu. 

— Mm... 

— Am putea merge în cabina mea? 

— Mm... 

Ne-am întors în cabina mea foarte încet, braţ la braţ, 
capul lui Ingrid fiind tot sprijinit pe umărul meu. Imediat ce 
am deschis uşa, s-a îndreptat ca o somnambulá spre pat - 
cuvântul era foarte potrivit - şi, imediat ce ajunse la el, căzu 
pe spate, cu braţele întinse. 

Mi-am agăţat haina în şifonier şi am profitat de acest 
lucru ca să arunc o privire la impermeabilul care era tot 
acolo. M-am aşezat în fotoliu, ca să contemplu corpul 
aproape atipit al lui Ingrid. Îşi aruncase pantofii, şi-i puteam 
admira forma perfectă a picioarelor. Tendoanele lui Achile, 
viguroase, dar fine, duceau spre curba proeminentă a 
pulpelor, genunchii mici şi frumoşi înfloreau în coapse 

voluptuoase. Am stins lumina şi m-am dezbrăcat, având 
grijă să pun pistolul automat în bandulieră, pe un scaun în 
apropierea patului. 

Bretelele largi ale rochiei alunecară imediat ce le-am 
atins, lăsând să apară doi sâni mici şi delicaţi, care se 
întăriră imediat ce i-am atins cu vârful degetelor. 

Cu ochii tot închişi, Ingrid gemu uşor, în timp ce prin 
hublou lumina transmisă de lună îi învăluia corpul. 

Nu a trebuit decât să deznod un fir fin din satin pentru a 
face rochia să alunece de pe ea. Am observat apoi o uşoară 
ridicare a şoldurilor, ca şi cum ar fi vrut să-mi uşureze 
sarcina. 

Tot corpul ei era bronzat, fără nici cea mai mică urmă de 
maieu. Corpul meu să apleca încet peste al ei. Ea îşi puse 
braţele în jurul gâtului meu, îmi trase buzele spre buzele ei 
şi apăsă cu putere. Picioarele ei atletice mă strângeau: mă 
simţeam la bunul plac al unei amazoane. Punea stăpânire 
pe tot ce era nebunie în mine şi mai cerea încă, nesătulă, 
neobosită. Ingrid obținea lucruri pe care sufletul şi corpul 
meu le-ar fi crezut imposibile. 

După un număr incredibil de episoade, mi-a acordat o 
pauză şi am adormit buştean până dimineaţă. 

Când m-am trezit, Ingrid era în baie. Prin uşa deschisă, 
am văzut-o goală, în picioare, în faţa chiuvetei, spălându-se 
pe dinţi... cu periuta mea! 

— Bună dimineaţa! bolborosi ea în timp ce se spăla pe 
dinţi. 

— Bună dimineaţa! 

„Într-o zi voi scrie o carte despre fata asta”, mă gândeam 
în timp ce ea se întoarse pe jumătate, cu o mişcare de 
acrobat ca să împingă uşa cu vârful piciorului. Am auzit-o 
cum îşi clătea gura, apoi strigă: 

— Numai un minut şi am venit. Nu crezi că ar trebui să 
comanzi micul dejun? 

— Îţi plac ouăle? 

— Da, cu suc de fructe, cu şuncă, felii de pâine prăjită cu 
unt şi cafea. 

Peter ne servi micul dejun, fără a manifeste nici cea mai 
mică surprindere faţa de prezenţa lui Ingrid în cabina mea 
la ora opt dimineaţa. 

La mijlocul mesei, am remarcat brusc că nu mai auzeam 
zgomotul motoarelor. Am alergat la hublou: ajunsesem la 
Pireu. Acest lucru nu era, la drept vorbind, o surpriză, 
fiindcă escala era prevăzută şi, oricum, trebuia să fiu 
pregătit pentru orice eventualitate. 

Dar ocupațiile mele nocturne cu Ingrid şi dăruirea noastră 
opriseră timpul în loc. 

— Scuză-mă. Continuă să mănânci, mă întorc imediat. 

Această ieşire precipitată era total incorectă, dar trebuia 
să arunc o privire asupra docurilor. 

De ce îmi era frică, de aia nu scăpasem: Marconi, Perrone 
şi alţi doi bărbaţi erau acolo, pe chei, cu ochii atintiti spre 
vapor. Cei doi noi complici erau uriaşi, bronzati, cu capete 
de luptători. Erau la picioarele pasarelei şi nu mă puteau 
vedea. 

Am înţeles că trebuia să părăsesc vasul Veronica la Piure. 
Era aproape sigur că vor observa cu atenţie fiecare pasager 
care va debarca şi că, dacă nu mă vedeau coborând, vor 
urca la bord ca să mă caute. 

Dacă îmi continuam călătoria până la Veneţia, urma să 
fiu prins în capcană. În mod sigur, dacă va trebui să alerg, 
voi alerga mai bine pe pământ. Trebuia să părăsesc vasul 
imediat. 

Am revenit în fugă în cabină, unde Ingrid îşi termina 
cafeaua. M-am năpustit în baie ca să mă privesc în oglindă. 
Umflătura scăzuse destul de vizibil de ieri, dar barba tot 
mai crescuse şi se albise. 

— Ceva nu-i în regulă? întrebă Ingrid. 

— Călătoria mea ia sfârşit aici. Încă mai eşti dispusă să 
mergi cu mine? 

— Bineînţeles. 

După un moment de linişte, Ingrid adăugă: 

— Ti-am văzut revolverul pe scaun, dimineaţă, când m- 
am sculat. 

Am luat revolverul, l-am scos din teacă şi l-am verificat: 
era încărcat. Am aruncat o privire în valiză şi m-am asigurat 
că toate cartuşele sunt la locul lor. 

— Ti-e frică? 

— Nu, mi-ai trezit curiozitatea. Crezi că sunt în siguranţă 
lângă tine? 

Începea iar să se joace. 

— Tu ce crezi? 

— Eu mă simt foarte în siguranţă lângă tine, răspunse ea, 
cu vocea cea mai sinceră. 

— Bine. Acum, fă-ţi valizele! Ne întâlnim în cabina ta, în 
zece minute. 

Mă sărută pe obraz şi ieşi. 

Nu mai era timp să-i cer lui Peter să-mi găsească o 
pălărie. Am împachetat impermeabilul şi am intrat în bar. 
Cum nici măcar nu era ora nouă, sala era încă goală. La 
vestiar, erau cinci pălării. Am luat-o pe cea care îmi venea 
cel mai bine şi m-am întors în cabina mea. 

Cum Marconi şi Perrone m-au văzut la Beirut îmbrăcat în 
impermeabil, m-am gândit că ar fi mai bine să-l închid în 
mica valiză pe care Peter mi-o procurase. Imbrácat cu 
pardesiul maro, cu barba mea cenusie de pe faţa încă 
umflatá si cu pălăria de paie, căreia i-am lăsat borul în jos, 
am plecat s-o caut pe Ingrid. Tânăra femeie îşi terminase 
de făcut bagajele. 


87 


CAPITOLUL XII 


— Jim! Abia te-am recunoscut. 

— Cu atât mai bine. La capătul celălalt al pasarelei 
aşteaptă patru bărbaţi pe care vreau să-i evit. 

Am preferat să nu-i spun mai multe, ca să nu o sperii. 

— Doi dintre ei poartă costume sobre şi ochelari de 
soare. Ceilalţi doi sunt falsi docheri. Intelegi ce vreau sá 
spun. Priveşte-i cât mai natural, nimic mai mult. 

— Cine sunt? 

Venise momentul să am încredere în Ingrid, deşi îmi era 
imposibil să-i spun tot adevărul. 

— Sunt membrii ai mafiei. Cred că sunt în legătură cu o 
reţea de traficanţi de droguri, a cărei bază se află la Beirut. 
Inutil să le explic că nu am nici o legătură cu acest lucru: nu 
m-ar crede; în cel mai fericit caz, vor vrea să mă ucidă, 
pentru că ştiu prea multe despre ei. Este, deci, de preferat 
să trecem fără să fim observati! 

— Nu putem să rămânem la bord până la Veneţia? 

— Nu, vor urca să mă caute. Dacă vom reuşi să scăpăm 
pentru un moment, ne vor aştepta la Veneţia. Trebuie să 
scăpăm de ei. Până acum, am evitat să-ţi spun toată 
povestea, dar trebuie să ajung la Zurich în cel mai scurt 
timp. Cum situaţia devine serioasă, propun să ne întâlnim 
acolo: ar fi mult mai prudent pentru tine. 

— Nu. Am vrut sá te însoțesc pentru că aveam chef de 
puţin aventură. Şi iată aventura! Am încredere în tine. Te 

voi însoţi peste tot unde te vei duce. 

— Foarte bine. Dar lasă-mă să te avertizez că această 
aventură te poate duce mai departe decât te-ai aştepta, 
căci aceşti tipi nu se joacă. Dacă má însoţeşti, va trebui să 
faci exact ce-ţi voi spune. De acord? 

— De acord, Jim. 

— Pentru început, ai grijă să nu mă strigi pe numele meu 
până ce nu vom trece de vamă şi ne vom îndepărta. 

Si, ca să evităm ca vameşii să se intereseze de 
impermeabil, îi voi cere să îl poarte pe braţul ei. 

— E greu, spuse ea. 

— Da, din cauza cáptuselii. 

Mă întrebam ce-şi imagina în cápsorul ei. 

— Să mergem. 

Coborând pe pasarelă, m-am prefăcut că şchioapăt. 
Marconi, Perrone şi cei doi amici ne priveau. 

Cămaşa mea era îmbibată cu sudoare. Marconi m-a 
urmărit mai mult timp decât ceilalţi. Este adevărat că avea 
un motiv în plus să fie atent: nasul lui încă avea un bandaj 
şi ochii îi erau tot umflati. 

Perrone se considera probabil Don Juan: privirea lui, la 
început fixată asupra picioarelor lui Ingrid, a urcat apoi 
până la faţă. Când ajunserăm în dreptul lor, Perrone zámbi 
şi îşi atinse borul pălăriei de pai, zicând: 

— Buon giorno, signorina. 

Această glumă elementară m-a făcut să simt un şoc 
electric. Ingrid se prefăcu că nu-l vede şi mă apucă mai 
strâns de braţ. 

Ajuns la vamă, a trebuit să mă aplec ca să las bagajele 
jos şi am profitat de acest lucru ca să arunc o privire 
discretă spre ei. Perrone încă mai avea ochii atintiti asupra 
picioarelor lui Ingrid. Exact de acest lucru îmi era frică: 
Ingrid era prea frumoasă. Ceilalţi trei continuau să se uite 
spre pasarelă. 

— Paşapoartele dumneavoastră, vă rog! 

Ingrid îşi prezentă pasaportul. Vamesul verifică poza, 
puse ştampila şi i-l înapoie. Nici măcar nu încercă să-i vadă 
bagajele, nici să vadă câţi bani greceşti avea la ea. 

— Paşaportul dumneavoastră, vă rog! 

Acum era rândul meu. Bine că măcar nu m-a strigat pe 
nume... Perrone, care încă se mai uita după Ingrid, ar fi 
putut să audă. 

— Asta este fotografia dumneavoastră? 

— Da, am răspuns eu liniştit. 

— Nu seamănă cu dumneavoastră deloc. Când aţi făcut- 
0? 

— Acum nouă luni. Probabil din cauza bărbii... 

Am zâmbit, dar el a rămas nepăsător. 

— Vreti sá vă scoateţi pălăria? 

In acest moment, Perrone se uita la mine. Sudoarea îmi 
curgea în ochi. Am şters-o cu mâneca pardesiului. 

— Se pare că v-aţi mai îngrăşat de când a fost făcută 
această poză. 

— Este adevărat. Am fost bolnav şi am stat la pat. 
Inactivitatea m-a făcut probabil sá má îngraş. 

A închis paşaportul, dar nu mi l-a dat, aşa cum făcuse cu 
cel al lui Ingrid. 

— Câţi bani greceşti aveţi la dumneavoastră? 

— Treizeci şi trei de drahme. 

De fapt, nu aveam decât restul de la meniul comandat pe 
vas. Din fericire, nu depăşeam limita de intrare a banilor 
americani. Mai aveam încă o mie de dolari din cei două mii 
pe care Clavel mi-i dăduse pentru treburile personale. Mi- 
am pus pălăria de pai pe cap. 

— Pot sá vă văd bagajele? 

Aplecându-mă să-mi ridic valiza, am aruncat din nou o 
privire către pasarelă. Marconi şi Perrone se uitau tot spre 
noi, dar un număr mare de pasageri făceau coadă în urma 

noastră şi ne mascau parţial de privirile celor doi bărbaţi. 
Vameşul deschise mai întâi valiza pe care Peter mi-o 
cumpărase, şi care nu conţinea decât restul de 
îmbrăcăminte. 

— Acum servieta-diplomat. 

Aveam mâinile moi. Într-un compartiment secret al 
servietei, se aflau cele două încărcătoare ale revolverului. 
Mâinile lui experte detectară fundul dublu şi vărsă servieta, 
golind-o în faţa lui, pe masă, de tot ce conţinea. Trase 
capacul ascunzătorii. Slavă Domnului că nu pitisem milionul 
de dolari în servietă şi că-i dădusem impermeabilul lui 
Ingrid să-l poarte. Dacă eram arestat şi anchetat, nu s-ar fi 
găsit banii asupra mea. Deşi nu există o anumită limită de 
introducere a banilor străini în Grecia, un milion de dolari 
este o sumă care poate trezi curiozitatea şi întrebările cele 
mai diverse. 

— De ce aveţi aceste încărcătoare? 

Tinea câte unul în fiecare mână. 

— Vânez la Jezzin. 

— Aveţi armă? 

Dacă spuneam că da, trebuia să arăt un permis, pe care 
îl aveam, dar care dădea naştere la alte întrebări şi poate 
chiar în conjunctura actuală la un adevărat interogatoriu. 

Pe de altă parte, dacă minteam, dacă má arestau şi dacă 
revolverul era descoperit, nu aveam să mai scap de vameşi, 
numai poate dacă eram condus la postul de poliţie cel mai 
apropiat, unde aş fi fost supus la multe alte întrebări. 

l-am privit încă o dată pe Marconi şi Perrone. Erau atât de 
interesaţi, încât încercau să traverseze mulţimea de oameni 
din spatele meu. Trebuia să risc. L-am privit pe vameş 
drept în ochi şi i-am spus fără să ezit: 

— Nu, nu am armă. Am împrumutat-o pe cea a unui 
amic. 

În spatele nostru, turiştii deveneau nervoşi. Cred că 

glumele lor proaste m-au făcut să-mi recuperez paşaportul. 

— Vă puteţi lua lucrurile şi servieta. Scuzati aceste 
formalitáti puţin cam lungi, dar sunt anumite lucruri, 
Intelegeti, pe care trebuie sá le verific. 

— Nu este nici o problemă. 

Am scos un oftat de uşurare. Hainele mele erau îmbibate 
de sudoare. Mi-am pus rapid lucrurile în servieta-diplomat şi 
am luat valiza. Aşezată la doi metri de tejghea, Ingrid 
aşteptase cu răbdare sfârşitul cercetării. Mă îndreptam spre 
ea foarte rapid... în timp ce cineva strigă numele meu! 

— Domnule Morgan! Aşteptaţi! James Morgan! 

M-am uitat în spate. Lăsasem maşina de ras electrică pe 
tejghea! Vamesul o agita în aer. În mod sigur, Marconi si 
Perrone auziseră numele meu. Strigară ceva în italiană 
celor doi compatrioți, postați la pasarelă, şi se aruncará toţi 
patru, ca nişte jucători de fotbal american, în mulţimea de 
turişti. 

— Ingrid! Repede! 

Am reuşit să fugim până în stradă, alergând în cea mai 
mare viteză, ca sá ne urcăm în primul taxi ce stationa. Fără 
a pierde timpul de a-l întreba pe şofer dacă vorbeşte 
engleza, i-am dat o palmă pe umăr, strigându-i: Go! 

Porni imediat. Prin geamul din spate, i-am văzut pe cei 
patru muschetari îngrămădindu-se în taxiul următor. Nu 
erau decât la cincizeci de metri în urma noastră. Dacă 
portul nu ar fi fost plin de poliţişti, aproape sigur că nu ar fi 
ezitat să-şi utilizeze armele. 

— Vorbeşti engleza? 

— Bineînţeles, micutule. M-am născut la Astoria, New 
York, unde există mai mulţi greci decât în toată Atena. 

— Vezi acel taxi din spatele nostru? 

— Da, şi? 

— Scapă de el! 

— Ascultă, micutule, la Pireu nu te joci de-a hoţii şi 

jandarmii, ca la New York. Dacă aceşti poliţişti te opresc, 
nu-ţi dau o amendă de cinci dolari, te bagă la răcoare. 

Aruncă o privire spre Ingrid în oglinda retrovizoare. 

— Scuzaţi-mă, domnişoară. 

Ingrid îi zâmbi. Această escapadă o încânta. 

— Scapi de ei pentru o sută de dolari? 

— Să văd banii. 

Am aruncat două bancnote de cincizeci de dolari pe 
scaunul din faţă, lângă el. l-a luat şi i-a băgat în buzunarul 
de la cămaşă. 

— Nu-ţi face griji. O să scăpăm de ei. 

În mai puţin de trei minute treaba era gata. 

— Spune, unde mergem acum? 

— Atena, „Diomia”, cunoşti? 

— Mada. 

„Diomia” este un hotel liniştit, simplu, fără pretenţii, la o 
sută de metri de Piaţa Constituţiei. Nu a fost niciodată plin, 
nici chiar în cel mai grozav sezon turistic. Mă gândeam că 
am fi mai în siguranţă într-un hotel puţin mai izolat. 

Mi-am privit mâinile: nu mai erau umflate. Mi-am pipăit 
faţa şi am constatat cu uşurinţă că umflátura din jurul 
ochilor se mai atenuase. Mâncărimile dispăruseră şi mă 
simţeam perfect. Ce uşurare! O alergie la penicilină este 
chiar ultimul lucru de care poate să aibă nevoie un om care 
e urmărit de Mâna Neagră! 

CAPITOLUL XIII 


Şoferul opri maşina pe o alee laterală. 

— lată intrarea de serviciu a hotelului. Mergeţi pe culoar 
şi veţi ajunge la recepţie. Noroc. 

l-am dat o palmă uşoară pe umăr. 

— Prăpădeşti timpul de pomană la Atena, micutule. Ar 
trebui să mergi la Indianapolis! La revedere şi mersi. 

— Mersi! spuse el, pipăind buzunarul cămăşii unde se 
aflau cei o sută de dolari. 

Ajunşi la cinci sau şase metri de recepţie, am privit-o pe 
Ingrid. 

— Luăm camere separate? 

— Să zicem... camere separate care comunică? 

Avea un surâs strălucitor, ca si cum problema cu vamesul 
şi cursa cu taxiul nu i-ar fi secat umorul. 

Mi-am spus că am făcut bine că am luat-o cu mine. 
Această fată era îndrăzneață. Singurul său defect: era prea 
frumoasă. Când am intrat, clienţii hotelului - care erau mai 
numeroşi decât mă aşteptam - au întors imediat ochii spre 
Ingrid, apoi privirile lor uimite trecură spre însoţitorul ei 
hirsut - eu! he 

Eram bolnav de paranoia sau doar hipernervos? Intr-un 
colţ al sălii, se aflau doi bărbaţi îmbrăcaţi complet în negru, 
care semănau ca doi fraţi sau ca doi acoliţi de-ai lui Marconi 
şi Perrone. Nu, era imposibil... Erau îmbrăcaţi diferit, 
oricum, cum puteau ei ajunge înaintea noastră la hotel, 

ghicind dinainte unde ne vom caza? 

Am pus această impresie pe seama oboselii mele 
nervoase. Totul va decurge mai bine imediat ce ne vom 
instala în linişte în camerele noastre, unde puteam să fac 
un duş şi să mă schimb. 

— Dorim un apartament cu două camere. Aveţi ceva de 
genul acesta? 

— Aţi făcut vreo rezervare, domnule...? 

— Piluzzo, domnul şi doamna Piluzzo. 

— Nu mi-a mai rămas mare lucru, domnule Piluzzo, 
numai dacă nu aţi făcut rezervare. 

— Agenţia noastră a organizat totul. 

— Îmi pare rău, domnule, dar nu văd pe nimeni cu 
numele de Pil... 

— Sunt sigur că există ceva. Mai priviţi o dată. Aici scrie 
Pil... 

l-am strecurat pe sub mână o bancnotă de cinci dolari. 
Omul a reacționat precum un câine de rasă care a găsit 
pista, în timp ce bancnota dispărea în buzunarul lui, tipul 
spuse: 

— Oh, da, iată! Numele a fost prost scris. Camerele 303 
şi 305 spre stradă. Servitorul vă va urca bagajele, domnule. 

După ce am rămas singuri în cameră, Ingrid a căzut pe 
spate în pat. 

— Doamne! Voi dormi o săptămână întreagă! 

Avea rochia ridicată până la jumătatea pulpelor - pulpele 
ei superbe, musculoase, bronzate. 

— Vino aici, Jim. 

— Ei, ei, Ingrid, nu acum. 

Am făcut, totuşi, câţiva paşi, ce má despárteau de pat, şi 
m-am aşezat pe marginea de metal ca să-i mângâi faţa. 

Ingrid devenise mai ataşată decât credeam. Era o fată 
bună; în afară de calităţile ei plastice, ştia să aibă în mod 
spontan încredere în mine. Era exact simpatia de care 

aveam nevoie în situaţia de faţă. 

Ingrid îmi luă mâna uşor şi o deplasă spre coapsele ei 
goale, a căror piele era fină... 

M-am ridicat tresărind. 

— Jim! Ce s-a întâmplat? 

Puteam să-i spun că mă gândeam la Mona, la corpul fin şi 
alb, la insistenţele ei, în prima seară la Beirut, ca să mă 
apropii încă puţin - şi la privirea ei fixă pe când zăcea 
înjunghiată? 

— Am ceva de făcut care mă obligă să lipsesc câteva 
minute. Crede-mă, Ingrid. 

— Te cred, Jim. Dar tu crezi în mine? Esti atât de 
misterios. 

Avea si ea dreptate. li datoram o explicaţie, cel puţin 
pentru ieşirea mea. 

— Trebuie să mă duc să dau un telefon. 

— Ai putea telefona de aici. Dacă trebuie, mă voi duce în 
camera cealaltă să aştept până termini. 

— Nu asta e problema. 

Era puţin ofensată. 

— Nu pot să sun din hotel. Cei de la centrală m-ar putea 
auzi. l-ai remarcat pe acei bărbaţi îmbrăcaţi în negru de la 
intrare, de lângă recepţie? 

— Nu. Cine erau? 

— Nu ştiu. Persoane neimportante, poate. Dar poate... 
Crede-mă, Ingrid, sunt dotat cu un al şaselea simţ pentru 
astfel de lucruri, şi acest al şaselea simţ îmi spune că 
trebuie să părăsesc Atena cât mai repede. 

— De acord. 

Era deja în picioare. 

— Plecăm imediat? 

— Nu acum. Nu noi, ci eu trebuie să ies. 

— N-ar fi mai sigur dacă te-aş însoţi? M-ai speriat puţin... 

— Voi suna pe cineva de la un telefon public şi cu ocazia 

asta o să verific culoarele şi strada, ca nimeni să nu se 
intereseze de noi. Vei fi mai în siguranţă aici. Încuie uşa şi 
nu răspunde nimănui; eu iau cheia de la cameră. Voi intra 
fără să bat. 

— Pe cine vrei să suni? 

— Un anume Flory sau Florius. Am notat numele şi 
adresa lui pe o bucată de hârtie. Sper să nu fi pierdut-o la 
vamă. 

— Jim, fă un duş şi schimbă-te înainte să ieşi: te vei simţi 
mai bine. În acest timp, eu voi căuta adresa. 

— Ai dreptate, Ingrid, dar sunt nervos: nu pot să mai 
întârzii. De altfel, un duş cald poate să mă moleşească... 
sau să-mi scadă tonusul dacă îl fac cu tine. 

l-am tras o palmă la fund şi am luat servieta care se afla 
pe pat. 

— O să scotocesc în amestecátura asta în ascensor, căci 
sunt sigur că adresa trebuie să fie aici. 

Lăsând pălăria şi pardesiul în cameră, m-am îmbrăcat din 
nou cu impermeabilul. Am reuşit să descopăr adresa înainte 
să ajung la parter. 

Nu erau în hotel decât două femei bătrâne, aşezate lângă 
fereastră. Poate că restul visasem! Receptionerul mi-a 
zâmbit, pe măsura bacşişului pe care i-l dădusem. 

Am observat atent strada înainte de a ieşi: gură-cască, 
turişti, copii, totul părea normal. Am căutat o cabină 
telefonică, încercând să rămân pe strada principală. Dar 
toate cabinele pe care le-am găsit erau ocupate. Mergând 
de la una la alta, m-am îndepărtat, până ce m-am trezit la 
câteva sute de metri de hotel, pe o strádutá aproape goală, 
unde doi buldogi căutau într-o pubelă răsturnată. 

Câinii ridicară capul, de frică sá nu fie deranjati. 

Am înţeles atunci că eram urmărit... căci câinii nu priveau 
în direcţia mea, ci priveau spre celălalt capăt al strádutei 
care se pierdea în întuneric. 


97 


Din acest întuneric am văzut tásnind doi indivizi 
îmbrăcaţi în negru, care nu erau cei doi de la hotel. Pe 
măsură ce se apropiau, am distins o umflătură 
caracteristică la buzunarele hainelor lor: revolvere. Deşi al 
meu era la locul lui, la subsuoară, pregătit în teaca de piele, 
nu eram sigur că aş fi putut să mă servesc de el la timp, 
fiind încurcat de impermeabil şi servieta-diplomat. Mă 
gândisem să mă năpustesc asupra lor şi să dispar în 
întunericul strádutei. Dar dacă era o fundáturá? 

M-am întors uşor, foarte uşor, ca să mă uit în spatele 
meu: o maşină mare, cu geamuri colorate, aştepta lângă 
trotuar, cu motorul pornit. La volan, era un bărbat cu o 
şapcă de şofer. Era imposibil să văd dacă mai era cineva 
înăuntru. Unul dintre cei doi bărbaţi se apropie de mine şi 
zise: 

— Domnule, Morgan, vino cu noi. 

Băgând mâna dreaptă în buzunarul hainei, făcu semn cu 
cea stângă limuzinei negre. Se comporta cu politetea 
rezervatá a unui functionar de la pompele funebre. Celálalt 
îl urma atât de aproape, încât era dificil sá treci printre ei. 

M-am dat înapoi câţiva paşi, cu scopul de a câştiga două 
secunde de reflecţie. In spatele meu, am auzit uşa maşinii 
deschizându-se. 

— Nu intra în panică, domnule Morgan. 

Era Majied! 

— Am ceva de discutat cu dumneata, continuă el. Vrei să 
vii? 

— Vorbesti perfect engleza, i-am spus eu ca să câştig 
timp. Apropo, de unde ai ştiut că sunt la hotelul „Diomia”, 
căci nu m-am hotărât decât după ce am urcat în taxi? 

— Haide, haide, Morgan, chiar trebuie să-ţi explic? 

— Şoferul de taxi? 

— Exact, spuse Majied încrezut. 

— Dar cum... 

— Noi suntem cei care am plasat şoferul. Ai picat în 
capcana noastră. Acum, domnule Morgan, adăugă el, urcă 
în maşină! 

Făcu semn celor două „gorile” care se îndreptau spre 
mine. Perfect. Era rândul meu sá actionez. 

Cu toatá forta, am aruncat servieta-diplomat, care l-a 
lovit în plină figură pe cel din dreapta mea şi l-a făcut sá 
cadă în genunchi, năucit. Celălalt a vrut să scoată 
revolverul, dar m-am aruncat asupra lui şi i-am aplicat un 
genunchi în gingii. Mardeiaşii erau acum la pământ. 

N-am pierdut din vedere şoferul. In timp ce ieşea din 
maşină, am făcut un pas mare peste ceilalţi doi şi l-am 
aruncat în stráduta obscură. 

Era o fundătură! Erau multe uşi, dar nici o trecere spre o 
altă stradă. M-am abținut sá bat la vreo poartă: nici una nu 
se deschidea. 

Cele două „gorile” se ridicaseră şi alergau spre mine, 
urmăriţi îndeaproape de şofer. 

Am scos revolverul din toc. Am tras trei focuri. Datorită 
întunericului, nu ştiam dacă am nimerit pe cineva, dar acest 
lucru mă interesa mai puţin. Speram mai degrabă să atrag 
atenţia poliţiei. Dă-l încolo de milion de dolari: viaţa mea 
mai întâi! 

— Dá-ne servieta-diplomat, Morgan, si te vom lăsa sá 
pleci, spuse unul dintre el. 

Eram foarte sceptic fatá de aceastá propunere, pentru cá 
Majied stia foarte bine unde sunt ascunsi banii. Oricum, nu 
aveam timp de discutii. 

— Dacá o vreti asa de mult, veniti s-o luati! 

Am tras din nou trei focuri spre ei. Am auzit un mormáit. 
Probabil cá nimerisem vreunul. Dar de ce nu trágeau si ei? 
Voiau probabil ceva mai mult decát servieta-diplomat. 
Brusc, unul dintre ei rásturná o pubelá, trădându-şi astfel 
poziţia. Am tras imediat două focuri, fără să aud nimic. Nu 

reuşisem decât să-mi golesc revolverul, pe care n-aş fi avut 
timp să-l încarc cu cartuşele de rezervă din servietă. 
Probabil că au ghicit, căci toţi trei se îndreptau spre mine. 

Şoferul era cel pe care îl nimerisem: l-am văzut tinándu-si 
arma într-o mână şi umărul cu cealaltă. 

Când au fost aproape de mine, l-am lovit din nou cu 
servieta pe unul dintre ei, direct în stomac. Dar complicele 
lui se agátá de spatele meu, şi am simţit brusc o strângere 
sufocantă: aveam gâtul prins ca într-o menghină între 
braţul şi bicepsul său enorm. A trebuit să dau drumul 
servietei. Cu cizma, şoferul o strivi imediat şi îi împrăştie 
conţinutul pe pământ. 

— Nu-i aici. Unde e, Morgan? 

Unul dintre ei îmi ţinea acum picioarele, în timp ce 
celălalt má strángea din nou, iar şoferul îşi îndrepta 
revolverul spre mine. N-am răspuns. Dar ştiam că, cu cât 
voi vorbi mai repede, cu atât mai repede vor pune mâna pe 
bani... şi vor scăpa de mine, căci dacă nu aveau nici măcar 
un motiv să mă lase în viaţă, aveau cel puţin două ca sá má 
omoare. 

Şoferul a devenit amenintátor şi a îndreptat arma spre 
nasul meu. 

— Ai doar trei secunde, Morgan, ca să ne spui unde sunt 
banii. 

Nu cred că a aşteptat trei secunde. Mi-a tras o lovitură 
puternică în nas, încât m-am prăbuşit. Ceilalţi doi m-au 
ridicat în picioare. Eram ametit şi simţeam în gură gustul 
sângelui. M-a lovit în abdomen, ceea ce m-a făcut să vomit. 
Îmi aplicau cu schimbul lovituri de pistol şi pumni. 

L-am auzit pe Majied, ca prin vis, spunând: 

— Grábiti-vá, imbecililor! E posibil ca cineva să fi auzit 
împuşcăturile! 

Mi se păru că bătaia a durat o eternitate. Apoi s-a 
aşternut o beznă totală. 


100 


101 


CAPITOLUL XIV 


— Cum vă simtiti astăzi, domnule Morgan? se auzi o 
voce. 

Nu mi-am dat imediat seama că mi se adresa. Am 
încercat să deschid ochii, dar, când lumina soarelui mi-a 
lovit pupilele, am crezut că cioburile ascuţite ale unui pahar 
îmi traversau creierul dintr-o parte în alta. 

— Má auziţi, domnule Morgan? 

Tot aceeasi voce... Celulelor mele cerebrale le trebuirá 
câteva minute ca sá organizeze excitatiile vizuale pe care le 
primeau. În sfârşit, am început să disting obiectele din jurul 
meu şi să-mi dau seama unde mă aflu. 

— Vreti să cobor jaluzelele? 

Era un bărbat îmbrăcat în negru. El era cel care vorbea. 
În sfârşit, am reuşit să-mi dau seama că mie mi se adresau 
cuvintele lui. 

Am încercat să răspund că da, să coboare jaluzelele, dar 
nu am putut să emit nici un sunet. Am făcut un semn cu 
capul. Am dus mâna la gât: era acoperit de un bandaj. 

— Aţi fost lovit foarte violent, domnule Morgan, dar o să 
vă reveniti. Dacă doriţi să comunicaţi cu o persoană oricare 
din spital, veţi găsi lângă dumneavoastră o hârtie şi un 
creion. 

„lată unde sunt, la spital”, mi-am spus eu Dar cum? De 
ce? De când? Unde? Aveam mintea înceţoşată şi aveam 
impresia că fiecare celulă a corpului mă făcea să sufăr. 

— Vă amintiţi că ati fost adus la spital? întrebă el. 

Nu-mi aminteam nimic. Nimic. Nici măcar cum mă 
cheamă. Mi-am scuturat capul, lucru ce mi-a provocat o 
durere cumplită, şi am înţeles imediat ceea ce s-a întâmplat 
cu mine. Mintea mea era doar o pagină albă. Sufeream de 
amnezie! 

Nu aveam habar de ce mă aflam la spital, de unde erau 
aceste răni care mă făceau să sufăr atât de mult şi numele 
meu... Îmi uitasem până şi identitatea! 

Toate aceste lucruri erau incredibile, imposibile, era un 
coşmar din care tocmai mă trezisem, ca să mă întorc în 
universul meu familiar... Vocea doctorului se auzi din nou: 

— O să încerc sá vă uşurez treaba amintindu-vă toate 
detaliile care vă privesc, cel puţin de la sosirea 
dumneavoastră aici. Dacă doriţi să-mi puneţi apoi întrebări, 
puteţi să le scrieţi pe hârtie. De acord? 

l-am făcut semn că da. Am realizat apoi că se mai află o 
altă persoană în cameră: o infirmieră care îmi zâmbea. A 
ridicat patul ca să mă aşeze în fund şi mi-a aranjat pernele. 
Doctorul începu: 

— După cum v-am mai spus, aţi fost adus aici acum trei 
zile. Fuseseráti bătut violent, aveati două coaste rupte, un 
uşor traumatism cranian, câteva hemoragii interne şi 
vânătăi pe tot corpul. Aţi fost trei zile în comă... 

Am întins mâna spre foaia de hârtie şi spre creion şi l-am 
întrebat ce era cu gâtul şi cu vocea mea. 

— Nu vă fie teamă! Vă veţi reveni într-o zi sau două. 
Vânătăile de pe gâtul dumneavoastră indică faptul că aţi 
fost lovit în regiunea laringelui, lucru ce a provocat o 
dilatare a țesutului, dar fără nici o problemă. 

Putin mai liniştit, am scris a doua întrebare: 

— Unde mă aflu? 

Doctorul a părut surprins. 

— V-am spus, sunteţi la spital. 

Am scris din nou: 

— Sunt în America? 

El a părut din nou surprins, dar răspunse imediat: 

— Nu, sunteţi la Atena, în Grecia. 

Apoi, după un moment, a adăugat: 

— Am studiat medicina la New York, după război, la 
universitatea din Columbia. De aici uşurinţa cu care vorbesc 
engleza, lucru care v-a surprins. 

l-am mulţumit, făcându-i un semn. 

— Spuneţi-mi, domnule Morgan, vă amintiţi ceva în 
legătură cu... accidentul dumneavoastră? 

Am mişcat capul, făcându-i semn că nu. 

— Ce fáceati pe acea strádutá, unde ati fost găsit? 

Am dat din umeri, căci nu aveam nici cea mai mică idee. 

— Paşaportul dumneavoastră arată faptul că sunteţi 
american. Sunteţi aici pentru afaceri sau în călătorie de 
agrement? 

Era imposibil de răspuns la această întrebare. Medicul a 
murmurat câteva cuvinte infirmierei care a ieşit. Apoi a 
revenit puţin după aceea cu un alt medic şi cu un document 
care, probabil, era fişa mea medicală. 

Cei doi doctori au schimbat câteva cuvinte în limba 
greacă, apoi primul m-a întrebat: 

— Care este ultimul lucru de care vă mai amintiţi, 
domnule Morgan? 

Am luat hârtia şi creionul. 

— De ce îmi spuneţi mereu Morgan? 

— Nu este numele dumneavoastră? 

— Nu ştiu, am scris eu. 

— Este ceva de care vă amintiţi? Gândiţi-vă puţin la 
trecut. Care este ultima dumneavoastră amintire? 

În mintea meu era un gol total. Nu ştiam ce să răspund. 

— Există cineva pe care îl putem chema la 
dumneavoastră? 

Nu-mi aminteam de nimeni. După o privire în dosarul 
meu şi o altă conversaţie în limba greacă cu confratele său, 
medicul a spus: 

— Am dori să vă examinám din nou, domnule Morgan. 
Dacă vă simţiţi destul de în formă, vă vom supune testelor 
psihologice mâine sau poimâine. 

— Sufăr de amnezie? am scris eu pe hârtie. 

— Se pare că da, răspunse el. Nu vă nelinistiti. Ránile la 
cap au adesea acest efect, care este, de obicei, trecător. 

Aş fi preferat să nu spună „de obicei”. Eram curios să-mi 
văd lucrurile, portofelul, dacă aveam vreunul, paşaportul... 
tot ceea ce îmi putea reîmprospăta memoria. 

Dar eram foarte obosit: toate astea semănau cu un 
coşmar. 

După ce mi-au verificat pulsul şi ritmul cardiac, mi-au 
făcut un fund de ochi. M-au dus apoi pe un scaun cu rotile 
către sala de electro-encefalogramă, unde am fost supus la 
un lung şi minuţios examen. În final, mi-au administrat un 
somnifer care m-a făcut să dorm paisprezece ore. 

Mă simţeam mult mai bine a doua zi de dimineaţă. 
Vorbeam cu o voce răguşită, dar vorbeam... Primul meu 
cuvânt a fost: „apă”. infirmiera a reacţionat imediat. 
Medicii, care păreau foarte satisfácuti de ameliorarea mea, 
se grăbeau să înceapă testele psihologice. 

— Domnişoara Hoffman a sunat azi de dimineaţă, îmi 
spuse doctorul care pândea pe faţa mea o reacţie. 

Acest nume nu-mi spunea nimic. Dar puteam să le 
reproşez că au unele îndoieli? Când un om este găsit pe o 
strádutá aproape mort, din cauza loviturilor primite, şi 
declară că nu-şi mai aminteşte nimic, au dreptul să-l 
bănuiască de simulare. Mie însumi mi se părea incredibilă 
această întâmplare... 

— Nu vă amintiţi de domnisoara Hoffman? 

— Nu, am murmurat eu. 

— Am găsit printre lucrurile dumneavoastră cheia unei 
camere de la un hotel. Conducerea spitalului a cerut poliţiei 
locale să ne ajute să vă identificăm. Aceasta a făcut o mică 
anchetă, din care a rezultat că persoana cu care împărţiţi 
camera este o anumită domnişoară Ingrid Hoffman. l-am 
dat o descriere a dumneavoastră şi ne-a asigurat că sunteţi 
Insotitorul ei în călătorie. Vreti să-i vorbiti? 

— Da. 

Speram că vederea unei feţe familiare îmi va declanşa 
amintirile. _ 

— Foarte bine, domnule Morgan. li voi spune că poate 
veni să vă vadă mâine. 

Am făcut un semn de aprobare. 

— Ah, încă ceva! Poliţia a venit de mai multe ori. Acum 
că vá simtiti mai bine, aveţi ceva împotrivă să vedeţi ce 
doreşte? Cred că, oricum, nu aş putea să fac mare lucru ca 
să-i îndepărtez: sunt foarte tenace. 

— Dar nu am nimic împotrivă... Când? 

— Pot să le întârzii vizita cu încă o zi: fără îndoială că vor 
veni mâine. Astăzi aş vrea să vă fac câteva teste de 
percepții a culorilor, de asociere a cuvintelor şi de percepţie 
tematică. Dacă nu aveţi ceva împotrivă, aş vrea să vă 
administrez şi un pentotal. De acord? 

— De acord! 

Seria testelor a început prin asocieri de cuvinte. Doctorul 
a spus vapor, eu, ocean. El a spus cămin, eu, familie. Crimă 
- revolver. Fată - Ingrid. Bani - rege. Sex - bun. Whisky - 
cald. Automobil - repede. Mamă - copil. Tată - puternic. 
Avion - reacţie. A ucide - vânătoare. Şcoală - coleg. 
Satisfactie - sex. Geam - oglindă. A scăpa - a fugi. Telefon - 
interurban. Poliţie - Interpol. Impermeabil - (fără răspuns). 

Medicul trecu la un alt cuvânt. Biserică - Roma. 
Preşedinte - democraţie. Îngheţată - dulce. America - 
manifestare. Savant - bombă... 

Şi aşa mai departe. Doctorul a continuat să-mi spună 
cuvinte, iar eu să-i răspund. Totul era înregistrat ca să 
permită doctorului să le studieze, şi mie să le aud din nou. 
Reactionasem la toate cuvintele, cu excepţia unuia singur: 
cuvântul „impermeabil” Când l-am întrebat pe medic ce 
semnificaţii avea acel cuvânt, el mi-a răspuns prompt: 

— Acest lucru este poate foarte sau prea puţin important. 
Faptul că nu răspunzi la un cuvânt indică de obicei că acest 
cuvânt are o puternică „încărcătură emotivá”. In privinţa 
dumneavoastră, este evident că „impermeabil” est 
generatorul unei anumite nelinişti. Dar cred că nu e bine şi 
insistăm mai mult asupra acestui lucru, pentru moment. 
Vom putea reveni cu ocazia unui alt test. 

Următoarele două ore au fost consacrate testelor de 
percepţie a culorilor, de coordonare şi de sensibilitate 
tactilă. 

— Aceste teste vă ajută să trageţi vreo concluzie, 
domnule doctor? 

— Da, în mod sigur. Testele EEG şi razele X ne-au permis 
să verificám cu certitudine că creierul dumneavoastră este 
intact. Totul ne face să credem că motivul amneziei este 
fizic. 

— Şi acum, doctore? 

— Ajunge pentru astăzi, domnule Morgan. Mâine voi 
încerca pentotalul... 

— Serul adevărului? 

— Da. Dar, dacă aveţi ceva împotriva lui, putem recurge 
la hipnoză. După experienţa mea, în acest spital, amândouă 
metodele sunt la fel de eficace. 

— Cum doriţi: dumneavoastră sunteţi medicul. 

Eram atât de nerăbdător să mă luminez mai repede, 
încât aş fi încercat orice. 

— Perfect. Vom folosi, deci, pentotalul, căci nu sunt un 
hipnotizator la fel de bun ca unii dintre colegii mei. 

Tonul doctorului era foarte amabil. 

— Apropo, doctore, acea domnişoară... Hoffman... trebuie 
să vină astăzi? 

— Da, ca şi poliţia, de altfel... Pe cine preferaţi să vedeţi 
primul. 

— Nu are importanţă: primul sosit, primul servit. 

Acum, că eram în stare să merg, timpul trecea mai 
repede. Doctorul mi-a spus că puteam părăsi spitalul şi mi-a 
recomandat să continuu tratamentul la domiciliu, dacă 
voiam acest lucru. Această perspectivă m-a lăsat indiferent. 
Rămas fără sensibilitatea interioară, plecam de la zero, 
gata să întâlnesc tot felul de oameni pe care nu-i 
cunoşteam şi care mă cunoşteau. Contam din ce în ce mai 
mult pe domnişoara Hoffman şi pe ce putea şti despre mine 
ca să-mi revin. 

Rămas singur, m-am uitat la mâini. Erau puternice, dar 
nu erau mâini de muncitor manual. M-am privit în oglindă: 
aveam o musculatură puternică şi o faţă cu riduri. Ceva îmi 
spunea că nu eram un atlet sau un boxer profesionist. 
Pentru a doua oară, am căutat în portofel: james Morgan, 
treizeci şi opt de ani, necăsătorit, fost marinar... Un 
abonament la biblioteca publică din New York, o carte de 
credit, dar nici o legitimatie de membru al unui partid sau 
club... 

Toate acestea semănau cu nişte fragmente de puzzle pe 
care nu reuşeam să le îmbin. 

Am căzut într-o stare de reverie în faţa unei poze de-a 
mea şi a unui băiat înalt şi blond, amândoi îmbrăcaţi în 
uniformă de ofiţeri ai marinei, când se auzi uşa trântindu- 
se. Doi poliţişti intrară escortati de o infirmieră. 

— Să mă prezint, domnule Morgan. Sunt locotenentul 
Caporis, şi sergentul Stefan, care v-a găsit în stradă. 

l-am întins mâna mai întâi sergentului. 

— Bucuros să vă cunosc, domnule sergent. După câte mi 

s-a spus, mi-ati salvat viaţa. 

Sergentul răspunse în engleză, căutându-şi cuvintele: 

— Nu, nu, pentru ce. 

Apoi s-a corectat: 

— Nu aveţi pentru ce. 

Locotenentul Caporis i-a venit în ajutor: 

— Sergentul vrea să spună că nu şi-a făcut decât 
meseria. li pare rău... Ne pare rău că nu am ajuns mai 
devreme, înainte ca agresorii dumneavoastră să o ia la 
fugă. 

— Ştiţi cine erau? 

— Nu toţi, dar dumneavoastră? 

Medicul, care sosise, interveni: 

— Domnilor, v-am explicat că starea domnului Morgan... 

— Vă rog, doctore! Ne-aţi dat voie să-i punem câteva 
întrebări domnului Morgan. Daţi-ne voie să continuăm. 

In mod sigur, poliţişti mă bănuiau, ca şi medicii la început 
că simulez amnezia. 

— Bine, spuse el. 

— Domnule Morgan, aţi recunoscut vreunul dintre 
oameni care v-au atacat? 

— Pe moment poate, am răspuns eu cu sinceritate. Dar 
nu-mi mai amintesc ce s-a întâmplat de când m-am trezit la 
spital. 

— Vreti să faceţi un efort? Este important. 

Tonul locotenentului era puţin cam autoritar. 

— Este important şi pentru mine, domnule locotenent. De 
două zile doctorul mă supune la teste, în speranţa că 
memoria îmi va reveni. 

Se pare că nu m-a auzit sau s-a făcut că nu mă aude, 
căci m-a întrebat imediat: 

— Sunteţi cetăţean american, domnule Morgan? 

— După paşaportul meu, da. 

— Aţi trăit în America aceşti ultimi ani? 

— Presupun că da... nu ştiu. 

Întrebările lui, sau modul de a le pune, nu facilitau în mod 
sigur răspunsuri inteligente şi bine gândite. 

— Ce-ţi zice dacă v-aş spune că aveţi amenajată o 
reşedinţă permanentă în Grecia de aproape trei ani şi că 
petreceti aici aproape şase luni în fiecare an? 

— As găsi acest lucru surprinzător, ca tot ce mi-ati mai 
spune despre trecutul meu. 

— Ei bine, este adevărat. Aveţi o casă în insula Hydra. 

Se opri un moment şi mă privi fix în ochi. Am făcut şi eu 
acelaşi lucru. 

— Cum aţi descoperit-o? 

Curiozitatea mea, era foarte moderată. 

— Nu prin metodele noastre obişnuite de investigaţie, 
răspunse el. 

Avansasem destul de mult! 

— Atunci puteţi să mă ajutaţi mai bine decât pot eu 
însumi, căci se pare că ştiţi mai multe lucruri decât ştie 
doctorul despre mine. Vorbiţi-mi despre mine. Spuneti-mi 
ce ştiţi. 

Am inversat rolurile, prezentul şi trecutul meu, 
presupunând că acolo era cheia memoriei mele. 

Locotenentul mă observa foarte atent, ca şi cum m-ar fi 
sondat. După faţa lui am înţeles că, în sfârşit, mă credea. 

— Domnule Morgan, vom coopera cu dumneavoastră 
dacă şi dumneavoastră veţi coopera cu noi. 

— Mă tem că nu sunt în măsură să vă ajut prea mult. 
Dacă doriţi să mă ajutaţi, acest lucru ar putea să fie un 
efort unilateral... 

— Nu neapărat. Cred că am văzut tot atâtea cazuri de 
amnezie ca doctorul prezent aici, şi cred că va fi de acord 
cu mine spunând că cel mai adesea memoria revine după 
aproape cincisprezece zile. Este adevărat, doctore? 

— Aşa este. 

— Sper ca amândoi să aveţi dreptate, am zis eu. 

— Foarte bine. lată ce vă propun. Vă vom spune tot ce 
ştim despre dumneavoastră. Dacă vă aduceţi aminte ceva 
în acest timp, opriti-má ca să-mi spuneţi. Imediat ce veţi 
părăsi spitalul şi vă veţi recăpăta memoria, veţi veni la 
mine. De altfel, adăugă el, fără să vă sperii, domnule 
Morgan, trebuie să vă spun că ceea ce am descoperit ne 
face să credem că veţi avea nevoie de noi. 

— De ce? am întrebat eu. 

— Ca să rámaneti în viaţă, răspunse el calm. Acum, 
adăugă el, anumite informaţii pe care vi le voi furniza pot fi 
confidentiale. Prezenţa doctorului... 

— Sunt pacientul lui, vreau să rămână, căci, din ceea ce- 
mi veţi spune, anumite lucruri pot să evidenţieze 
rezultatele testelor. 

— Foarte bine. În timp ce erati bătut, a apărut un martor. 
A sosit prea târziu ca să intervină, dar a reuşit să noteze 
numărul de la maşina agresorilor dumneavoastră, care 
aparţine unui anume Majied. Acest nume vă spune ceva? 

— Majied... Majied... 

Încercam cu disperare să-mi amintesc... 

— Nu, îmi pare rău, acest nume nu-mi spune nimic. Cine 
este acest bărbat? 

— Se arată a fi om de afaceri şi exportator, dar suntem 
siguri că face trafic de arme, fiind în legătură cu toate 
mişcările revoluţionare din lume. 

— Ce vrea de la mine? 

— Un milion de dolari! 

— Nu înţeleg. 

— Nici noi nu înţelegem prea bine. Presupunem că 
transportaţi o importantă sumă de bani de vreme ce aţi 
debarcat de pe vasul Veronica. 

— Veronica! Când am fost la bordul vasului? 

— Se pare că informaţiile pe care vi le oferim nu sunt de 

mare ajutor pentru amnezia dumneavoastră. 

Locotenentul avea dreptate. Tot ce-mi spunea nu mi se 
părea cunoscut. În faţa confuziei care îmi invada sufletul, 
mă gândeam că ultima mea speranţă era, fără îndoială, 
Ingrid Hoffman. 

— Ce puteam face cu atâţia bani? 

— Credem că Majied ar putea răspunde la această 
întrebare şi, poate, chiar Cosa Nostra. 

— Cosa Nostra! Ce legătură are cu mine? am strigat eu 
din ce în ce mai neîncrezător. 

— Acest lucru rămâne de clarificat. Ştim numai că doi 
adepţi al Mâinii Negre vă aşteptau pe cheiul de la Pireu 
când ati debarcat de pe Veronica. Aţi reuşit să scápati de 
ei, dar sunt tot în Atena. După părerea noastră, abia 
aşteaptă să ieşiţi din spital. 

Am schimbat cu doctorul o privire stupefiată. 

CAPITOLUL XV 


Venirea lui Ingrid Hoffman a fost o surpriză agreabilă. Ar 
trebui sá fie rezervată una asemănătoare tuturor 
amnezicilor, pentru ca a „doua viaţă” să înceapă, ca în 
cazul meu, prin apariţia unei asemenea frumuseti. 

Când a intrat în camera mea de spital, primul meu gând 
a fost să mă întreb dacă cunoşteam şi altele ca ea. Purta un 
costum de pânză de un alb strălucitor şi un fular roşu, prins 
pe pielea bronzată a gâtului. 

Ochii mi se opriră în mod instinctiv la picioarele ei, a 
căror formă era extraordinară. 

Acest tip de femeie era ceva obişnuit în „viaţa mea 
anterioară”? Fără îndoială că da, după modul în care aceste 
câteva zile de abstinenţă forţată îmi ascutiserá pofta: 
vederea acestei zeițe îmi făcu inima să bată într-un ritm 
alert. 

— Ingrid... sau trebuie să spun domnişoară Hoffman? Ne 
cunoaştem bine? 

Infirmiera ieşi. Ingrid se repezi imediat să mă ia în braţe. 

— Eram atât de neliniştită, Jim! De ce nu m-au lăsat să te 
văd mai devreme? 

Avea ochii plini de lacrimi. 

Eram destul de tulburat... 

— Spune-mi, trebuie să ştiu. Eşti, într-adevăr, amnezic, 
sau este o nouă deghizare, precum barba ta? 

— Din păcate, e adevărat. Barba mea? Care barbă? 


113 


— Ultima oară când te-am văzut purtai barbă. 

— Probabil că mi-au ras-o aici, ca să-mi îngrijească rănile. 

— Nu-ţi mai amintesti absolut nimic despre mine? 

— Nu, i-am răspuns eu şi, parcă alungând o umbră de pe 
faţa mea, am adăugat: Este atât de grav? 

— Nu, nu chiar atât, nu, spuse ea uşor. Dar vom începe 
să ne cunoaştem şi să ne apreciem. Mi-e teamă ca noul Jim 
Morgan să nu aibă alte gusturi... 

— Stai liniştită. Poate că am uitat cine a fost fostul Jim 
Morgan, dar el este încă aici, în mine. Mi-a fost de ajuns să 
te văd intrând mai devreme ca sângele să înceapă să 
fiarbă. 

Ingrid a izbucnit în râs şi m-a sărutat pe obraz. Voiam să 
obţin o altă sărutare, de data asta pe buze, dar ea s-a 
depărtat. 

— Usurel, eşti încă bolnav... 

— Nu chiar. 

— Ce situaţie ciudată pentru mine, Jim. Eu te cunosc, şi 
cu toate acestea tu nu-ţi aminteşti de mine. Cum poţi fi atât 
de brusc îndrăgostit? 

— Crezi că eu ştiu? Poate că inconştientul meu a rămas 
intact sau poate că ai trezit în mine instinctul animal... 

— Să luăm lucrurile mai uşor. Când te vor lăsa să ieşi din 
spital? 

— Mâine la nouă. 

— Nu mai locuim la „Diomia”, zise ea, ceea ce mi-a 
amintit că în lucrurile mele fusese găsită o cheie de la 
„Diomia”. 

Ingrid a continuat: 

— Când am văzut că nu mai apari, contrar promisiunii 
făcute, am coborât să te caut. La întoarcere, am găsit 
camera cu susul în jos: fusese scotocită. 

Cuvintele ei răsunau în mintea mea ca şi cum aş fi trăit 
deja ceea ce îmi povestea. Îmi revenise oare memoria? 

— Ingrid, aş vrea să reluăm totul de la început, să-mi spui 
unde şi când ne-am cunoscut, tot ce ştii despre mine şi tot 
ce ţi-am spus. Nu omite nici cel mai mic detaliu. Intelegi? Fii 
amabilă. Nici cel mai mic detaliu... 

— Unele pot fi jenante pentru mine, mormăi ea. 

Nu mi se părea, totuşi, să fie genul de fată care se 
ruşinează uşor. 

— Ce-ţi cer eu este în interesul ştiinţei - şi sănătăţii mele. 

Cu o voce lentă, atentă, Ingrid mi-a făcut o descriere 
detaliată, coerentă, perfectă. Metoda era bună, căci ceea 
ce îmi spunea ea îmi părea necunoscut şi totodată... 
familiar. 

— Unde m-am dus când ai rămas singură în camera de la 
hotel? 

— N-ai vrut să-mi spui totul. Pretindeai că e mai bine, 
pentru siguranţa mea, să nu ştiu prea multe. 

„Ce păcat, mi-am zis. Ar fi trebuit să am încredere în ea. 
Poate că acum ar fi fost în stare să mă scoată din situaţia 
asta.” 

— Îmi amintesc... un mic detaliu. 

— Da? Care? 

— Numele persoanei la care trebuia să telefonezi la 
Atena: un anume Flory sau Flower. 

— Alex Florius, numărul 28, Omnia Square, Atena. 

— Jim! Îţi revine memoria! strigă Ingrid, strángándu-mi 
mâna foarte tare. 

— Nu, încă nu. Să nu ne grăbim. Repet doar adresa pe 
care am găsit-o pe o bucată de hârtie în buzunarul meu. 
Am trecut în revistă împreună cu medicul conţinutul 
portofelului, ca să vedem dacă ceva ar putea să trezească 
în mine o amintire familiară. 

— Şi rezultatele au fost încurajatoare? 

— Nu, dar mi se pare, nu ştiu să spun de ce, că mi-ai 
redat speranţa. 

— Pot să-ţi spun mai mult, murmură ea încet, aplecându- 
se să mă sărute pe obraz. 

De această dată mi-am strâns braţele în jurul ei şi am 
tras-o spre mine ca să o sărut pe buze. Ea nu a opus 
rezistenţă: era în mod sigur tipul meu de femeie. 

— Să reluăm psihoterapia, domnule Morgan. Ti-am spus 
că am părăsit hotelul „Diomia”. 

— De ce? 

— Nu mă mai simţeam în largul meu de când camera 
fusese perchezitionatá. Conducerea hotelului, care a ajuns 
la concluzia că a fost o spargere, ne-a pus la dispoziţie o 
altă cameră. Dar aveam iar senzaţia ciudată că sunt 
urmărită... 

— După cum se cuvine unei tinere fete care călătoreşte 
singură! 

— Nu, Jim. Ştiu cum este să fii privită de bărbaţi. Este 
vorba despre altceva. Aveam certitudinea că mă urmăreau 
chiar şi pe stradă. De aceea am părăsit de bunăvoie hotelul, 
deghizată în femeie de serviciu. 

— Unde locuieşti momentan? 

— Am închiriat pentru noi un apartament pe strada 
Venizelos. 

— Ai făcut bine. Mai eşti urmărită? 

— Nu cred. Este adevărat că astăzi am părăsit 
apartamentul pentru prima oară. 

Păru neliniştită: 

— Ce ne facem, Jim? 

Ţinându-i amândouă mâinile în mâinile mele, m-am 
gândit la întrebarea ei timp de un minut. Ciudată această 
senzaţie de fericire alături de Ingrid, din moment ce 
uitasem totul despre relaţiile noastre anterioare... 

— Nu ştiu, Ingrid. Chiar nu ştiu. Fii foarte atentă până ce 
îmi voi recăpăta memoria. Doctorul ar vrea să continue 
tratamentul şi după externare, dar, cu cât mă gândesc mai 

mult la acest lucru, cu atât mai puţin am chef să hoinăresc 
pe străzile Atenei cu mafia, comuniştii chinezi şi Dumnezeu 
ştie cine o mai fi pe urmele mele. Atâta timp cât nu-mi 
amintesc nimic, absolut nimic, e imposibil să am încredere 
în cineva. 

— Înainte de crizele tale de amnezie, acordai mare 
importanţă unei călătorii la Zurich... 

— AŞ vrea să ştiu de ce. Oricum, n-ar fi fost foarte 
rezonabil să vreau să merg la Zurich fără să ştiu ce trebuie 
să fac acolo. Povestea asta e foarte enervantă. 

Ingrid îşi înclină capul ca să-mi sărute mâna bandajată. 

— Ştiu un lucru pe care-l vei găsi mai puţin enervant. 

— Care? 

— Ne vom retrage amândoi într-un mic apartament. Mă 
întreb, adăugă ea cu un zâmbet sugubát, ce am putea face. 

Şi eu i-am zâmbit. 

— Oricum, va trebui să fiu îngrijit. Oricât de plictisitor ar 
putea să fie, trebuie să trecem în revistă tot ceea ce am 
trăit împreună. 

— S-ar putea să fie amuzant, remarcă ea. 

— Tocmai am luat o hotărâre, i-am zis eu. 

— Ah! Ce hotărâre? 

— Cred că n-ar trebui să părăseşti spitalul fără mine. 

— De ce? 

— Poate te-au urmărit până aici... 

— Ti-am spus că nu, protestă ea. 

Am chemat infirmiera şi i-am cerut să-l văd pe doctor. A 
venit destul de repede. 

— Da, domnule Morgan. Infirmiera mi-a spus că vreţi să 
mă vedeţi imediat. V-aţi amintit ceva? 

Nu puteam sá mă abtin sá nu râd în faţa acestui amestec 
de dramă şi umor. Toţi aşteptau momentul în care să spun, 
în sfârşit: îmi aduc aminte! 

— Nu, îmi pare rău, domnule doctor. Nimic încă, în ciuda 

tuturor eforturilor dumneavoastră. Am totuşi o senzaţie... 
destul de nedefinită, e ca o lumină slabă... Simt că nu va 
întârzia să apară. 

— Vă doresc acest lucru, căci locotenentul a spus nişte 
lucruri foarte neliniştitoare pentru dumneavoastră. 

— Nu luaţi poliţiştii prea în serios, domnule doctor. Se 
alarmează repede. Cu toate astea, nu voi neglija 
avertismentele lor, de aceea am vrut să vă vorbesc. 

După ce i-am povestit despre camera noastră de la hotel, 
care fusese perchezitionatá, şi de faptul că Ingrid fusese 
urmărită timp de mai multe zile, am adăugat: 

— Trebuie să părăsesc spitalul fără ştirea nimănui, 
inclusiv a personalului. 

— Ceea ce îmi  cereţi este absolut împotriva 
regulamentului. Pot, în cel mai bun caz, să vă las să ieşiţi 
pe uşa de serviciu, dar, dacă nu indepliniti formalitátile 
administrative, risc un blam sever. 

— Credeţi că ar fi preferabil să ne lăsaţi să ieşim „în mod 
oficial”, ca să fim împuşcaţi imediat de nişte oameni pe 
care nici măcar nu-i cunoaştem? 

Trebuia să profit de simpatia pe care doctorul mi-o purta. 
Am revenit la discuție  amintindu-i avertismentul 
locotenentului, pericolul care o ameninţa şi pe Ingrid etc. 

Nu ştiam ce voi face după ce voi ieşi de-acolo, dar ştiam 
că, deocamdată, era vorba să reuşesc să ies. 

— Bine, ce propuneţi? zise doctorul în cele din urmă. 

Dându-mi seama că este de acord să mă ajute, am 
respirat uşurat. 

— Mulţumesc, doctore. Nu voi uita ce faceţi pentru mine. 

Mi-am pus în gând ca într-o zi, într-un fel sau altul, să-l 
răsplătesc pentru acest serviciu. 

— Domnule doctor, o parte din personal părăseşte 
spitalul spre miezul nopţii? 

— Nu, dar o echipă de angajaţi la bucătărie îşi începe 

munca la şase seara şi termină la două dimineaţa. 

— Perfect. Când vin aceşti oameni, poartă vreo uniformă? 

— Nu chiar uniforme, doar bluze albe. 

— Puteţi sá ne faceţi rost şi nouă de bluze 
asemănătoare? 

— Jim! Domnule doctor! Priviţi! exclamă Ingrid, care se 
uita spre trotuarul din faţă. 

— Cei doi bărbaţi de acolo, de pe partea cealaltă, sunt cei 
care m-au urmărit de fiecare dată când ieşeam din 
„Diomia”. Cred că se uită la fereastra noastră. 

Am aruncat o privire printre deschizăturile storului. Feţele 
lor nu-mi spuneau nimic. 

— Eşti sigură, Ingrid? 

— Bineînţeles. Oh, Jim, mi-e frică! 

— Vedeţi, domnule doctor... Credeţi că exagerez 
pericolul? 

— Nu. Vă voi ajuta. 

— Încă un lucru. Aveţi ceva împotrivă ca Ingrid să 
rămână aici cu mine până la plecarea noastră? 

— Nu, bineînţeles. În curând va fi ora cinei. Vă las să vă 
odihniti. Peste o oră şi jumătate, voi veni eu însumi cu 
bluzele. Să fiţi pregătiţi de plecare. 

— Da, domnule doctor. Mulţumesc încă o dată. 

O jumătate de oră mai târziu, infirmiera aduse două 
platouri cu mâncare. 

— Ce se întâmplă, Ingrid, nu ţi-e foame? 

— Nu. 

Ei îi plăcu totuşi cafeaua, care era caldă şi tare, şi care 
avea să ne întărească pe amândoi. 

În cameră, era linişte. Ingrid stătea aşezată pe pat. Mi-am 
aprins şi eu o ţigară, prima de la sosirea mea în spital, şi 
am zâmbit la ideea că nu îmi aminteam să mai fi fumat şi 
altele... 

— Îţi voi strânge lucrurile, spuse Ingrid, este deja trecut 

de miezul nopţii. Unde îţi este servieta-diplomat? 

— Care servietă-diplomat? am întrebat eu, privind-o cu 
un aer dezorientat. 

— Când ai părăsit hotelul „Diomia”, în acea faimoasă zi, 
ai plecat cu o servietă. 

— Nu ştiu. Poate că au luat-o agresorii mei. Tot ceea ce 
am, aici, sunt lucrurile aranjate în acel raft. 

— Chiar vrei să le luăm? întrebă ea, făcând o grimasă în 
faţa lucrurilor murdare de sânge. 

— Mmm... nu ştiu. Bineînţeles că nu. 

Am privit etichetele hainelor, dar fără nici un rezultat. Mai 
bine le lăsam acolo. 

— Doamne! Jim! 

— Ce mai e! am spus eu tresărind. 

— Impermeabilul tău! Priveşte, este făcut zdrente! 

— Nimic uimitor, fiindcă au sărit pe mine trei inşi. Crezi 
că s-au străduit să-mi crute hainele! 

— Dar, Jim, exteriorul impermeabilului este intact, numai 
interiorul este stricat. Au făcut căptuşeala franjuri. 
Recunosc, lucrul ăsta este cel puţin bizar. 

Ingrid avea dreptate, era cel puţin bizar. 

— Ingrid, ascultá-má. Când poliţia a venit să mă 
salveze... 

— Da, Jim. Când poliţia a venit să te salveze, ce s-a 
întâmplat? 

— Am deschis ochii pentru câteva secunde. Îmi amintesc 
faţa sergentului. Mă ţinea de cap şi vorbea greceşte. 

— Şi altceva, Jim? Încearcă să-ţi aminteşti, te rog. 
Altceva? 

— Erau în jurul meu numai hârtii, mici bucățele de hârtie 
pătrate, în mici teancuri egale... 

— Ca timbrele? întrebă Ingrid, vizibil doritoare să-mi 
resusciteze memoria. 

— Nu. Nu chiar atât de mici. Ca nişte... Oh! Este inutil. S- 

o lăsăm baltă. Poate că o să-mi aduc aminte. 

— Ce fac cu impermeabilul? Îl las şi pe el? 

— Da... Nu, ia-l. Mi se pare că acest impermeabil 
semnifică ceva... 

— Ce, de exemplu? 

— Nu ştiu, dar... De ce dracu' îl aveam la mine în ziua în 
care am fost agresat? Ploua? 

— Nu. Foarte rar plouă aici în această perioadă a anului. 

— Era frig în acea zi? 

— Deloc. 

CAPITOLUL XVI 


Doctorul intră în camera mea după o oră şi jumătate fix, 
aşa cum promisese. Ne găsi pe amândoi stând în întuneric. 

— Nu aprindeti lumina, doctore! 

— Nu vá neliniştiţi, domnule Morgan. Nu mai sunt 
infirmiere la etaj. Le-am trimis la depozitul farmaciei ca să 
nu vă vadă plecând. 

— Nu mă îngrijorez din cauza infirmierelor, ci de cei doi 
compatrioți care sunt încă postați pe trotuarul din faţă. 

Doctorul se uită repede spre stradă. 

— Da, îi văd. Oricum, nu veţi ieşi pe uşa din faţă. lată 
cum veţi proceda. Mergeţi pe acest culoar până la ieşirea 
de incendiu, pe unde veţi cobori scările până la subsol. Dar, 
cum angajaţii care termină la două au obiceiul să vină pe 
culoarele subsolului cu câteva minute mai devreme înainte 
de plecare, aveţi grijă să nu vă vadă. Aşteptaţi în spatele 
uşii până în momentul în care îi veţi auzi deschizând uşa de 
la stradă si îşi vor spune noapte bună. lesiti în acel moment 
şi aláturati-vá grupului: nu vá vor remarca. lată bluzele si o 
geantă în care sá vă puneţi lucrurile personale. 

l-am strâns mâna 

— Domnule doctor, nu ştiu cum să vă mulţumesc, dar 
sper că vom avea ocazia să ne mai întâlnim. 

— Şi eu, domnule Morgan, dar nu ca medic şi pacient. 
Aceştia vă aparţin, adăugă el, dându-mi un teanc de 
bancnote. S-au găsit asupra dumneavoastră când aţi fost 

internat. Am oprit deja cheltuielile spitalicesti. 

Am pus în buzunar dolarii şi i-am mulţumit pentru ultima 
oară. 

Am urmat cu exactitate indicaţiile doctorului şi ne-am 
ţinut aproape de angajaţi, dintre care mulţi dădeau ocol 
clădirii ca să aştepte în stradă autobuzul sau taxiul. 

— Ingrid, am murmurat eu, riscăm să fim observați dacă 
vom aştepta un taxi în faţa spitalului. Suntem departe de 
apartamentul tău? 

— Nu, aproape un kilometru. 

— Dacă am merge pe jos? 

După ce reuşisem să scăpăm de urmăritori, ar fi fost 
stupid să greşim riscând să ne ducem în gura lupului. 

— Cum vrei tu, Jim. Te simţi în stare să mergi pe jos? 

— Cred că da. 

Eram puţin prea optimist, căci după câteva sute de metri, 
coastele mele rupte începură să mă doară foarte tare. Cu 
toate acestea, am mers mai departe. 

— Mai e mult, Ingrid? 

— Am făcut mai mult de jumătate din drum. 

— Atunci e bine. 

Am încetinit mersul. Durerea îmi dispăruse. Noaptea era 
foarte liniştită. Restaurantele erau închise şi traficul extrem 
de redus. 

În acel moment, am auzit în spatele nostru paşi. Ingrid nu 
remarcase nimic. Aşteptam colţul străzii ca să mă întorc: 
era un bărbat singur, care nu avea nici o legătură cu cele 
două ,gorile” de la spital. In zadar am căutat cu ochii un 
refugiu. 

— Ingrid, am spus eu, nu încetini pasul, nu te întoarce, 
suntem urmăriţi. 

— Oh! Jim, ce ne facem? 

— Când vom ajunge la următoarea curbă, tu vei continua 
să mergi mai departe. Mă voi ascunde în umbra unei porţi 

mari şi, când va trece, voi sări pe el. 

— Dar dacă e înarmat? 

— E un risc pe care trebuie să mi-l asum, un risc mai 
puţin periculos decât acela de a fi urmăriţi până la 
apartament sau de a fi doboráti de un glonţ în spate. 
Atenţie, suntem aproape: Continuă să mergi până în 
momentul în care eu îl voi ataca. 

Totul a decurs perfect. Am dat colţul străzii. Urmăritorul a 
început să aleargă, ca să nu ne piardă din vedere. Inainte 
ca el să aibă timp să observe dispariţia mea, l-am prins şi |- 
am apucat strâns cu braţul de gât. L-am tras în spate, l-am 
întins pe jos şi i-am pus un genunchi în piept. 

— Ticălosule, sá ne spui de ce ne urmáresti! 

Ingrid venise spre noi alergánd. Se uitá la bárbat, un tip 
scurt si prost îmbrăcat, care scotea tot felul de sunete 
nearticulate, străduindu-se să-şi regăsească respiraţia. 

— Jim, lasá-l, o să-l omori! 

Avea dreptate. Bărbatul se sufoca. L-am lăsat să se ridice 
şi l-am căutat de armă. Nu avea asupra lui nici una. Vizibil 
speriat, necunoscutul a spus câteva cuvinte în greacă. 

— Vorbeşte de „piaţa neagră”, spuse Ingrid. Mă întreb 
dacă nu cumva este vreun vânzător ambulant. 

Bărbatul îşi îndreptă ochii spre buzunarul hainei sale, ca 
şi cum ar fi vrut să ne arate ceva. L-am lăsat. A băgat mâna 
în buzunar şi a scos... nişte ceasuri! Avea asupra lui o 
duzină de ceasuri din aur, în mici cutii de plastic. 

Prin urmare, eram gata să fac să moară de frică un 
vânzător ambulant de ceasuri! Mi s-a făcut milă de el şi i- 
am dat o bancnotă de cinci dolari şi o palmă pe spate. A 
luat-o din loc fără multă vorbă. 

Nu mai puţin usurati, ne-am reluat drumul şi, câteva 
minute după aceea, am ajuns la apartament, pe o stradă 
complet pustie, fără spioni şi fără „gorile”. 

— Proprietarul nu va spune nimic dacă voi locui cu tine? 

am întrebat eu. 

— Sigur că nu. Nu-i stă în obicei. Vom fi în siguranţă aici, 
până vei decide să plecăm. 

— Sper să fie aşa. 

Oboseala era, fără îndoială, cauza acestui ton de 
pesimism care o uimi pe Ingrid. l-am luat mâna şi am 
sărutat-o. Ea zâmbi. 

Apartamentul era la etajul doi şi avea vedere la stradă. 
Imediat ce am încuiat uşa, am căzut, ca şi cum am fi vorbit 
dinainte, pe patul mare, care scartái sub greutatea noastră. 

Timp de cel puţin două minute, am rămas nemiscati, cu 
ochii atintiti în tavan. 

— Jim, spuse Ingrid, nu sunt isterică, dar nu pot sá má 
abtin sá nu rád. 

A fost de ajuns sá má uit la ea ca sá-mi dau seama cá se 
gándea la vánzátorul ambulant si la demonstratia mea de 
forţă împotriva lui. 

Râse, în sfârşit, cu un râs contagios, care mă făcu şi pe 
mine să izbucnesc. Camera se umplu de un hohot nebun, 
de neoprit, care nu încetă decât când nu mai puturăm. 

Acesta era, fără îndoială, în cazul nostru, cel mai bun 
medicament. Toate grijile au dispărut şi am hotărât să uit 
de amnezie până a doua zi de dimineaţă. 

— Stinge lumina, murmură ea. 

Am stins-o şi m-am dezbrăcat în întuneric. Corpul lui 
Ingrid era cald, tare şi, mai mult decât atât, îmi părea 
familiar. Ne-am găsit în mod natural ritmul. Acest lucru a 
şters definitiv îndoielile ascunse pe care le avusesem faţă 
de ea la început, când mă întrebasem dacă nu cumva era 
un impostor cu fustă. 

— E aşa de bine, zise ea suspinând, sá nu te opresti. 

Îmi place ca femeile să-mi murmure cuvinte la ureche în 
timp ce facem dragoste. În mod sigur, nu-mi amintesc să-i 
fi spus acest lucru lui Ingrid, dar ea îl ştia. Îmi dublă 

plăcerea, alternând obscenitátile, înjurăturile Şi 
instrucţiunile. M-a făcut să ating culmi inimaginabile! 


* 
XX 


Când ne-am trezit a doua zi de dimineaţă, fericiţi şi 
mulţumiţi unul de celălalt, nici măcar nu am ieşit să luăm 
micul dejun. În chicineta apartamentului, unde umpluse 
frigiderul, Ingrid,a prăjit nişte ouă şi nişte cârnaţi şi a 
pregătit o cafea destul de tare. 

— Spune-mi, Ingrid, aveam vreun revolver, un pistol 
oarecare? 

— Da, aveai unul pe care îl purtai într-un toc de piele. Ce 
s-a întâmplat cu el? 

— Nu ştiu. Poate că l-au luat agresorii mei. Sau, mai 
degrabă, poliţia, cu intenţia de a studia amprentele de pe el 
şi de a-i controla numărul. 

— Dar îţi amintesti de acest revolver, Jim? întrebă Ingrid 
cu speranţă. 

— Nu foarte exact. Mi se pare că eram obişnuit să port 
unul. Prin urmare, va trebui să-mi cumpăr altul. 

— Nu ştiu ce să spun, Jim, căci armele îmi provoacă 
teamă: am impresia că atrag tot felul de lucruri neplăcute. 

— Sau le poate evita, şi din această cauză am să-mi 
cumpăr unul. 

— Dar de unde? Probabil că nu e uşor aici, la Atena. 

— Nu, dar mă gândesc la acest nume din portofelul meu: 
Alex Florius. Nu mi-ai spus că ţi-am vorbit despre el ca de 
un prieten? 

— Nu chiar. Mi-ai spus că te-ar putea ajuta să ajungi la 
Zurich. 

— Ei bine, dacă individul era dispus să mă ajute când 
aveam mafia şi chinezii pe urmele mele, există mari şanse 

ca el să mă cunoască. De unde pot telefona? 

— E un telefon pe culoar şi, cum apartamentul vecin este 
gol, poţi să suni fără nici o problemă, fără să iasă cineva. 

— Excelent! 

Din fericire, centralistul vorbea engleza şi am obţinut 
imediat legătura. 

— Alo, aş dori să vorbesc cu domnul Alex Florius. 

Aveam mâinile ude de sudoare. Cum să ştiu dacă, într- 
adevăr, aveam motiv să sun? Am sperat puţin ca Florius să- 
mi spună ceva în plus despre mine şi despre scopul 
călătoriei mele la Zurich. Dar, pentru că nu-mi mai 
aminteam nimic, trebuia să joc strâns. 

— Aici Florius, despre ce este vorba? 

— Aici Morgan, Alex. 

— Morgan? 

Iniţial, numele nu îi spunea nimic, dar nu m-am 
descurajat. 

— Da, Jim Morgan. Îţi aminteşti? 

Ce ironie! Eu eram cel care îi ceream să-şi amintească! 
Nu m-am putut să mă abtin sá nu zâmbesc. 

— Ar trebui să-mi amintesc? 

— Cred că da. 

O luam uşor, fiind atent să nu spun prea multe lucruri 
care ar putea irosi şi ultima şansă. 

— Eşti sigur că n-ai greşit numărul? 

Şi el era prudent. Ar fi putut închide telefonul, dar nu a 
făcut-o. 

— Bineînţeles, Alex. Eşti Alex Florius, Omnia Square, 
numărul 28, nu-i aşa? 

— Da... dar... 

Trebuia să spun ceva, foarte repede, ca să nu închidă 
telefonul. 

— Dacă m-ai vedea, m-ai recunoaşte. 

Nu avea importanţă dacă spuneam adevărul. judecând 

după tonul conversatiei, má îndoiam de acest lucruri el la 
fel. 

— Cred, mai degrabă, că este vorba de o eroare. Există 
zeci de Alex Florius la Atena... 

— Dar nu există decât unul care locuieşte în Omnia 
Square, numărul 28. Ascultă, Alex, este foarte important 
pentru mine să te întâlnesc. Cu toată onestitatea, te asigur 
că nu ai de ce să te temi. Nu are importanţă unde ne vom 
întâlni, dar trebuie să fie foarte repede. 

A urmat o tăcere lungă. Toţi muşchii corpului meu erau 
Incordati şi sudoarea îmi curgea pe frunte. 

— Bine. Mă voi întâlni cu dumneata, deşi am convingerea 
că ai făcut o greşeală. Timpul meu este limitat în dimineaţa 
asta. Poţi să fii la restaurantul hotelului „Alice” peste o oră? 

— De acord. Peste o oră. 

M-am întors în cameră şi i-am povestit lui Ingrid ce 
vorbisem la telefon. În ciuda reticentelor mele, Ingrid a 
ţinut sá mă însoţească. 

— Ultima oară când m-ai lăsat într-o cameră promitándu- 
mi că te vei întoarce repede, mi-a luat aproape o 
săptămână să te găsesc. Şi acum nu vei şti nici măcar să-ţi 
recunoşti agresorii din acea seară. 

Avea ochii trişti, lucru ce m-a făcut să cedez. 

— OK, Ingrid, poţi veni. 


Sala restaurantului era goală, cu excepţia chelnerilor 
care pregăteau masa de dimineaţă. 

— Crezi că va veni? întrebă Ingrid. 

— Cred că da. Dacă nu ar fi avut intenţia, putea foarte 
simplu să închidă. 

De-abia mi-am terminat fraza, şi un bărbat de patruzeci 

de ani, de talie mijlocie, apăru în cadrul uşii. După o privire 
rapidă asupra sălii şi asupra noastră, vru să plece, dar l-am 
strigat: 

— Alex! 

Se întoarse şi veni către noi. M-am prezentat şi apoi am 
prezentat-o pe Ingrid. Alex Florius era elegant îmbrăcat. 
Avea un păr negru, îngrijit şi un ten foarte deschis la 
culoare pentru un grec. 

— Tot mai eşti sigur că mă cunoşti? întrebă el. 

— Şi dumneata, Alex, nu mă cunoşti? 

— Nu te-am văzut în viaţa mea, nici pe dumneata şi nici 
pe această femeie. Sunteţi amabili să-mi spuneţi ce 
înseamnă toată povestea asta? 

— Bineînţeles, şi recunosc că ai tot dreptul să te plângi 
de mine. 

Nu-mi mai rămânea decât o singură şansă: să-i spun 
totul. l-am povestit tot ce ştiam şi tot ce îmi spusese Ingrid. 
Alex m-a ascultat fără să mă întrerupă, cu ochii ţintă la faţa 
de masă. 

— Cred tot ce mi-ai spus, domnule Morgan. Dar nu 
găsesc nici un motiv ca să te ajut. 

— Speram sá mă poţi lămuri în privinţa acelei călătorii la 
Zurich. 

— Nu am nici cea mai mică idee despre acest lucru. 

l-am amintit că am fost în marină, că am fost pilot în 
Coreea. 

— Poate că esti de la CIA, a răspuns el. Acest lucru ar 
explica faptul că ai atâtea probleme. Dar nu intentionez să 
mă amestec în treaba asta. 

Vorbea cu un ton ferm. S-a ridicat să plece. 

— Încă o clipă, Alex, te rog. Am nevoie de un revolver. 
Poţi măcar să mă ajuţi să găsesc unul? 

— Nu ai nevoie de ajutorul meu ca să găseşti o armă la 
Atena, domnule Morgan. Nu ai nevoie decât de bani ca să 

plăteşti. Ştii unde e piaţa? 

— Piaţa? 

— Da, agora. E o piaţă mare în aer liber... cea mai bună 
acoperire. 

— Ştiu unde este, spuse Ingrid. 

— Bine. Vei găsi un negustor pe nume Bargi, care vinde 
nuci, curmale, smochine şi alte fructe exotice. Spune-i că vii 
din partea lui Kristos. Nu-i nevoie să-i spui numele meu. Îți 
va da ceea ce cauţi. 

l-a sărutat mâna lui Ingrid, m-a salutat şi a ieşit. 

Agora era plină de o mulţime pestriță, jumătate indigeni, 
jumătate turişti, cuprinsă de o animaţie extraordinară. Am 
avut certitudinea imediată că se putea obţine aici, legal sau 
ilegal, tot ce voiai. 

După ce am trecut pe lângă mai multe tarabe 
asemănătoare cu cele descrise de Alex, m-am aplecat spre 
un bărbos venerabil, aşezat chiar pe pământ. Avea ochii ca 
nişte stridii şi trebuie să fi avut cel puţin o sută de ani. 

— Bargi? am întrebat eu. 

A scuturat din cap şi a arătat cu degetul spre celălalt 
capăt al străzii. 

— E la capătul celălalt, i-am spus eu lui Ingrid care, ca 
toate femeile, nu putea trece prin faţa vreunei tarabe fără 
să se oprească. 

— Priveşte, Jim, ce frumos e! Te aştept aici. Nu stai mult, 
nu-i aşa? 

— Cred că nu. Dar rămâi aici, altfel nu voi reuşi niciodată 
să te mai găsesc în mulţimea asta. 

— Bine. Îţi promit că-mi voi stăpâni tentatia de a 
cumpăra de la toate tarabele. Dar vino repede, altfel voi lua 
tot ce văd aici. 

După ce am dat din coate prin mulţime destul timp, am 
reuşit să-l găsesc pe Bargi. Era un bărbat mic de statură, 
oacheş, cu bárbutá. Cataracta îi lua vederea, dar avea un 

auz fin. 

— Bargi? Vin din partea lui Kristos. 

Acest nume nu l-a făcut să reacționeze deloc. 

— Ce doriţi? 

— Un revolver. Nu prea mare. Vreau să-l port într-un toc. 

— Vreti şi toc? 

— Da. 

— Puteţi să plătiţi două sute de dolari? 

Nu stăteam foarte rău la capitolul ăsta, fiindcă doctorul 
îmi dăduse banii, dar mă tocmeam: 

— Nu, numai o sută de dolari. 

— Pentru o sută cincizeci, vă dau pistolul, tocul şi patru 
cutii de cartuşe. 

— E bine. Sá le văd. 

— Dă-mi banii şi aşteaptă-mă aici. 

Am pregătit trei bancnote de cincizeci de dolari din 
teancul deja destul de „uşurat” şi i le-am întins. 

A băgat banii în buzunar şi s-a îndepărtat, tárándu-si 
papucii. M-am întrebat dacă îl voi mai vedea vreodată, 
înălţându-mă pe vârful picioarelor, am încercat s-o văd pe 
Ingrid într-un ocean de capete, dar n-am reuşit. După vreo 
zece minute, care mi s-au părut o eternitate, Bargi s-a 
întors cu un mic pachet învelit în hârtie de ambalaj. 

— Nu-l deschideţi aici, spuse el. Aveţi acolo exact ce mi- 
aţi cerut. 

l-am urmat sfatul şi am plecat s-o caut pe Ingrid. Nu mai 
era acolo. L-am întrebat pe vânzător: 

— Unde e femeia în alb? 

— N-am văzut nici o femeie în alb, spuse el cu o voce 
neutră, apoi îmi întoarse spatele. 

Cu o energie sporită de mânie şi poate de frică, l-am 
apucat de guler peste tejghea şi i-am strigat în faţă: 

— Nu te mai întreb decât o singură dată. Unde e femeia 
în alb? Ştii de cine vorbesc, fiindcă am lăsat-o aici acum 

zece minute. 

— A plecat cu doi bărbaţi, a răspuns el. Jur că nu-i 
cunosc. Nu i-am mai văzut niciodată. Jur! Crede-mă! 

Îl credeam, dar greşise scotándu-má din sărite. Cu un 


pumn în plină figură, l-am făcut să se răstoarne peste 
tarabă. 

CAPITOLUL XVII 


Întorcându-mă în apartament, am găsit un bilet sub uşă. 
Un mesaj scris cu litere de tipar, în alfabetul latin: 


Dragă domnule Morgan, 


Ingrid Hoffman este prizoniera noastră. Dacă vrei să O 
recapeti vie şi nevátámatá, vino în această seară la zece la 
cafeneaua ,Ceramicos”. Să aduci şi plicul. Şi vino singur, 
altfel domnisoara Ingrid Hoffman va plăti cu viața. 


Am alergat la etajul de jos şi am bătut la uşa 
proprietarului, pe care nu-l mai văzusem niciodată şi care, 
cu toate acestea, m-a primit fără cea mai mică mirare. 

— Da? 

— Sunt domnul Morgan. Locuiesc la domnişoara Hoffman. 
Cineva a strecurat un bilet sub uşa mea acum câteva 
minute. Aţi văzut cine era? 

— Da, i-am deschis, pentru că numai locatarii au cheia. 

— Cine era? Cum arăta? 

— Nu ştiu cine era. Pot numai să vă spun că era un 
chinez. 

— Sunteţi sigur că nu-l cunoaşteţi? Nu există mulţi 
chinezi la Atena... 

— Într-adevăr, sunt puţini, dar nu l-am văzut niciodată pe 
acesta. S-a întâmplat ceva? 

Oricum, proprietarul nu părea deloc neliniştit. 

— Totul e bine, dar as mai vrea să ştiu un lucru. Bărbatul 
era singur sau însoţit de domnişoara Hoffman? 

— Era singur. 

— Mulţumesc. 

Am urcat din nou scările. Ceva mă deranja în acest bilet. 
„Să aduci şi plicul”, spuneau ei. Care plic? Nu-mi aminteam 
de nici un plic. În schimb, ştiam ce voi duce cu mine. Am 
luat pachetul pe care îl pusesem pe pat şi am desfăcut 
ambalajul. Bătrânul nu mă păcălise. Era un revolver bun de 
calibru 38, marcă americană. Mi-am fixat tocul la spate şi 
am făcut câteva exerciţii musculare, ca să mă obişnuiesc cu 
el. Usurinta cu care m-am adaptat m-a făcut sá consider 
acest pistol un prieten vechi. Aveam din plin cu ce să-l 
încarc, căci Bargi nu se calicise în privinţa cartuşelor: erau 
două sute repartizate într-o serie de cutii mici. 

În timpul celor două ore dinaintea întâlnirii, m-am gândit 
la acel Majied despre care îmi vorbise locotenentul. Pentru 
cine lucra? M-am gândit, mai ales, la ce i se putea întâmpla 
lui Ingrid. Poate că o omorâseră deja... Am avut vaga 
impresie că mă mai confruntasem deja cu o astfel de 
situaţie, cu o altă femeie... Nu, probabil că era o iluzie, o 
confuzie datorată amneziei mele. 

În jurul orei nouă şi jumătate - întâlnirea avea loc la zece 
-, brusc, mi-a venit ideea că s-ar putea să mă controleze şi, 
deci, să-mi ia arma. 

După ce am scotocit toate sertarele în căutarea unei 
benzi adezive, am reuşit să găsesc un plasture în dulapul cu 
medicamente din baie. Mi-am suflecat pantalonii şi am lipit 
tocul revolverului de pulpă: arma era fixată destul de bine 
ca să ţină, cu destulă fineţe, ca să poată fi smulsă la prima 
alarmă. 

„Ceramicos” era un local destul de dubios din Pireu, 
situat pe malul apei. Ca să ajung acolo, am mers pe lângă 

nişte pacheboturi imense. Vederea lor a trezit în mine 
senzaţii familiare. Nu ştiu de ce, aş fi jurat că puteam 
localiza vama... Dar clipa nu făcea parte din jocul memoriei. 
La nouă şi cincizeci şi nouă, am trecut pragul cafenelei 
„Ceramicos”, unde am fost întâmpinat de o femeie cam de 
treizeci de ani, îmbrăcată într-o rochie de seară foarte 
scurtă şi foarte lipită pe corp, cu o bluză transparentă pe 
sub care nu avea sutien. 

— Singur? m-a întrebat ea imediat, în timp ce cu sânii îmi 
atingea uşor braţul. 

— Da, dar mă tem că nu pentru mult timp. Trebuie să mă 
întâlnesc cu cineva aici. 

— Dacă tipa nu vine, fá-mi un semn. Sunt la bar. 

Am privit-o cum se îndepărta cu nonşalanţă. Nu mai era 
chiar tânără, dar încă mai avea multe de oferit. 

M-am aşezat la capătul barului, ca să pot supraveghea 
uşa. Erau, acolo, printre marinari de toate nationalitátile, 
doi tineri americani, care ţineau strâns între ei o fată de 
aproape douăzeci de ani şi o sărutau pe rând. 

Singur la o masă din faţa mea, un bărbat de patruzeci de 
ani îi privea cu ochi turbati de mânie. 

Tipul s-a ridicat brusc, a pus mâna pe o sticlă goală de pe 
masa din faţa lui şi s-a năpustit asupra unuia dintre 
marinari. 

— Atenţie! am strigat eu. 

Acesta s-a întors la timp ca să vadă deasupra capului 
mâna ridicată a bărbatului şi sticla. Dintr-o mişcare, i-a 
aplicat agresorului un pumn în stomac, care s-a prăbuşit la 
podea. Imediat după aceea, tipul a fost dat afară de 
barman. 

Cei doi marinari s-au apropiat de mine, cu fata pe care 
încă o mai ţineau în braţe. 

— Mulţumesc, bătrâne. Imbecilul ăla mi-ar fi stricat toată 
permisia. 

— E unul dintre prietenii voştri? 

— Aiurea! Unul de-al lor, spuse el, arătând spre fată, care 
ţinea într-o mână o sticlă de bere. Zice că e îndrăgostit de 
ea şi o urmează peste tot. Nu-i aşa, dulceaţă? 

Fata, care după toate aparențele nu cunoştea limba 
engleză, se mulţumi să râdă. Marinarul mi se adresă din 
nou: 

— Îţi fac cinste cu un păhărel? 

— Mulţumesc, dar aştept pe cineva din clipă în clipă. 

— Eşti american, nu? 

— Da. 

— Atunci, încă o dată mulţumesc. 

— Mda, adăugă celălalt, nu toată lumea ar fi făcut asta. 
Mulţumesc. 

— N-ai pentru ce, am răspuns eu, sperând că se vor 
întoarce la bar, căci nu doream să-l pierd pe chinez. 

— Da, da, spun acest lucru pentru că aşa cred, insistă 
tânărul. Cea mai mare parte a oamenilor evită să se 
amestece în astfel de lucruri... 

— Eu am, mai degrabă, darul să mă amestec în astfel de 
lucruri! 

— Bine, spuse celălalt, să plecăm dacă aştepţi pe cineva. 
Dar, înainte să plecăm, bei un păhărel, nu? 

— Bine, băieţi, mulţumesc. 

Nu am ajuns bine la bar, că un bărbat cu faţă de chinez 
şi-a făcut apariţia, venind spre mine, ca şi cum nu ar fi avut 
nici o ezitare în a mă recunoaşte. 

— Morgan? întrebă el. 

— Se pare că mă cunoşti. 

— Afară! îmi ordonă el. 

Nu-mi plăcea acest ton, dar m-am stăpânit pentru Ingrid. 

— Nu putem să rezolvăm totul aici? Nimeni nu ne va... 

— Afară! a repetat el. 

— Stai jos un moment, după care te voi urma. Vreau mai 

întâi să ştiu dacă Ingrid... 

— Afară! spuse el pentru a treia oară, lucru ce indica un 
vocabular mai degrabă limitat. 

Am mers deci spre uşă, trecând prin faţa celor doi 
marinari care s-au întors să mă privească, în timp ce 
chinezul mă împingea afară. Aş fi putut să mă întorc şi să-l 
omor, înainte ca el să fi putut spune ceva... Dar trebuia să 
mă gândesc la Ingrid şi am strâns din dinţi. Mi-am jurat că, 
dacă - din nefericire - Ingrid era rănită, va exista la Atena, 
în acea seară, un chinez mort. 

Ajuns afară, m-am oprit, aşteptând ca „escorta” să vina 
lângă mine. Dar el a rămas în urma mea şi a început să mă 
împingă în spate. M-am întors cu faţa la el. 

— Nu te sfătuiesc să mai repeti chestia asta! i-am strigat 
eu. N-am obiceiul să mă las îmbrâncit. Dacă vrei plicul, va 
trebui să-mi spui dacă Ingrid e cu tine. 

— Este în maşină, spuse el fără nici cea mai mică urmă 
de accent. 

O maşină mare, neagră, era parcată lângă trotuar, la 
câteva sute de metri de cafenea. Motorul era pornit. 

— Acolo? am întrebat eu. 

Ghidul meu mi-a făcut semn că da şi a pornit spre 
maşină, a cărei portieră se deschise, luminând automat 
interiorul: Ingrid era aşezată pe bancheta din spate, spre 
stradă, lângă un chinez îmbrăcat frumos, în ţinută de seară. 

— Bună seara, domnule Morgan. Ai plicul? 

Nu am dat atenţie întrebării lui şi m-am aplecat spre 
Ingrid. 

— Cum te simţi, draga mea? 

Am observat o uşoară vânătaie pe obrazul stâng. 

— Bine, Jim. Dar n-ar fi trebuit să vii... 

— Destul, domnişoară Hoffman, a zis chinezul îmbrăcat 
bine, întrerupând-o. 

Am înţeles prea târziu ce voia să spună Ingrid. 

— Domnule Morgan, te-am întrebat dacă ai plicul, repetă 
el insistent. 

— Îl am. 

— Eu sunt Sam Bow Ling. Sunt sigur că ştii cine sunt... Te 
rog să urci în maşină, ca să aranjăm treaba. 

— Putem s-o aranjăm chiar aici, am răspuns eu. 

El făcu un semn cu capul, foarte condescendent: 

— Nu am obiceiul să-mi aranjez afacerile pe stradă. Dacă 
vrei să urci, vom merge la mine, unde voi putea să studiez 
conţinutul plicului. 

— Lasă ospitalitatea, Ling. Ori aranjăm treaba aici, ori nu 
vei avea plicul. 

Deşi nu ştiam nimic despre faimosul plic, speram să 
valoreze destul de mult pentru el, încât să-mi facă această 
concesie. 

— Foarte bine. Îmi pare rău că mă obligi să procedez în 
acest fel, spuse el. 

Dădu câteva ordine scurte, în chineză, omului care îmi 
servise drept ghid şi care mă împinse pe capota maşinii. 

— Pune mâinile pe capotă, spuse el. 

M-am supus ordinului. Mă perchezitioná rapid, trecándu- 
şi mâinile de la genunchi până la umeri. Ghicind forma 
tocului, şi-a strecurat mâna sub impermeabil, sperând să- 
mi găsească pistolul. 

— Pistolul mi-a rămas la postul de poliţie şi presupun că 
ştiţi acest lucru, i-am spus eu. 

Explicaţia mea păru să-i satisfacă. 

— Nu este înarmat, domnule Ling. 

— Mă surprinzi, domnule Morgan, spuse Ling. S-ar spune 
cá-ti plac riscurile inutile. 

— Vrei sau nu plicul? Dacă da, las-o pe această tânără să 
iasă din maşină. 

— Plicul mai întâi, Morgan. După aceea, fata. 

Am scos din buzunarul meu un plic mic de hârtie, pe care 

i l-am întins lui Ling. Chinezul i-a rupt marginea. 

— Nu! Nu-l deschide aici! Nu-i un loc sigur. Ceea ce cauţi 
se găseşte în acel plic, ai cuvântul meu de onoare. 

— Cine îmi garantează faptul că nu-ţi baţi joc de noi? 

— Crezi că aş pune în pericol viaţa acestei femei? 

— Nu ştiu. Dar în mod sigur ai face o mare greşeală. 

Semnul pe care l-a făcut era imperceptibil, dar nu mi-a 
scăpat. Întorcând rapid capul, nu am avut timp decât să 
văd un revolver gata să se descarce în ceafa mea. 

În acel moment, izbucni un strigăt asemănător cu cel al 
strigătului de război al apaşilor. O sticlă de bere zbură prin 
aer şi ateriză peste faţa agresorului meu. Acesta rămase 
ametit, dar nu-şi pierduse cunoştinţa. 

Ling duse mâna la buzunarul interior al hainei. M-am 
aruncat la pământ, mi-am suflecat cracul pantalonilor şi am 
smuls revolverul de calibru 38. 

— INGRID! IEŞI! 

A sărit din maşină şi am tras de două ori asupra lui Ling. 
Primul glonţ l-a nimerit în gât. Al doilea îl lovi între ochi. 
Chinezul s-a prăbuşit pe bancheta maşinii. 

Şoferul, şi el chinez, s-a repezit spre Ingrid. Am încercat 
să má interpun, când „ghidul” meu, care fusese pe 
jumătate ametit de sticlă, m-a apucat de guler. Intorcándu- 
mă brusc,- i-am aplicat în plină figură o lovitură cu mânerul 
armei: exact lovitura pe care voise el să mi-o aplice. A 
căzut imediat la pământ. 

Cei doi marinari erau acolo, foarte ocupați. Puseserá 
mâna pe şofer, pe care îl ţineau țintuit la pământ, unul de 
picioare, altul de cap. 

— Ce facem cu el? întrebă unul dintre ei. 

— Mai bine lăsaţi-l să plece. Oricum, când va povesti 
bandei lui ce s-a întâmplat, îi vor lua în mod sigur gâtul. 

Marinarii îi dădură drumul. Chinezul alergă la maşină, se 
aruncă la volan şi dispăru. 

— Deci sticla voastră de bere a zburat prin aer? am 
întrebat eu. 

— Da. Când l-am văzut pe chinez că te împingea spre 
uşă, ne-am spus că se întâmplă ceva ciudat şi te-am 
urmărit până afară. 

— Nu ştiu dacă v-aţi dat seama, dar ne-aţi salvat viaţa. 

Mi-am trecut braţul în jurul umerilor lui Ingrid, care 
tremura toată şi plângea uşor. 

— Era normal, să nu mai vorbim despre asta. Acum 
putem bea un păhărel... 

— Imposibil. Poliţiştii vor fi aici dintr-un moment în altul, 
alertati de zgomotele focurilor de armă. Trebuie să plecăm. 
Dar dacă voi vă intoarceti la „Ceramicos” şi dacă poliţia vă 
va pune întrebări... 

— Noi n-am văzut nimic. 

— Mulţumesc, băieţi! 

După aproape două sute de metri de mers, braţ la braţ 
cu Ingrid, am găsit un taxi care ne-a dus acasă. Imediat ce 
am intrat în apartament, ea a început să plângă. 

— Te-au maltratat, Ingrid? 

— Credea că ştiu ceva despre acel plic... 

— Ti-au spus ce aşteptau să găsească în plic? 

— Dar..., spuse ea uimită, tu trebuie să ştii, pentru că tu 
l-ai dat. 

— Da de unde! Poate că ştiam înainte de amnezie... 

— Atunci, ce le-ai dat? 

— Un set de poze porno, pe care un tip mi l-a dat pe 
stradă. 

Ingrid surâse, apoi începu din nou să plângă, agitată. 

— Dar ce ţi-au făcut, Ingrid? 

Si-a desfácut bluza si am vázut pe pieptul ei vreo 
cincisprezece arsuri: în mod sigur de la ţigară... 

Mi-am spus cu mânie că Ling a primit ceea ce merita. 

— Ingrid, scumpo, nu mai putem rămâne aici. 

— De ce? De ce nu? întrebă ea cu o voce fără vlagă şi 
încă speriată. 

— Pentru că vor veni sá ne caute. Chiar şi poliţia greacă 
va voi, fără îndoială, să ne pună anumite întrebări. 

— Nu în seara asta, Jim, te implor. Să nu plecăm în seara 
asta: abia pot să merg. Lasă-mă să dorm doar câteva ore şi 
apoi voi merge unde vei vrea tu. 

Săraca Ingrid! Trecuse prin atâtea de când se hotărâse 
să mă urmeze! i 

Avea nevoie de puţin repaus, puţină destindere. li 
trebuiau nişte zile de vacanţă lungi, frumoase, departe de 
toate aceste întâmplări. Dar unde? 

De ce nu în insula Hydra, unde locotenentul mi-a spus că 
am o casă? În această perioadă a anului, turiştii trebuie să 
fie plecaţi, insula calmă, propice băilor în mare şi statului la 
soare... 

Am ridicat ochii spre Ingrid: dormea profund. Am 
descáltat-o si am învelit-o cu o cuvertură. Mâine dimineaţă, 
se va simţi destul de bine ca să-i propun un nou plan. 


* 
XX 


Ingrid s-a trezit puţin ametitá. 

— Te simţi mai bine, draga mea? 

— Stai să fac o baie ca să mă trezesc. 

În acest timp, am pregătit mâncarea şi cafeaua. Ea a fost 
încântată de surpriză. 

Când am terminat de mâncat, văzând că e calmă şi 
destinsă, i-am expus planul meu. A fost întru totul de acord. 

— Şi poate, spuse ea, acea atmosferă familiară te va 
ajuta să-ţi recapeti memoria. 

Bagajele noastre au fost gata imediat. Am hotărât să iau 
un hidroavion care să ne lase la locul potrivit în câteva 

minute şi să-mi permită să-mi verific capacităţile de pilot, 
fiindcă gásisem în actele mele o licenţă încă valabilă. 
Totuşi, compania a ţinut să ne dea un pilot, pentru că dorea 
să folosească aparatul şi pentru o altă excursie. 

Călătoria a fost grozavă, inclusiv amerizarea pe Marea 
Egee, pe care am efectuat-o perfect: da, eram, într-adevăr, 
un pilot bun. 

În timp ce hidroavionul se întorcea spre Atena, noi ne 
aflam în faţa unei colibe de la capătul plajei, unde un 
pescar îşi repara unditele. Era atât de absorbit în munca lui, 
încât nici nu ne-a observat venind. 

— Scuzaţi-mă, caut casa domnului Morgan. Puteţi să-mi 
spuneţi unde este? 

Omul a ridicat ochii şi a izbucnit în râs: 

— Domnule Morgan, întotdeauna faceţi glume. Şi mereu 
pe socoteala bătrânul Nikki. Vreti să vă conduc până la 
casă. Să mergem. 

— Mulţumesc, Nikki. Ţi-o prezint pe domnisoara Hoffman. 

Pescarul s-a înclinat uşor, a luat bagajul lui Ingrid şi al 
meu şi am urcat în barca cu motor. Înconjurând insula, am 
descoperit că cealaltă parte a ei era acoperită cu vegetaţie 
luxuriantă, în timp ce aceasta era atât de stâncoasă. 

Am aruncat o privire spre Ingrid: era vizibil încântată. 

Casa era minunată. Construită la capul unei faleze, avea 
cel puţin opt camere şi balconul se întindea deasupra plajei. 

— Cred că mi-am uitat cheile, i-am spus eu lui Nikki. 

— Incă una dintre glumele dumneavoastră! Ştiţi bine că 
nu încuiaţi niciodată! Grace şi Constantin v-au... 

— Cine sunt Grace şi Constantin? am întrebat eu puţin 
ezitant. 

— Oh! Fiţi şi dumneavoastră un minut serios! Trebuie să 
le spun să vină? Presupun că veţi avea nevoie de el. 

— Spune-le să vină mai degrabă mâine. 

Trebuia să am un aer natural ca să obţin de la bătrânul 

Nikki cât mai multe informaţii. Acest lucru nu a fost foarte 
dificil, căci vorbea fără oprire. Am înţeles puţin câte puţin 
că Grace era menajera mea şi că vărul ei, Constantin, era 
bucătar, grădinar etc. 

După ce a plecat, am descoperit barul situat lângă 
verandă. 

— Ce vrei să bei, Ingrid? 

— N-are importanţă, whisky cu apă poate, spuse ea cu o 
voce moale. 

Deja se instalase comod pe canapeaua de pe verandă, 
plimbându-şi ochii şi admirând peisajul. 

— Spune-mi, Jim... 

— Ce? 

— Şi dacă ai o soţie? 

— N-ai de ce să te temi în această privinţă. Actele mele 
spun „celibatar”, iar locotenentul mi-a confirmat acest 
lucru. 

— Sper să fie aşa. Imagineazá-ti ce feţe vom avea dacă o 
doamnă Morgan ar apărea acum... 

M-am aşezat aproape de ea. Ingrid şi-a pus capul pe 
umărul meu şi am sărutat-o îndelung, tandru. 

— N-ar fi minunat să pornim amândoi de la zero, Jim? 

— Adică cum? 

— Vreau să spun că putem să uităm totul, să stergem 
trecutul meu, precum s-a şters al tău, şi să începem să 
trăim aici, în insula Hydra... 

S-a făcut linişte. Ea adáugá: 

— Dar ştiu că eşti un celibatar convins... 

— Nu fi aşa de sigură, Ingrid. Mă apropii de patruzeci de 
ani, şi se spune că la această vârstă bărbaţii se schimbă. 

— O veste bună! 

— Ştii măcar cât de mult îmi placi? 

— Cred că... 

— Nu mi-am dat seama de acest lucru înainte să găsesc 

biletul sub uşa apartamentului din Atena. Aş fi făcut totul, 
totul, má-ntelegi, ca sá te găsesc. 

Am sărutat-o din nou, cu pasiune, apoi am luat-o în braţe 
şi am dus-o până în dormitor: era o răcoare foarte plăcută 
în spatele obloanelor închise. 


Când ne-am trezit, foarte târziu, soarele era la zenit. 

— Să facem un duş şi după aceea să mergem sá ne 
scăldăm, spuse Ingrid. 

— Ai costum de baie? 

— Vom găsi noi o plajă pustie, unde nu vom avea nevoie, 
de costum de baie. 

În timp ce-şi făcea duşul, am găsit un carnet de adrese în 
sertarul marelui birou. A văzut acolo, scris cu mâna mea, 
sute de nume, dar nici unul nu-mi spunea nimic. 

Pe ultima pagină am descoperit patru cifre separate prin 
linii: 25 - 13 - 47 - 8. Să fi fost oare cifrul vreunui seif? Asta 
justifica o căutare atentă în cele mai mici colţuri ale casei... 

Am chemat-o pe Ingrid. Acoperită cu un prosop de baie, a 
început şi ea să caute. După un moment, Ingrid a exclamat: 

— Jim! Am găsit! 

Într-adevăr, îl găsise în spatele bibliotecii, din care făcuse 
să alunece o întreagă bucată! 

— Cum ai ghicit cá...? 

Pipăind cărţile, am remarcat că una era ciudată: avea 
toate paginile lipite. Nu a trebuit decât să trag, şi 
mecanismul a funcţionat. Tot raftul s-a mişcat din balamale. 

— Ăsta un lucru bun. Să încercăm cifrul. 

Am încercat la stânga, formând toate cifrele în mod 
alternativ, spre dreapta şi spre stânga: nimic. 

— Voi încerca din nou, răsucind prima cifră către 

dreapta! 

Seiful s-a deschis! Am scos afară ce se afla în el: erau 
mai mult de trei mii de dolari în bancnote americane şi 
greceşti. 

— Am impresia că avem cu ce să ne prelungim această 
mică vacanţă timp de câteva luni... 

Ingrid era bucuroasă de descoperirea noastră, fapt ce a 
făcut-o să-mi dea un bobârnac pe obraz. 

— Şi acum, am spus eu, închizând seiful, să mergem să 
ne scăldăm! 

Ne-am luat totuşi nişte bikini: nu se ştie niciodată. 

Apa era caldă şi liniştită. Ingrid înota minunat. Corpul ei 
despica apa cu vigoare şi fără mişcări inutile, ca un înotător 
profesionist. 

La câteva sute de metri în larg, am început amândoi să 
facem pluta. 

— Priveşte, Jim! lahtul! Dacă ajungem la el în înot? 

— De acord, haide. 

Ajunşi la vas, ne-am agăţat de margine, ca să ne tragem 
sufletul. 

— Frumos vas! 

— Este superb, Jim! Crezi că proprietarul ar fi de acord să 
urcăm la bord şi să ne odihnim puţin? 

— Nu cred! Poate chiar mă cunoaşte! 

Am ajutat-o pe Ingrid să urce pe punte şi apoi m-am 
urcat şi eu. Pe banchetă se afla o şapcă de căpitan. Ingrid a 
luat-o şi, dezinvoltă, şi-a pus-o pe cap. Am izbucnit în râs. A 
scos şapca şi mi-a aruncat-o: 

— Pune-o, să vedem cum îţi stă! 

Şapca era chiar pe mărimea mea. Am scos-o ca să verific 
numărul. 

— Dar... priveşte aici. 

— Ce? 

— Priveşte această bandă. 

— Ei bine, acestea sunt inițialele tale! Ce coincidenţă! 
Sau poate cá...? 

— Acest iaht e ancorat atât de aproape de casa mea... Să 
ne uităm puţin! 

Îndoielile mi-au fost repede spulberate: actele din cabină 
erau pe numele meu, cu poza şi data naşterii. 

Ingrid era în al nouălea cer. 

— Nu-mi vine să cred, Jim! Spune ceva! 

— Sper că e plătit. 

Eram atât de năucit, încât nu eram în stare să spun nimic 
altceva. 

Ingrid găsise un binoclu în cabină. Se aşeză să privească 
marea, apoi coasta. 

— Un bărbat şi o femeie sunt pe faleză, Jim. Ne fac 
semne. 

— Dă-mi binoclul. 

Vedeam, ca şi cum ar fi fost la doi paşi de mine, un cuplu 
de greci, maturi, pe care nu-i cunoşteam. 

— Cine să fie? întrebă Ingrid foarte mirată. 

— Mă înşel poate, dar n-aş fi surprins să fie Grace şi 
Constantin, de care ne-a vorbit Nikki. 

— O să le spui de amnezia ta? 

— Nu imediat. Este inutil să-i facem sá nu se simtă în 
largul lor. Mi se pare că vom putea să ne descurcăm în alt 
fel. 

Le-am făcut şi noi semn cu mâna, în timp ce Ingrid îmi 
spunea: 

— Ce mai zi, Jim! Mergem din surpriză în surpriză! 

— Într-adevăr, lucrurile au luat brusc o turnură mai 
degrabă agreabilă. 

Mi-am spus: „Cât timp vor mai dura toate astea?” 

— Putem să ne întoarcem pe plajă şi să mergem să ne 
întâlnim cu ei, nu? 

— După tine, draga mea, am spus eu cu o politeţe 

teatrală. 

După câteva minute, am ajuns la vizitatorii noştri. Eram 
epuizați, lucru ce ne-a scutit să vorbim. Bătrâna femeie se 
apropie ca să mă îmbrăţişeze, într-un mod în care nu ar fi 
trebuit s-o îngrijoreze pe Ingrid. 

— Nikki ne-a spus că v-aţi întors. L-am căutat, deci, pe 
Constantin. leri, când am ştiut că trebuie să veniţi, noi... 

— Cum aţi ştiut, fiindcă nu am anunţat pe nimeni? 

— Totuşi aţi fost căutat foarte mult în sat în aceste ultime 
două zile. 

— De cine, Grace? 

— Cred că de un anume domn Clavel. 


147 


CAPITOLUL XVIII 


În timp ce Grace şi Constantin făceau treabă prin casă, 
m-am instalat cu Ingrid pe verandă, savurând răcoritoarea. 

— Ce părere ai despre asta? a întrebat ea. 

— Despre Clavel? 

— Da. De ce ne caută? 

— Poate că pe tine te caută. 

— Ce trebuie să înţeleg prin asta? a întrebat ea pe un ton 
uşor nervos. 

— Nu glumesc, Ingrid. Nu uita că nu ştiu despre Clavel 
decât ceea ce mi-ai spus tu. Or, mi-ai spus că, la un 
moment dat, el se interesa mult de tine. Ştii bine că 
bărbaţilor, mai ales celor căsătoriţi, le place uneori să 
revină la vechile lor iubite. 

— Clavel nu e căsătorit, e divorţat... 

— Cu atât mai mult! 

— Hai, termină cu glumele, Jim. Ştii bine că, dacă vine 
aici să caute pe cineva, acela nu poţi fi decât tu. 

— Păi, tocmai că eu nu ştiu nimic despre asta. Oricum, 
dacă vine, ne va spune scopul vizitei sale. 

— Şi dacă nu e Clavel? 

— Ce vrei să spui? 

— Vreau să spun că oricine altcineva te poate căuta şi, 
pentru a evita bănuielile, se dă drept Clavel. 

— Putin probabil. 

— Nu se stie niciodatá, Jim. Povestea asta nu-mi este 

prea clară; căci, dacă într-adevăr este vorba de Clavel, de 
ce nu vine el însuşi să te vadă? 

— Cel mai bine ar fi să facem o plimbare în sat şi să ne 
informăm. 

După ce am degustat delicioasa ciorbă pescărească, pe 
care Grace ne-a preparat-o şi pe care am stropit-o cu vin 
alb, ne-am pregătit să mergem în sat. Mi-am luat revolverul 
cu mine. l-am cerut lui Ingrid să-mi coasă în cáptuseala 
vestei un mic briceag, pe care îl găsisem când am scotocit 
biroul: acest gen de precauţie este totdeauna util. 

Am ajuns în sat plimbándu-ne, gustánd blándetea si 
rácoarea serii. Oamenii întorceau capul după noi, bărbaţii 
îşi ridicau pălăriile ca să ne salute, dar Ingrid era atât de 
uimitoare în rochia ei de pânză albă, cu tenul ei arămiu din 
cauza soarelui, care făcea să iasă în evidenţă frumosul ei 
păr blond, încât era imposibil să-mi dau seama dacă era 
vorba de saluturile celor care mă cunoşteau, sau de 
omagiile aduse frumuseţii sale. 

Ne-am oprit într-o cafenea care, la acest sfârşit de sezon 
turistic, nu era foarte frecventată, în ciuda orei. Chelnerul 
părea că mă cunoaşte şi el: 

— Domnule Morgan! V-aţi întors! Este o plăcere să vă 
revăd! exclamă el pe un ton mágulitor, prea stăruitor, care 
suna fals. 

Am ignorat faptul că i-aş fi ştiut numele... 

Imediat ce ne-a adus comanda, i-am strecurat o 
bancnotă de zece dolari şi l-am întrebat dacă m-a căutat 
cineva în aceste ultime zile. 

— Nu, nimeni, domnule Morgan, absolut nimeni. 

În mod sigur avea ceva antipatic, lucru ce, nu mi-a 
inspirat încredere. A pus pe masă băuturile şi a plecat. 

— Nu-l crezi, Jim, nu-i aşa? întrebă Ingrid, care citise 
acest lucru pe faţa mea. 

Încă o dată eram pe aceeaşi lungime de undă. 

— Nu, eu... 

Chelnerul reveni. 

— Sunteţi chemat la telefon, domnule Morgan. 

— Unde? Nu am auzit nimic. 

— La telefonul din birou, acolo, în fund, din acest motiv 
nu aţi auzit nimic. 

A rămas lângă masa noastră, aşteptând în mod clar să 
mă ridic ca să-l urmez. Dar voiam mai întâi să-i spun câteva 
cuvinte lui Ingrid. 

— Foarte bine, i-am zis chelnerului, spune-i acelei 
persoane că vin imediat. 

— Poate e Clavel, zise Ingrid imediat ce chelnerul plecă. 

— Poate, dar ascultă-mă bine. Dacă nu revin în zece 
minute, te întorci acasă şi mă aştepţi. De acord? 

— Dacă încerci să mă sperii, ai reuşit. 

— Faci exact ce ţi-am spus, am insistat eu, bătând-o uşor 
pe mână. 

M-am îndreptat apoi spre sala din spate a restaurantului. 
Chelnerul dispăruse. 

Nu am intrat bine, că un bărbat, ascuns în dosul uşii, o 
închise brusc şi îmi puse mâna la gură. Cu cealaltă mână, 
îmi apucă braţul stâng şi mi-l răsuci la spate. Înainte ca 
dreapta mea, rămasă liberă, să poată să ajungă la revolver, 
din întuneric a apărut un alt bărbat cu un pistol în mână. 
Această situaţie, mai ales acel gigant din spatele meu, a 
trezit în memoria mea amintiri confuze. 

— Te sfătuiesc să stai cuminte, Morgan, spuse bărbatul 
din faţa mea, care avea un puternic accent italian. 
Giuseppe are o datorie faţă de tine, continuă el, şi se 
grăbeşte să ţi-o plătească. 

Întorcând uşor capul, am zărit un moment faţa 
giganticului meu agresor: avea vânătăi la ochi şi părea să 
aibă nasul spart. Dar n-am putut să-l văd decât foarte puţin. 
Îmi strânse braţele atât de tare, încât am crezut că îmi va 

disloca umărul. Durerea era insuportabilă. 

— Ajunge, Giuseppe, spuse celălalt. Perrone vrea mai 
întâi să-i vorbească. După aceea, va fi numai al tău: vei 
putea să-l faci bucăţi mici pentru peşti. 

„Gorila” îmi dădu drumul. Avea pe faţă un surâs animalic, 
gândindu-se fără îndoială la ceea ce avea să-mi facă. 
Celălalt îmi luă revolverul şi i-l dădu lui Giuseppe. Văzându- 
mi arma în mâna lui imensă, mă gândeam că nu-mi mai 
rămânea decât briceagul. Din fericire, nu m-au scotocit mai 
mult. 

— Acum, Morgan, vom face o mică plimbare, spuse al 
doilea agresor. 

Mi-au acoperit ochii şi m-au scos afară printr-un culoar. 

— Te avertizez, continuă bărbatul, că, dacă încerci să 
strigi sau să fugi, micul Giuseppe Marconi o să te termine 
scurt. 

Nu mă îndoiam de acest lucru. La puţin timp după aceea, 
m-au dus într-o mică barcă cu motor; m-au legat şi m-au 
aşezat în spate, lângă Giuseppe, în timp ce celălalt 
conducea. Drumul nu a durat mai mult de cinci minute. M- 
au luat fiecare de câte un braţ şi m-au coborât din barcă. 
Am mers apoi pe un pod de lemn, ale cărui scânduri 
scârţâiau sub noi. 

Când mi-au dezlegat ochii, m-am pomenit într-o cabană 
de pescari, aparent abandonată.. Văzând că Giuseppe era 
preocupat să aprindă o lampă cu petrol şi că tovarăşul lui 
nici nu se obosea să ţină revolverul îndreptat spre mine, m- 
am îndreptat spre uşă. 

— Giuseppe! 

Trebuie să aduc un omagiu promptitudinii si agilitátii lui 
Leviathan. Mi-a aplicat un pumn în cap, cu o forţă care m-a 
trimis la pământ, ametit. O a doua lovitură de pumn, 
primită în plină figură, m-a făcut să-mi pierd cunoştinţa. 

Când mi-am revenit, eram legat de mâini şi de picioare, 
aveam un plasture la gură şi gust de sânge pe limbă. 
Lumina zorilor se strecura prin obloanele de lemn: fusesem 
inconştient timp de aproape opt ore.... 

Am auzit atunci voci ce veneau de afară. Mai întâi, cea a 
lui Marconi, apoi cea a unui alt bărbat, care îi cerea să 
verifice dacă eram tot leşinat. Nu am avut timp decât să mă 
trântesc pe burtă: Marconi a intrat, a venit spre mine şi, 
brusc, m-a lovit cu piciorul în coaste. Nu m-am clintit, în 
ciuda senzatiei de greață pe care de-abia mi-am stápánit-o. 

S-a aplecat, m-a luat de gât şi m-a ridicat ca pe un 
pachet de rufe, apoi mi-a dat drumul. Acel bărbat avea, 
într-adevăr, o forţă excepţională. Convins că eram încă 
inconştient, a ieşit să-şi anunţe colegul. 

— Bun, spuse celălalt. Continuă să-l supraveghezi până 
când mă întorc de pe insulă cu Perrone, care îi va pune 
unele întrebări înainte de a ţi-l lăsa ţie. 

Am înţeles că trebuia să actionez repede şi fără zgomot. 

Ridicând ochii, am zărit deasupra capului meu un cui 
mare, într-un perete subţire de lemn. In ciuda durerii 
cauzate de lovitura de picior a lui Marconi, am reuşit să mă 
ridic si să agát de cui frânghia care îmi lega mâinile. După 
lungi eforturi, aceasta s-a slăbit şi am reuşit să mă eliberez. 
Mi-am smuls apoi plasturele de la gură şi am pipăit 
căptuşeala hainei: briceagul era acolo. Ingrid doar însăilase 
pânza. Am rupt-o, am luat briceagul şi am îngenuncheat, ca 
să-mi tai sfoara care îmi ţinea legate gleznele. 

Lipindu-mi urechea de uşă, am auzit, foarte aproape, 
zgomotul unui fotoliu de răchită care trosnea sub corpul lui 
Marconi. Cu briceagul în mână, am împins uşor uşa. Namila 
picotea cu capul aplecat în faţă, cu bărbia sprijinită pe 

piept, într-o clipă, l-am luat de păr, i-am tras capul spre 
speteaza fotoliului şi i-am aplicat mica lamă rece pe pielea 
gâtului. 

— O singură mişcare, Marconi, şi cuțitul meu îţi va tăia 
gâtul. 

A făcut un gest reflex, ca să se oprească brusc în scaun, 
apărându-se. Am apăsat un pic, şi o picătură de sânge tásni 
din gâtul lui. > 

Marconi íntepeni. Ştia că nu glumesc. In acelaşi moment, 
mi-am recuperat revolverul pe care îl avea prins la centură. 
Am pus mâna pe el, l-am băgat în buzunar şi i-am ordonat: 

— Intră în cabană! 

A executat ordinul. Dar, când să treacă pragul, s-a întors 
spre mine şi m-a atacat cu capul în jos, ca un taur. Cu toată 
forţa, i-am aplicat o lovitură în creştet, cu mânerul armei, 
lovitură care l-ar fi trimis în lumea celor drepţi pe orice om 
normal. Marconi s-a clătinat, şi-a balansat greutatea de pe 
un picior pe altul, s-a ridicat şi a venit spre mine. L-am lovit 
din nou cu mânerul pistolului în tâmplă. A căzut în 
genunchi. A fost nevoie de o a treia lovitură da să-l fac 
knock-out. 

„Ciudat, mi-am zis, cât de dotat sunt pentru acest gen de 
lucruri. Totuşi, nu cred că sunt un gangster...” L-am lăsat în 
urma mea legat, la fel cum fusesem eu însumi câteva clipe 
mai devreme. 


Când Ingrid mi-a auzit vocea în pragul casei, s-a repezit 
să se arunce de gâtul meu. 

— Unde ai fost? De ce nu ai venit mai devreme? 

— Am fost, să spunem, reţinut. Doi acoliti de-ai lui 
Perrone ţineau o conferinţă şi m-au chemat şi pe mine să o 

prezidez... 

— Jim! Nu glumi, te implor. Am fost foarte îngrijorată... 

— Scuză-mă. Să nu mai vorbim despre asta, vrei? Spune- 
mi mai bine ce-mi oferi pentru prânz. 

— Mai poţi încă să vorbeşti de mâncare! exclamă ea, 
lovindu-şi picioarele. Oh, era să uit! Jack Clavel a telefonat 
ieri seară! 

— Unde e? 

— A sunat de la Zurich. Sper că n-am greşit vorbindu-i 
despre amnezia ta. 

— AŞ fi preferat să nu-i spui nimic. 

— De ce? Avem nevoie de ajutorul lui, nu? 

— Drept să spun, nu ştiu. Voi şti numai atunci când îmi 
voi recăpăta memoria... 

Imi era puţin teamă, deoarece nu terminasem încă cu 
banda lui Perrone. 

— Clavel vrea să iei avionul spre Zurich şi să îţi rezervi o 
cameră la hotelul „Ermitage”, unde va lua legătura cu tine. 

— Când? 

— Nu a precizat. A spus numai că e important pentru tine 
să ajungi acolo în cel mai scurt timp posibil. 

— Poate că e o idee bună. Dacă vom rămâne aici, 
Perrone s-ar putea să ne complice viaţa. 

— Clavel a pus întrebări referitoare la impermeabil. 

— Da' ce naiba are acest impermeabil? Am impresia din 
ce în ce mai mult că, dacă aş şti de ce acest impermeabil 
are atâta importanţă, mi-ar reveni imediat memoria. 

— Am crezut că poate avea ceva cusut în căptuşeală şi 
că agresorii tăi, de pe stráduta din Atena, au pus mâna pe 
acel ceva. 

— Sunt gata să cred asta; totuşi anumite persoane se 
poartă de parcă aş deţine încă acest inestimabil... nu ştiu 
ce. 

— Crezi că ar exista legături între mafie şi comuniştii 

chinezi? 

— Nu. Cele două organizaţii sunt incompatibile. 

Conceptul de compatibilitate mi-a trezit simţurile. În timp 
ce vorbeam, m-am aşezat pe pat. Ingrid era în picioare, în 
faţa mea. Mi-am pus mâinile pe şoldurile ei şi am tras-o 
spre mine. Apoi, degetele mi-au alunecat pe fundul ei şi am 
strâns-o din ce în ce mai mult, ascunzându-mi faţa între 
sânii ei. 

— Începi să mă nelinişteşti, murmură ea. 

— Într-adevăr? 

— Da, cred că dragostea nu te mai interesează. 

— Nu vorbi de ceva imposibil. 

Mai târziu, ca totdeauna după ce făceam dragoste, am 
adormit unul în braţele celuilalt. M-am trezit liniştit, refăcut 
din punct de vedere fizic, dar mai ales aveam impresia că 
dormitorul îmi părea din ce în ce mai familiar. 

— Ingrid, scoală-te! 

— Dumnezeule, ce se întâmplă? a întrebat ea. 

Am văzut că o speriasem fără să vreau. 

— Îmi revine memoria! Îmi amintesc această casă şi tot 
ce se găseşte în ea. 

— Îţi amintesti şi ce reprezintă impermeabilul? 

După un moment de gândire, a trebuit, contrar voinţei, 
să recunosc că nu. Imi aminteam că am părăsit New York-ul 
cu o lună în urmă, ca să ajung pe coastă. Dar cu ce scop? 

— Poate ca să te întâlneşti cu Clavel în Hawaii? Încearcă 
să-ţi amintesti... 

— Inutil, cel puţin pentru moment. Dar, nu ştiu de ce, am 
îndoieli serioase în privinţa lui Clavel. 

— Esenţial, Jim - şi asta e minunat -, este cá-ti revine 
memoria! 

CAPITOLUL XIX 


Am hotărât să plec la Zurich cu Ingrid, ca să las puţină 
distanţă între mine şi banda lui Perrone. Am considerat că 
ar fi mai prudent să nu plecăm cu avionul. 

— De ce te temi? întrebă Ingrid. Nu ne poate face nimic 
în mulţimea de la aeroport, şi o dată ce avionul decolează... 

— li cred în stare să pună o bombă la bord, fără să le 
pese de zecile de oameni nevinovaţi care ar dispărea o 
dată cu noi... 

— In acest caz, cum vrei să ajungi la Zurich? 

— De ce nu pe mare, amândoi, pe vasul meu? Vom 
străbate Adriatica până la Veneţia, iar restul drumului îl 
vom face cu trenul. 

— Minunat, Jim! Când plecăm? 

— Imediat ce ne vom face bagajele. O să-i cer lui Nikki să 
ducă la bord toate proviziile de care avem nevoie în timpul 
călătoriei. 

In mai puţin de două ore, Nikki adusese toate cele 
necesare. Ne-a dus apoi până la iaht cu barca lui. Am 
observat că, în tot acest timp, Nikki a stat, în mod ciudat, 
tăcut, lucru ce nu-i era în fire. 

— Auzi, Nikki, mi se pare că te supără ceva. 

— Domnule Morgan, m-aţi invitat de multe ori în 
plimbările dumneavoastră pe mare, dar de data asta... 

— Ah, asta era! Ai vrea să vii cu noi până la Veneţia? Să 
vedem ce spune şi Ingrid. 

— N-am nici o obiecţie, dimpotrivă, spuse Ingrid, 
aruncându-i o privire afectuoasă bătrânului Nikki. 

— Atunci am hotărât! Vom pleca toţi trei, şi când vom lua 
trenul la Veneţia, Nikki va rămâne pe vas! 

Treaba era hotărâtă, dar bătrânul nu zicea nimic. S-a 
mulţumit să-şi aprindă pipa cu meticulozitate şi să tragă 
primele fumuri cu o evidentă satisfacţie. Imediat ce am 
ajuns la iaht, a legat barca cu motor la pupa. Ne-am urcat 
la bord şi Nikki a coborât spre sala motoarelor. 

Eram ocupat să pregătesc băuturile, când l-am auzit pe 
Nikki înjurând. 

— Ce s-a întâmplat? 

— Motorul... Nu ştiu... Nu înţeleg nimic. l-am făcut o 
revizie completă acum câteva zile. Nu se poate. Mă duc să 
văd de unde este defectiunea. 

L-am lăsat pe Nikki să verifice şi m-am dus la Ingrid. Dar 
nu ne-am instalat bine, că vocea bătrânului se făcu auzită 
din nou, de această dată aproape imperativă: 

— Coborâţi în barcă, domnule Morgan! Repede! 

— Ce s-a întâmplat, Nikki? Să te ajut? 

— Săriţi în barcă, imediat! 

Am ezitat o secundă, dar Nikki nu vorbea niciodată fără 
rost când era vorba de vapoare. l-am dat, deci, mâna lui 
Ingrid ca să coboare în barcă. Am sărit şi eu, după ce am 
desprins-o de iaht, întrebându-mă ce putea să-l deranjeze 
pe Nikki. În timp ce vasul se îndepărta, mi-am spus că 
dorinţa de o proteja pe Ingrid mă făcuse poate să plec prea 
în grabă. 

Dar nu am avut timp să-mi pun prea multe întrebări. 
lahtul explodă dintr-o dată sub ochii noştri şi, în timp ce o 
acopeream pe Ingrid cu corpul meu, o ploaie de lemne căzu 
pe suprafaţa apei şi pe noi. Muti de stupefactie şi oroare, 
am văzut resturile iahtului înghiţite în câteva secunde. 
Săracul Nikki! 

Am rămas un moment tácuti, trişti, plutind pe mare. 

— Totul a dispărut, murmură Ingrid, şi faimosul 
impermeabil! 

— Nu, l-am lăsat pe insulă. 

— Oricum, acum, ce importanţă mai are? 

— Când vom ajunge acasă vom putea... 

Un zgomot de motor m-a făcut să întorc capul: în spatele 
nostru se apropia un alt iaht. Ca să evităm o ciocnire, am 
reorientat barca, dar iahtul, în mod ciudat, ne urmărea. Era 
sub pavilion libanez. 

— Acest vas vrea să ne răstoarne! am strigat eu spre 
Ingrid. 

— Nu putem să-l evităm? 

— Dacă ne lasă, am spus eu, întorcând barca la nouăzeci 
de grade. Şi el a făcut aceeaşi manevră. Când o să spun 
„sări!”, aruncá-te peste bord, cât de departe vei putea. 

lahtul se îndrepta spre noi. 

— SĂRI! 

A sărit. Am făcut şi eu la fel. Când am ieşit la suprafaţă, 
barca dispăruse, dar iahtul era acolo. De pe punte, patru 
bărbaţi se uitau la noi, în timp ce eu mă asiguram că Ingrid 
a scăpat nevătămată din „accident”. Ne-au aruncat colaci 
de salvare şi apoi ne-au ridicat la bord. Mă aflam faţă în 
faţă cu un bărbat cu părul cărunt şi cárliontat, îmbrăcat 
elegant. 

— Ei bine, domnule Morgan, cine ar fi putut spune că 
eram destinati sá ne reintálnim, şi asta în prezenţa 
gratioasá a domnisoarei Hoffman? 

— Cine dracu' esti? 

— Cât umor, domnule Morgan, la un ins care tocmai a 
văzut scufundându-se sub el două ambarcaţiuni! 

Un om al echipajului a făcut un semn şi a strigat: 

— Majied! 

— Da. Ce s-a întâmplat? a întrebat interlocutorul meu, a 

cărui voce mi s-a părut brusc familiară. 

— Un mesaj radio. 

Bărbatul cu părul cărunt s-a îndepărtat un moment şi 
apoi a revenit. 

— Fără îndoială că te interesează să afli că preşedintele 
Nasser tocmai a dispărut, domnule Morgan, şi, ca un om 
inteligent ce esti, nu vei rata ocazia sá evaluezi 
consecinţele politice ale acestui eveniment. Petrolul din 
Orientul Mijlociu... 

— De ce vrei ca toate acestea să mă privească în mod 
deosebit pe mine? 

— Ajunge cu joaca, domnule Morgan. Cunoaştem 
povestea cu amnezia, dar trucul e prea simplu, nu crezi? 
Gândeşte-te mai bine că eu am posibilitatea fie sá te ajut, 
fie să te ucid. Căci Mâna Neagra vrea să pună mâna pe tine 
de când te-ai băgat în traficul ei de droguri, poliţiei libaneze 
i-ar place să-ţi pună unele întrebări despre moartea Monei 
Ambrose sau despre urmele compromiţătoare pe care le-ai 
lăsat şi care te incriminează, iar China comunistă se 
interesează de informaţiile pe care le detii în legătură cu 
piaţa petrolieră din Orientul Mijlociu. 

— Prima noutate. 

— Nu te juca cu răbdarea mea, Morgan. Mă străduiesc 
să-ţi explic de ce avem interesul să ne înţelegem. Sadek 
ne-a înşelat: a jucat pe toate feţele ca să-şi salveze banii şi 
pielea. Eu însumi, în loc de portofoliul de ministru la care 
eram îndreptăţit să sper într-un guvern remaniat, am 
scăpat ca prin urechile acului de moarte, iar drept 
mulţumire pentru serviciile mele, am fost exilat. 

— Ai spus mai devreme că mă poţi ajuta. Ce înţelegi prin 
asta? 

— Intâmplarea face, domnule Morgan, să ai în posesie un 
milion de dolari. Să nu negi, ştiu foarte bine asta. Clavel ţi-a 
propus o sută de mii de dolari ca să depui aceşti bani într-o 

bancă elveţiană... 

M-am uitat la Ingrid. lată, în sfârşit, explicaţia călătoriei la 
Zurich!... 

— Or, eu vreau acest milion de dolari şi îţi ofer un 
comision de două sute de mii de dolari, şi în plus ceva mult 
mai preţios... 

— Adică? 

— Viaţa voastră. 

Târgul era clar, dar avalansa de detalii pe care Majied 
tocmai mi le dăduse a provocat un vârtej care a dus lao 
furtună. Care era, deci, slujba mea obişnuită, ca să devin 
astfel ţinta răzbunării tuturor? Majied a luat în mod sigur 
tăcerea mea drept o tactică, căci s-a înfuriat. 

— Gata, Morgan! Să nu pretinzi că n-ai avut niciodată 
aceşti bani, pentru că eram de faţă când au fost cusuti în 
cáptuseala impermeabilului si... 

— Dar am fost atacat pe o strádutá, la Atena. 

— Imbecilule! Eu sunt cel care te-am atacat. Numai cá 
banii nu mai erau în cáptuseala impermeabilului, căci 
fuseseşi destul de şiret ca să-i înlocuieşti cu mici pachete 
de hârtie. Dar aceşti bani, ştiu că îi ai, i-am văzut cu ochii 
mei cusuti în impermeabil! 

— Îmi amintesc destul de bine de micile teancuri de 
hârtie. de pe strádutá... 

— Atunci ar trebui sá-ti amintesti si unde sunt banii, nu? 

Tonul lui avea o suavitate falsá. 

— Nu, nu stiu. 

— Ajunge, Morgan! a strigat el. 

Îşi ieşise din fire. A făcut semn la doi bărbaţi, care m-au 
dus spre spatele iahtului. Un altul ni se alătură foarte 
curând, ţinând în mâini un fel de corset, din curele de piele 
şi de pânză, cu catarame de metal. Mi l-au ajustat pe 
torace, aproape ca pe o paraşută. In faţă, era fixată o 
enormă cataramă de oţel. 

„Doamne, mă gândeam eu, începe din nou distracţia!” 

— Pentru ultima dată, Morgan, unde sunt banii? întrebă 
Majied. 

— Du-te la naiba! am strigat eu cu o violenţă care m-a 
uimit şi pe mine. 

La semnul lui Majied, bărbaţii au trecut o frânghie prin 
catarama de oţel, au înnodat-o şi au înălţat celălalt capăt 
pe un scripete, m-au ridicat deasupra punţii şi apoi m-au 
coborât în mare, în mijlocul vârtejului furios şi zgomotos 
creat de elice. 

Vasul, care la început mergea cu aproape patru noduri, 
avea acum cincisprezece. La această viteză, presiunea apei 
era foarte puternică şi, în ciuda eforturilor mele, înghiţeam 
din ce în ce mai multă apă sărată. La un moment dat, am 
simţit că mă ridică, şi am aterizat pe punte. Când am putut 
să deschid ochii, am văzut-o în faţa mea pe Ingrid, legată 
de un scaun, cu ochii roşii de lacrimi, iar lângă ea se afla 
Majied, al cărui obraz avea o enormă zgărietură. 

— Ţi-a ajuns, Morgan? 

Stăteam nemişcat, cu respiraţia tăiată, aproape mort, 
incapabil să vorbesc. 

— Acum, continuă Majied, sunt sigur că ştii unde sunt 
banii... 

Uşor, am mişcat capul de la stânga la dreapta. 

Imediat după aceea, atârnam din nou deasupra punţii, 
apoi am fost aruncat în apa furioasă: viteza vasului 
crescuse, avea cam douăzeci şi cinci de noduri. Mi s-a părut 
că a continuat să crească, întrucât cămaşa mi s-a desfăcut, 
apoi şi pantalonii. Nu ştiu cât timp a durat supliciul. Ştiu 
numai că, atunci când am fost readus pe punte, orbit, gol şi 
abia respirând, Ingrid tipa şi îl implora pe Majied; sá se 
opreascá. Nu am mai auzit nimic altceva, cáci am lesinat. 


* 


161 


Când mi-am revenit, eram întins pe un pat de campanie, 
undeva în cală, având pe mine o cuvertură, a cărei stofa 
groasă îmi părea că îmi musca din piele. Ingrid era acolo, 
aplecată deasupra mea. Un moment, am crezut că visez. 

— Unde... suntem? 

— Majied ne-a închis în această cabină. 

— De ce nu m-a omorât? 

— Este convins că banii sunt încă la tine. 

Aşadar, Majied nu renuntase. Ce gen de „agrement ne 
mai pregătea? Mi-am lăsat capul să cadă pe pernă şi am 
privit tavanul cu o privire absentă. 

Brusc, am fost intrigat de o sârmă care cobora pe tot 
peretele, până sub patul meu de campanie, unde eram 
întins. l-am făcut semn lui Ingrid, cu un deget la gură, şi i- 
am spus să privească sub pat. Bánuielile mele erau 
justificate: cabina era dotată cu un dispozitiv care îi 
permitea lui Majied să ne audă conversațiile. 

Tot cu voce joasă, am căzut de acord cu Ingrid asupra 
unui mic scenariu, care se derulă astfel: 

— Dragă, dacă ai ştii cât de slăbit mă simt. 

— Odihneste-te. Nu mai vorbi. 

— Iti promit, dar înainte vreau să-ţi spun că, dacă vom 
scăpa de aici, tu şi eu nu vom duce lipsă de nimic pentru 
tot restul vieţii. 

— Ce vrei să spui? Mă ceri în căsătorie, Jim? 

— Mai mult, dragă. Cu un milion de dolari vom... 

— Jim! Ştii, deci, unde se află banii? 

— Se află în seiful casei mele din Hydra. Un seif blindat, 
al cărui cifru numai eu îl ştiu. 

— Jim, n-ar fi trebuit să-mi spui aceste lucruri. Acum mi-e 
frică... 

Uşa cabinei s-a deschis brusc şi a intrat Majied. 

— Ai şi motive să-ţi fie frică, domnişoară Hoffman, căci în 
mod sigur nu ai rezistenţa fizică a prietenului tău. lar dacă 
nu se arată intelegátor cu mine, nici eu nu voi putea să fiu 
cu tine. Înţelegi, nu-i asa? 

— Amenintárile tale sunt inutile, Majied. Mai bine spune- 
mi ce vrei. 

— Vreau să mă urmezi până în insula Hydra şi să-mi dai 
cifrul seifului. ÎI voi deschide în faţa ta şi, dacă ai minţit, vá 
voi ucide pe amândoi. 

— Perfect! am exclamat eu, în timp ce el se îndrepta spre 
ieşire. Dar spune-mi încă un lucru, Majied. Mi-ai vorbit de 
moartea Monei Ambrose. De ce crezi că a fost ucisă? 

— Pentru că era prea legată de tine. S-a considerat, în 
mod greşit, că la ea se afla milionul de dolari. 

— Deci tu în omorât-o? 

— Da. 

CAPITOLUL XX 


Majied a aruncat ancora la aproape o sută de metri de 
mal. După ce mi-a dat îmbrăcăminte uscată, mi-a spus că 
Ingrid îl va însoţi până în casă, ca să-i arate unde se află 
seiful, dar că vom aştepta noaptea ca să părăsim vasul. 

Aerul era rece şi ceata a apărut înainte de apusul 
soarelui, lucru pe care Majied îl considera o şansă 
nesperată. 

— Putem să intrăm în casă, să luăm banii şi să plecăm 
fără să trezim vreo bănuială, cu condiţia ca, bineînţeles, să 
fi spus adevărul, Morgan. 

— Crezi că aş minţi, ştiind că e în joc salvarea lui Ingrid şi 
că ai ucis deja doi dintre prietenii mei? 

— Ai face o greşeală imensă, a răspuns el. 

Apoi, după o scurtă tăcere, a adăugat: 

— O greşeală care ar fi ultima, Morgan. 

Apoi ieşi. 

Dacă aş fi fost tentat să cred că glumeşte, expresia feţei 
lui m-ar fi convins că mă înşelam. 

Un alt iaht, de două ori mai mare ca cel al lui Majied, 
aruncase ancora la numai câteva sute de metri de noi. Dar, 
făcând un zgomot asemănător, am avut impresia că Majied 
şi oamenii lui nu şi-au dat seama. 

Am simţit că nervozitatea punea stăpânire pe Ingrid şi că 
ardea de nerăbdare să-mi ceară explicaţii despre minciunile 
pe care i le servisem lui Majied în legătură cu banii şi cu 

seiful. Dar a trebuit să renuntám la conversaţie, pentru că 
riscam să fim auziti. Am avut atunci o idee: 

— Ai vreo agrafa de păr? 

— Nu, de ce? 

Am vorbit foarte încet, cât mai departe posibil de 
microfoane. 

— Dar un ac de siguranţă? 

Avea unul. M-am aşezat sub patul de campanie. 

— Ce faci acolo, Jim? a întrebat ea. 

— Nu mai e cazul să vorbeşti în şoaptă, i-am răspuns eu. 
Am scos din funcţiune microfonul. Acum vor auzi decât 
paraziți. 

— Nu vor avea bănuieli? 

— Nu, îşi vor zice că un alt vapor tocmai s-a apropiat de 
ei şi că sunt interferenţe. 

Mi-am lipit urechea de uşă: nu se auzea nici un zgomot. 

— Cred că şi paza a plecat... 

— De ce ai minţit în privinţa banilor? 

— Trebuia, altfel ne-ar fi omorât, sau ai fi suportat şi tu 
acelaşi tratament ca şi mine. 

— Crezi că are intenţia să respecte acordul încheiat cu 
tine? 

— N-am crezut asta nici un moment. Interesul lui e sá ne 
omoare oricum. Încerc să-l păcălesc cât se poate de mult, 
cu speranţa de a găsi un mijloc... 

— Ce se va întâmpla când ne vom duce la tine acasă? 

— Nimic, cel puţin cât timp lumina nu va fi aprinsă. 

— Lumina. 

— Da... sst! Vin! 

M-am aruncat sub pat, ca să scot acul care bruia 
microfonul. Am tásnit în momentul în care uşa se deschidea 
şi intra Majied împreună cu unul dintre oamenii lui. Acesta, 
foarte tânăr, avea în mână o carabiná. Cartusiere si un 
revolver automat de calibru 45 în toc. 

— Ei bine, spuse el, a sosit clipa debarcării. 

Ne-a urcat pe punte şi apoi am coborât pe o scară de 
frânghie într-o şalupă, în timp ce complicele său ne ţinea la 
respect cu carabina îndreptată spre noi. Când a venit rândul 
lui să coboare în şalupă, i-a dat arma lui Majied. In acest 
moment, aş fi putut să-l împing în mare şi să sar pe 
marinar. Dar cei doi bărbaţi rămaşi la bord ar fi putut veni 
în grabă în şalupă, ca să ne pună la punct. Trebuia, deci, să 
aştept un prilej mai bun. 

În timp ce ambarcatiunea noastră se apropia de mal, am 
scrutat ceața, ca să vedem mai bine iahtul care îşi aruncase 
ancora lângă noi. Dacă nu cumva greseam - improbabil -, 
iahtul naviga sub pavilionul Republicii Populare Chineze: un 
drapel roşu, cu mari stele galbene şi patru stele mai mici, 
dispuse în semilună în colţul din stânga sus. 

Majied, în mod ciudat orbit, din cauza banilor, nici măcar 
nu se uitase în acea direcţie. 

Barca a acostat la mal şi am ajutat-o pe Ingrid să coboare 
pe pământ. Imediat după aceea, am intrat pe cărarea lungă 
de pe flancul colinei care ducea spre casa mea. 

Mai întâi mascată de vegetaţia densă, aceasta ne-a 
apărut când eram la jumătatea înălţimii. Din păcate, toate 
luminile erau stinse. Speram că cel puţin curentul nu fusese 
întrerupt: era ultima mea şansă. 

Am ajuns, în sfârşit, la uşa de la intrare: era evident că 
Grace şi Constantin nu erau acolo 

— Deschide uşa! a ordonat Majied. 

— Nu e niciodată închisă, am răspuns, apăsând pe clantá. 

— Intraţi primii, spuse el. 

Am trecut, deci, pragul cu Ingrid şi m-am îndreptat spre 
comutator. 

— Ce faci? Opreşte-te! strigă Majied atât de tare, încât 
m-a făcut să tresar. 

— Aprindeam lumina din antreu... 

— Nu avem nevoie de alte lumini, în afară de lanternele 
noastre, spuse el. 

Îşi aprinseră lanternele. 

— Unde se află seiful? 

— În birou. 

l-am condus până în camera în care biblioteca era 
Intesatá cu cărţi. 

— Ce faci? întrebă din nou Majied. 

— Voi ridica acest raft care ascunde uşa seifului. 

— O voi face chiar eu, aratá-mi dispozitivul. 

M-am aplecat. Urmându-mi indicaţiile, Majied a făcut să 
alunece cartea falsă şi biblioteca se deschise, lăsând să se 
vadă uşa seifului, prompt luminată de fasciculele 
convergente ale lanternelor. 

— Spune-mi cifrul! strigă Majied, care nu se mai putea 
controla. 

— Vrei să-l deschid eu? 

— Îți baţi joc de mine? Ştiu că cea mai mare parte a 
oamenilor deţin arme de mic calibru în seiful lor. Mă 
deceptionezi, Morgan. Te credeam mai inteligent ca să nu-ţi 
subestimezi adversarul. Hai, dă-mi cifrul, îl voi deschide eu 
însumi. 

— Fie. Cifrul e 25-13-0-8. 

Majied a început să-l deschidă: Transpiram tot. Cum să 
fac să mă asigur că nu era oprit curentul? 

— Fii cu ochii pe, el, spuse Majied compatriotului său. 
Dacă mişcă, omoará-i, şi pe el, şi pe fată. 

S-a concentrat din nou asupra cifrului care trebuia să-i 
aducă un milion de dolari. 

— Aşteaptă! am strigat eu. 

Majied s-a întors brusc, scotándu-si revolverul din toc, în 
timp ce marinarul îşi încărca arma. 

— Ce este, Morgan? Nu face pe smecherul, te-am 
avertizat, sau vrei sá te omor aici? 

— Nu fac pe şmecherul. Tocmai mi-am amintit că cifrul 
seifului funcţionează numai electric. Dacă servitorii au oprit 
contorul, nu se va deschide... 

— Îl vom arunca în aer, replică el. 

— La ce bun să atragem atenţia întregului sat printr-o 
explozie? Lasă-mă numai să răsucesc un buton, ca să văd 
dacă contorul este alimentat. Contorul este la subsol... 

Am răsucit butonul: nimic. 

— Te conduc la subsol. Acest bărbat va avea grijá de 
domnişoara Hoffman. Dacă se întâmplă ceva anormal, 
împuşc-o, îi spuse el marinarului, care nu avea mai mult de 
douăzeci şi unu de ani şi care părea puţin speriat. 

L-am condus până la subsol. Contorul era închis. Am 
apăsat pe buton şi imediat toate luminile casei se 
aprinseră. 

— Urcă! Mai repede! strigă el. 

Incepu din nou să formeze combinaţia seifului. Toate 
privirile erau îndreptate spre el şi am profitat de acest lucru 
ca să mă apropii cât mai mult de marinar. 

Uşor, cu grijă, Majied formă primele trei cifre. În clipa în 
care trebuia s-o facă pe ultima, s-a întors un moment către 
noi şi şi-a şters mâinile umede pe pantaloni. Apoi a format 
ultima cifră. 

Când acul a marcat-o şi pe aceasta, Majied s-a încordat, 
brusc şi a început să se zgaltáie din cap până în picioare. 
Tânărul marinar îl privea stupefiat, cu gura deschisă. 
Inainte să-şi dea seama că cinci mii de volţi treceau prin 
corpul şefului său, i-am smuls arma din mână. A încercat să 
scoată revolverul, dar nu a avut timp să-şi deschidă tocul 
din piele: lovitura cu patul puştii, pe care i-am aplicat-o în 
maxilar, l-a făcut să cadă în genunchi, apoi s-a prăbuşit 
inert. 

— Ce i s-a întâmplat lui Majied? întrebă Ingrid. 

— Când este formată o anumită cifră, cifrul primeşte un 

curent de cinci mii de volti. Am instalat acest dispozitiv 
acum trei ani, pentru a pune la adăpost documentele 
internaţionale ultrasecrete a căror responsabilitate o 
aveam. 

— E mort? a întrebat ea. 

— Bineînţeles! 

— Ce vom face cu marinarul, Jim? 

— Nu avem nici un motiv să-l omorám pe acest pustan 
care va spăla putina imediat ce îl vom lăsa să plece. Ar fi 
mai bine să-l legăm şi să-i punem căluş la gură. Când vom 
părăsi casa, voi telefona la poliţie ca să vină să-i dea 
drumul şi să ridice cadavrul. 

— Te-ai gândit la un mijloc de a ajunge la Zurich? 

— Da: vasul lui Majied! Ne datorează un vapor şi cred că 
al lui ne va permite o călătorie foarte confortabilă... cu 
condiţia să scăpăm de cei doi paznici care încă sunt la bord. 

— Crezi că va fi uşor? 

— Destul de uşor dacă îi vom lua prin surprindere. 

Am aruncat o privire pe fereastră. În ceața care acoperea 
încă ţărmul, abia am zărit luminile vasului lui Majied şi cele 
ale misteriosului iaht ancorat lângă el. Acel vapor mă 
neliniştea: niciodată un „chinez” nu ancorase în insula 
Hydra şi, mai mult ca sigur, nu se afla aici întâmplător. 

l-am dat puşca marinarului lui Ingrid si eu am luat 
revolverul de calibru 45. 

— Fii cu ochii pe el. Dacă îşi revine, ceea ce m-ar mira, 
tine-l la respect. Dacă îţi face probleme, ucide-l. 

Ea a făcut ochii mari, neîncrezătoare. 

— Ce este? N-ai omorât niciodată pe nimeni? 

Ea a făcut semn că nu. 

— E foarte simplu, e suficient să apeşi pe trăgaci. 

Am lăsat-o câteva minute şi m-am întors cu două 
costume de înot din cauciuc negru, frânghie şi un căluş 
pentru prietenul nostru pe care l-am târât în dormitor. 

— Pune acest costum: în această noapte fără lună, ceata 
ne va permite să trecem total neobservati. Voi ajunge la 
iaht înotând. Tu mă vei aştepta pe plajă. Dacă totul merge 
bine, după cum sper, te voi anunţa prin patru semnale 
consecutive, şi atunci vei veni şi tu imediat. 

Ajuns pe plajă, am remarcat că al doilea iaht dispăruse: 
se afundase în ceaţă. 

Mi-am strecurat arma de calibru 45 în combinezon, pe 
care l-am închis cu fermoarul, şi am sărutat-o pe Ingrid pe 
obraz. 

— Şi mai ales să nu te mişti până când nu vei vedea cele 
patru semnale luminoase. 

— Am înţeles. Să fii atent, dragule! spuse ea, strângându- 
mă în braţe. 

Fără zgomot, am plonjat şi am înotat sub apă până la 
vas, ieşind la suprafaţă doar ca să respir. Ajuns la iaht, m- 
am urcat atent pe punte. Era pustie, doar jos se zărea o 
lumină. Probabil că acolo se aflau cei doi marinari. Mi-am 
deschis combinezonul, am luat revolverul şi am coborât. 

M-am oprit un moment apoi, hotărât să-i iau prin 
surprindere, am împins brusc uşa şi am intrat înăuntru. 
Erau şase chinezi în jurul unei mese. 

— Cred că am greşit uşa, scuzati-má! 

Dar un bărbat înarmat a sărit în spatele meu, 
împiedicându-mă să dau înapoi. 

— N-ai greşit, domnule Morgan. Te aşteptam. Pune, deci, 
revolverul pe masă şi stai jos. 

Am crezut că visez. Patru dintre ei purtau uniforma 
armatei chineze. Cel care îmi vorbise era general. 

Nu aveam de ales şi m-am aşezat pe scaunul liber, care 
părea că fusese pregătit pentru mine. 

— Ai simţul umorului, domnule Morgan, şi regret nespus 
că Ling nu mai trăieşte ca să-l aprecieze. 

Cu un surâs mecanic, care sublinia impasibilitatea 

celorlalţi, a adăugat: 

— Să trecem la lucruri serioase. Ştii ce vrem noi... Filmul. 

— Am amnezie... am început eu. 

— Ştim, m-a întrerupt generalul. Şi, contrar poliţiei 
greceşti, noi te credem. Dar avem anumite talente în 
materie de psihologie şi vom şti să-ţi smulgem secretul, 
oricât de adânc ar fi el ascuns în subconştientul tău. Vom 
aştepta cât timp va fi nevoie, domnule Morgan, răbdarea 
este punctul nostru forte. 

Avea un magnetism în voce, iar camera plină de fum 
mirosea a opiu. Mă sufocam în combinezonul meu de 
cauciuc. 

— Răbdarea o veţi găsi în operele noastre de artă. 
Cunoşti arta chineză, domnule Morgan? 

Nu mi-a lăsat timp să răspund. Vocea lui lentă, 
confidențială, monotonă mă fermeca, iar ochii má fascinau. 

— Pagodele noastre de sute de ani sunt învelite în 
ceramică, cu reliefuri bogat decorate. Naşterea sculpturii 
noastre este anterioară budismului şi... 

Am încercat zadarnic să-mi desprind ochii de ai lui. Pe 
măsură ce vorbea, îmi simţeam capul îngreunându-se şi 
eram cuprins de o irezistibilă şi plăcută dorinţă de a dormi. 

— Ceramica Sung se caracterizează prin delicata 
simplitate a decoraţiei, prin frumuseţea sa transparentă, 
prin frumuseţea sa transparentă... 

Il priveam fix, încercând să deschid gura ca să-i spun: 
„Te-ai repetat, mi-am dat seama, ştiu ce vrei să faci, n-am 
să vă las...” Dar n-am putut să spun nici un cuvânt. 

CAPITOLUL XXI 


M-am trezit într-o celulă fără ferestre, cu o singură 
deschizătură în uşa de lemn. M-am repezit spre ea, dar nu 
am zărit decât un culoar strâmt, la capătul căruia două 
namile de chinezi îmbrăcaţi în uniformă, aşezaţi la o masă 
mică, discutau şi râdeau. 

Cum ajunsesem aici? Brusc, mi-am adus aminte. Mi-am 
amintit de Majied, de iahtul său şi... Îmi aminteam tot! 
Întâlnirea mea în Hawaii cu Clavel, oferta sa de o sută de 
mii de dolari ca să recuperez un milion în lordania, 
avioanele deturnate, Mona, săraca Mona, vasul Veronica şi 
Ingrid. Ingrid! Doamne! Unde era Ingrid? Ce i se 
întâmplase? 

Am chemat gărzile. 

— Ei! Voi de acolo! Vreau să-l văd pe general. 

Unul dintre ei s-a apropiat şi mi-a răspuns în chineză: 

— Nu vorbesc chineza. Vreau să-l văd pe general. 

El a spus ceva celuilalt gardian, care a venit şi mi-a 
deschis uşa. În momentul în care voiam să avansez, m-a 
împins brutal spre peretele celulei. Celălalt a revenit cu un 
fel de supă - apă în care pluteau câteva gráunte de orez - 
pe care a pus-o jos şi a închis uşa. 

Eram atât de înfometat, încât m-am întrebat când 
mâncasem ultima dată. Aşezându-mă ca să-mi beau supa 
din castronaşul de lemn, am simţit dureri îngrozitoare la 
genunchi şi la mâini. 

Nu aveam idee de timpul pe care îl petrecusem în 
această celulă. Totuşi, îmi aminteam totul... până în 
momentul în care mă întorsesem pe iahtul lui Majied. Am 
chemat din nou gărzile. 

— Vreau să-l văd pe general. 

Ei mi-au urlat ceva, tot în chineză. Am luat apoi 
castronaşul de lemn şi am început să bat cu el în uşă. 
Agasat, unul dintre ei a venit şi şi-a pus pistolul în spaţiul 
gol al uşii, adresându-mi ameninţări. M-am retras spre 
perete. 

Au trecut ore, poate chiar zile. Nemaivăzând soarele, am 
pierdut noţiunea timpului. Avem impresia că sunt acolo de 
vreo două-trei zile. Cu toate acestea, aveam o barbă de cel 
puţin cincisprezece zile, în sfârşit, am fost vizitat de 
general. Dar, când şi-a ridicat pălăria, am observat cu 
surprindere că părul său, pe care mi-l aminteam să fi fost 
foarte negru, era amestecat cu fire albe. 

— Ei bine, Morgan, cum s-a întâmplat totul? 

Nu l-am luat în seamă şi am întrebat: 

— Unde sunt? 

A părut surprins. 

— Ti s-a spus de mai multe ori că eşti în închisoarea 
Changsha. 

— Changsha... în China? 

— Bineînţeles. Sunt aici în vizită amicală, căci nu mai 
sunt însărcinat cu cazul tău. Am fost numit la Kumming de 
ceva timp şi, trecând pe aici, am aflat cu surprindere că eşti 
încă în detenţie... 

— Cum? Ce vrei să spui? De cât timp sunt aici? 

— Cred că e greu să-ţi păstrezi noţiunea timpului şi zilelor 
când eşti în închisoare... 

— De cât timp sunt aici? am întrebat din nou. 

— Şase ani, a răspuns el pe un ton aproape jenat. 

Şase ani? Era posibil? 

— Nu te cred! Ăsta e încă unul dintre şiretlicurile voastre. 

— Îmi pare rău pentru tine, Morgan. Nu e nici o glumă, 
spuse el compătimitor. Acum cinci ani le-am adus la 
cunoştinţă superiorilor mei că nu ai nici o informaţie despre 
filmul care ne interesa la un moment dat. Nu m-au crezut, 
dar nu aşteaptă nici o dezvăluire din partea ta: nu eşti 
decât un spion care îşi execută perioada de detenţie... 

— Care detenţie? Nu-mi amintesc să fi fost judecat... 

—Nu a avut loc o judecată în sensul adevărat al 
cuvântului, dar ai fost considerat vinovat şi, ca atare, 
condamnat. 

— Minti! am strigat eu, ridicându-mă brusc. 

Dar am fost oprit brusc de o durere puternică la 
genunchi, care m-a făcut sá tip. 

— Văd că artrita tot te mai face să suferi, a spus 
generalul. 

— Niciodată n-am avut artrită! 

— Ba da, Morgan. Primele semne s-au manifestat în urmă 
cu trei ani. Probabil că de vină sunt frigul, umiditatea şi 
mâncarea... 

— Nu mă las păcălit. Îmi amintesc acum tot ce s-a 
întâmplat, până în clipa când am fost adus aici. 

— Atunci, poate că suferi de o a doua criză de amnezie: 
se pare că la tine asta e o boală care se repetă. E normal ca 
mintea ta să se apere de amintirile penibile din aceşti ultimi 
şase ani şi să le împingă în uitare. 

— Generale, îţi pierzi timpul. 

— În mod sigur, pentru că nu mai lucrez aici. Dar ţin să-ţi 
transmit toată admiraţia mea, Morgan, pentru forţa ta de 
caracter. Datorită ei ai rezistat la încercări care altora le-ar 
fi răpus viaţa sau le-ar fi luat minţile. 

— Toate aceste lucruri sunt numai minciuni! 

— Te-ai privit măcar o dată în oglindă în cursul acestor 
ultimi ani? 


174 


A băgat mâna în buzunar, a scos o oglindă şi mi-a întins- 
O. 

— Priveste-te, Morgan, si spune-mi din nou cá mint... 

Ceea ce am văzut m-a făcut sá încremenesc. Aveam 
părul complet alb. Faţa mea era plină de riduri. 

— Ei bine, Morgan? Acum mă crezi? 

M-am privit pentru a doua oară. După el, aveam 
patruzeci şi patru de ani. După mine, aveam treizeci şi opt, 
dar oglinda îmi dădea cincizeci. 

— Nu-mi amintesc termenul condamnării mele. Cât timp 
trebuie să mai rămân în închisoare? 

S-a uitat la mine fix, fără să spună nimic. 

— Cât timp? am repetat eu. 

— Păi... toată viaţa, a răspuns el. Cel mai penibil e faptul 
că ai fost condamnat de propria ta ţară. 

— Ce vrei să spui? 

— N-ai citit nici un ziar în ultimii doi ani? Autorităţile ţării 
tale, convinse că ai trădat vânzând microfilmul Republicii 
Populare Chineze, ţi-au retras cetăţenia americană. Toate 
ziarele au scris despre asta. 

— Poţi să-mi prezinti dovezi pentru ceea ce spui? 

— Nimic mai uşor. Noul comandant al închisorii a ţinut la 
zi dosarul tău deschis de mine acum şase ani. Nimic nu 
lipseşte din el, nici chiar táieturile din ziare, unde e 
comentată decăderea ta civică. 

— Aş putea să le văd? 

— Cred că noul comandant va accepta să mi le 
Incredinteze câteva ore... Mai am o săptămână de petrecut 
la Changsha înainte să plec la Kumming. Voi reveni să te 
vizitez cu o zi înainte, de plecare şi voi aduce cu mine 
aceste tăieturi din ziare. 

— Mulţumesc, generale. Pot să te mai întreb un ultim 
lucru? Aş vrea să ştiu ce s-a întâmplat cu domnişoara 
Hoffman? 

— Cum? Nici de acest lucru nu-ţi amintesti? 

l-am făcut semn că nu. 

— Te-am informat chiar eu. Ar fi trebuit mai curând să-ţi 
arăt un exemplar al ziarului New York Times ca să fii 
convins. 

— Ei bine? 

— S-a măritat cu prietenul tău, Jack Clavel. Au doi copii şi 
trăiesc la Houston, în Texas. 

Am rămas încremenit. 

— Pe data viitoare, Morgan. 

N-am mai avut forţa să-i răspund. Am căzut pe patul de 
campanie într-o stare de buimăceală, în timp ce generalul 
chema garda, deschidea uşa şi ieşea. 

CAPITOLUL XXII 


În celula mea era o căldură insuportabilă ziua şi frig 
noaptea. Singurătatea mă făcea să-mi pierd minţile. Mă 
plimbam în încăpere, numărându-mi paşii, încercam în 
zadar să dorm şi făceam cu greu câteva exerciţii fizice. 

Intr-o zi, l-am întrebat pe gardian dacă vorbea engleza şi, 
spre uimirea mea, mi-a răspuns: 

— Putin. 

— Cunosti Changsha? 

— Ah! Changsha! răspunse el, zâmbind, cu o voce 
nostalgicá. 

— Changsha se aflá la malul márii? 

M-a privit fárá sá reactioneze. Am insistat: 

— Changsha e lângă mare? Aproape de apă? Peşti la 
Changsha? 

A înţeles. 

— Nu! Nu! Changsha în munţi, munţi mari! 

— Suntem la Changsha? 

Văzând că e nepăsător, am arătat spre solul celulei. 

— Aici Changsha? 

Cu aerul brusc dezorientat, gardianul a bâiguit ceva în 
chineză şi a ieşit trântind uşa. Deci, Changsha era în munţi. 

Mai târziu, însetat din cauza căldurii umede, am chemat 
gărzile: 

— Apă! Apă! 

Nu m-au băgat în seamă. Am insistat mult timp, apoi m- 

am trântit în pat, cu ochii pe pereţi. Am zărit picături de apă 
care curgeau din loc în loc. Îmi era atât de sete, încât mi- 
am luat castronaşul de lemn şi, cu răbdare, am strâns 
destulă apă ca să acopăr fundul vasului. Apoi am băut-o pe 
nerăsuflate. , 

Am avut o senzație cumplită: apa era SARATA. 

Organismul meu epuizat a reacționat brusc şi am început 
să mă rostogolesc pe jos, urlând de durere. Gardienii au 
venit în fugă. 

Pe jumătate leşinat, am simţit că mă transportau pe 
culoar şi că m-au pus într-un pat cu cearşafuri curate. 

Am adormit imediat, dar mi s-a părut că pentru puţin 
timp. Când m-am trezit, în faţa mea era un doctor chinez, 
cu o seringă în mână. La încheietura braţelor, curgea o 
picătură de sânge. 

— Ce fel de injecție mi-ai făcut? am întrebat eu. 

— Un simplu sedativ, a răspuns el. 

Capul mi-a căzut pe pernă. Am închis ochii. 

— Ce sunt zgomotele astea? am întrebat eu apoi, căci mi 
se părea că aud tipete ciudate si discordante. Aş fi jurat că 
sunt pescăruşi. 

— Ce zgomote? 

— Le-aud şi-acum. Cred că sunt pescárusi. Nu auzi? 

— Nu, deloc, răspunse el. Trebuie să fie efectul 
halucinator pe care probabil că-l produce această injecție. 


* 
XX 


După un sfert de oră, a intrat generalul. 

— Ah, ai revenit, generale... Ai adus dosarul? 

— Ti l-am promis, spuse el calm. 

Nu mi-a dat mie dosarul. S-a limitat să-mi dea câteva 
articole. Mi-a întins mai întâi unul din New York Times, din 

data de 3 noiembrie 1970, intitulat: „Dispariţia unui 
negociator de contracte de la serviciul Departamentului de 
Stat”. Un al doilea articol, scos din ziarul Washington Post 
din 21 noiembrie 1971, era intitulat: „Un agent 
guvernamental a trecut de partea Estului”. Mi-am 
concentrat toată energia care îmi mai rămăsese ca să 
descifrez textul imprimat cu litere mici pe hârtia 
îngălbenită: „Din surse neoficiale, dar demne de încredere, 
am aflat că James Morgan, fost negociator de contracte la 
serviciul CIA, a trecut de partea Estului, când se afla în 
misiune şi deţinea documente ultrasecrete”. 

Generalul a luat tăieturile din ziar şi mi-a întins o alta, 
unde se vedea poza lui Ingrid Hoffman şi a lui Jack Clavel: 
„Domnişoara Ingrid Hoffman se mărită cu domnul Jack 
Clavel Jr.”. Un alt articol, un alt titlu: „Naşterea unor gemeni 
în casa domnului şi a doamnei Jack Clavel Jr.”. 

Hârtia îmi alunecă, din mâini; generalul s-a aplecat şi a 
luat-o de jos. 

— În ce zi suntem astăzi, generale? 

— 4 iulie 1976. 

— Ce ciudat! 

— Ce e ciudat, Morgan? 

— 4 iulie, ziua independenţei Americii! Voi fi eliberat 
astăzi? 

— Eşti stupid, Morgan, spuse încet generalul. Era de 
ajuns să ne spui ceea ce voiam să ştim, şi te-am fi eliberat 
imediat. Numai că eşti încăpățânat, Morgan. Şi ce-ai 
câştigat din asta? Ai fost privat de drepturile civice de către 
autorităţile propriei tale ţări şi ai fost condamnat la exil... 

Mi se părea că vocea lui vine de foarte departe. 

Eram într-o stare de amortealá. Generalul mi-a dat o 
palmă ca să-mi trezească atenţia. 

— Merită să-ţi rişti viaţa pentru o bucată de film? Íti 
aminteşti de microfilm, Morgan? L-ai scos din lordania 

pentru CIA... 

— Nu, lucrez pentru o firmă particulară. 

— Faci o distincţie amăgitoare, continuă cu o voce 
convingătoare de general. Ştii bine că, într-o societate 
capitalistă, guvernul nu este decât un instrument în mâinile 
bogatilor şi puternicilor industriasi care se servesc de 
acesta ca să devină şi mai bogaţi, şi mai puternici... 

— Putin mă interesează... 

Aveam capul greu, abia mai puteam vorbi. 

— Nu-i aşa, Morgan, că ai ieşit din lordania cu ceva uşor, 
bine ascuns... 

— Da... 

— Cum a fost ascuns, Morgan? 

— Impermeabilul... 

— Şi unde este impermeabilul, Morgan? 

— Casa... Hydra... 

— Acum poţi sá dormi, Morgan. Nu mai am întrebări. 


* 
XX 


Am dormit mult timp? Nu ştiu. Am fost trezit de doi 
gardieni care m-au escortat până la spălător. După ce m- 
am ras şi am făcut un duş, mi-au dat un costum ciudat de 
culoare albă, după moda orientală, cu pantaloni largi şi un 
fel de cámasá-hainá presărată cu nasturi. Mi-au mai dat şi 
sandale şi, în loc să mă conducă la comandantul închisorii, 
după cum mă aşteptam, m-au scos la lumină. 

Soarele aproape că m-a orbit, şi a trebuit să mă protejez 
de acea lumină strălucitoare. Imediat ce am putut privi în 
jurul meu, am observat că nu suntem într-un loc muntos, ci 
pe o mică insulă de câteva sute de metri lungime... Am 
privit în spatele meu „închisoarea”: era singura clădire de 
pe insulă şi semăna, cu structura ei modestă de lemn vopsit 

în alb, cu o vilă de vacanţă... 

— Acum, Morgan, o să ne conduci la casa ta. Urcă în 
ambarcatiunea asta. 

Era generalul îmbrăcat într-un costum civil de mătase 
albă, însoţit de şase soldaţi înarmaţi, dar şi ei îmbrăcaţi în 
civil. 

— Unde suntem? am întrebat eu. 

— La şase kilometri de Hydra. 

— De cât timp sunt aici? 

— O săptămână, răspunse el cu un zâmbet larg. 

— Dar părul meu... 

— E vopsit. 

— Ziarele... ` 

— False, ca de fapt totul. Inscenarea noastră a avut 
succes, fiindcă ai reuşit să ne dai amănunte. Acum pot să-ți 
explic totul, pentru că o să te omorâm. Spun acest lucru cu 
regret, pentru că eşti un om de rară calitate. 

Vasul ne-a lăsat pe plaja insulei Hydra. Am mai parcurs 
faleza până la casă, lucru ce îl mai făcusem şi cu Majied. 

Casa era pustie. Nu se aflau acolo nici Grace, nici 
Constantin şi nici Ingrid. 

— Acum, arată-mi unde este impermeabilul, spuse 
generalul. 

— NU MISCATI! se auzi o voce printr-un megafon, ce 
părea să provină dinspre birou. 

Chinezii traseră în acea direcţie, în timp ce eu, din 
instinct, m-am aruncat la pământ. 

S-a declanşat o incredibilă salvă de focuri. Gloantele 
păreau să tásneascá din nenumărate arme şi din toate 
părţile, provocând un zgomot asurzitor. 

Apoi s-a făcut linişte în camera invadată de mirosul 
înţepător al prafului de puşcă ars. 

Am aruncat o privire de jur împrejur: generalul şi cei şase 
gardieni ai lui erau la pământ, morţi. 

— Poţi să te ridici acum, Jimmy! a spus vocea. 
Jack Clavel a apărut apoi în uşă, având în mână o 
mitralieră ce încă scotea fum. 

EPILOG 


— Aşadar, Morgan, mergem la o „petrecere în pijama”? 
glumi Clavel, uitându-se la îmbrăcămintea mea ciudată. 

— Tu, ticălosule, ai face mai bine să-mi dai câteva 
explicaţii, şi repede, dacă nu, mă voi duce la o 
înmormântare: ata! 

— Nu fi atât de ingrat, Jimmy. Tocmai te-am scutit de 
propriile tale funeralii, nu? Haide, aşează-te. Mă întorc 
imediat. 

S-a întors cu impermeabilul. Cu o singură lovitură de 
cuţit, Clavel a tăiat căptuşeala, din care a scos un microfilm 
de aproape cincisprezece centimetri. 

— Vezi tu, Jimmy, această bucată de celuloid conţine 
toate detaliile planului comunist de a pune mâna pe 
resursele petroliere ale lumii. Dacă nu l-am fi recuperat, 
economia Statelor Unite şi a ţărilor occidentale ar fi fost 
ameninţată. 

— S-ar zice că ai lucrat pentru unchiul Sam. 

— Foarte adevărat, dar cu mână liberă, ca să protejez 
interesele tatălui meu în ceea ce priveşte petrolul din 
Orientul Mijlociu. 

— De ce dracu' nu mi-ai spus asta de la început? 

— Îmi pare rău, bătrâne. Eram în aceeaşi situaţie ca şi 
tine: primeam ordine şi trebuia să le urmez întocmai. 

M-a servit cu o ţigară. 

— Unde e Ingrid? 

— Te aşteaptă la Zurich. Când te vei duce să o întâlneşti, 
treci pe la Banca Elvețiană. Vei găsi acolo un cont pe 
numele tău, cu o sută cincizeci de mii de dolari. 

— Nu ne intelesesem pentru suma de o sută de mii? De 
ce cincizeci de mii în plus? 

— Meriti o primă, nu? 

— Într-adevăr, cred că da. Dar, spune-mi, Jack, faimosul 
milion nu a existat niciodată? 

— Nu! spuse el cu un surâs larg. Dolarii pe care i-ai văzut 
aparţineau lui Sadek. Impermeabilul pe care Majied l-a 
văzut cusut a rămas acolo. Nici măcar Majied n-a ştiut că un 
alt impermeabil, burduşit cu hârtie, îl înlocuise pe primul. 

— Atunci de ce se afla acest microfilm acolo? 

— Din pură întâmplare, bătrâne. Palestinienii au deturnat 
singurul avion dintr-o mie care transporta, fără ca ei să ştie, 
un agent secret guvernamental, îmbrăcat cu acest 
impermeabil. La început, am crezut că lovitura a fost 
condusă de chinezi, ca să recupereze microfilmul. Dar nu... 
absolut deloc. 

Am rămas tăcut. Clavel s-a uitat la mine şi mi-a spus 
atunci cu o voce caldă şi amicală: 

— Bătrâne, va trebui sá te refaci. Aráti de parcă ai fi ieşit 
din groapă. 

l-am explicat prin ce trecusem. A luat hotărârea să mă 
interneze câteva zile. 

Şi aşa m-am trezit într-o dimineaţă în camera unui 
spital... la Atena. Dar, de data asta, ştiam unde sunt. 

Îmi reveneam rapid, căci nu-mi pierdusem pofta de 
mâncare. Vizitele mi-au fost interzise timp de trei sau patru 
zile. Apoi, într-o după-amiază, fără ca cineva să se facă 
anunţat, am văzut uşa camerei cum se deschidea foarte 
Uşor. 

Încremenit de uimire, am văzut intrând o fată de aproape 
douăzeci de ani, care se îndrepta spre jaluzele şi le lăsa în 

jos, ca să mai atenueze lumina, dar nu de tot. 

Apoi s-a apropiat de mine cu un zâmbet ciudat, a deschis 
poşeta şi şi-a strecurat mâna în ea. Va scoate în mod sigur 
o armă de mic calibru, în timp ce eu stăteam acolo, complet 
dezarmat.... Dar nu. A scos o carte de vizită, pe care a pus- 
o pe noptieră, la care nici măcar nu m-am uitat, fiindcă 
acea fată superbă şi senzuală a început să-şi descheie 
nasturii. Dintr-o singură mişcare, rochia a căzut la pământ, 
iar ea a rămas goală. Nici un fel de lenjerie intimă nu-i 
ascundea corpul de brunetă, la fel de lucios şi de perfect ca 
şi faţa ei. 

Am luat apoi cartea de vizită. Nu avea scrise decât trei 
cuvinte: „Cu prietenie, Jack”. „Păi, mi-am zis eu, n-aveai nici 
o şansă să te superi pe un tip ca Clavel!” 

